"> করোনাকালীন সাংবাদিকতা ও পেশার ভবিষ্যৎ- মোল্লা জালাল করোনাকালীন সাংবাদিকতা ও পেশার ভবিষ্যৎ- মোল্লা জালাল – Dailyajkersangbad\nউপ-সম্পাদকীয়, এক্সক্লুসিভ, তাজা খবর, লিড নিউজ\nকরোনাকালীন সাংবাদিকতা ও পেশার ভবিষ্যৎ- মোল্লা জালাল\nবলাই হয়, সাংবাদিকতা ঝুঁকিপূর্ণ পেশা। কেন ঝুঁকিপূর্ণ ? এ প্রশ্নের সহজ উত্তর হচ্ছে, এখানে জীবন-জীবিকার কোনো নিশ্চয়তা নেই। ঝড়, বন্যা, জলোচ্ছ্বাস, মহামরি যা-ই হোক একজন সরকারি কর্মচারী মাস শেষে নির্দিষ্ট পরিমাণের অর্থ পান। চাকরি শেষে অবসরকালেও তারা পেনশন পান। ফলে কর্মক্ষম থাকার সময় থেকে শুরু করে কর্মহীন অবস্থায়ও সরকারি কর্মচারীদের জীবন-জীবিকার নিশ্চয়তা রয়েছে। কিন্তু সাংবাদিকদের নেই। যে যত বড় প্রতিষ্ঠানেই কাজ করুন না কেন, তিনি যত মেধাবী হোন না কেন, কখন কী কারণে চাকরি যাবে তার কোন ঠিক-ঠিকানা নেই। আবার চাকরি করলেও কবে কখন কোন তারিখে কোন মাসের বেতন পাবেন তারও কোনো নিশ্চয়তা থাকে না।\nতবুও সাংবাদিকদের কলম চলে, ক্যামেরা কথা বলে। সমাজের নানা অনিয়ম-অনাচারের চিত্র তুলে ধরার কারণে অনেকের অকালে জীবনও যায়। তারপরও সাংবাদিকরা কাজ করেন, করে যাচ্ছেন নানা সংকটের মধ্যে দিয়ে। যুদ্ধ বিগ্রহ ও প্রাকৃতিক দুর্যোগের সময়েও সাংবাদিকরা ঘরে বসে থাকেন না। প্রতিদিন, প্রতি মুহূর্তে জীবনের ঝুঁকি নিয়ে সঠিক তথ্যের সন্ধানে বেরিয়ে যান। খবর সংগ্রহ করে দেশ ও জাতিকে জানান।\nতাই সাংবাদিকরা ব্যক্তি মালিকাধীন প্রতিষ্ঠানে চাকরি করলেও তাদের কাজ মূলত রাষ্ট্রের জন্য। সে কারণেই সাংবাদিকতাকে রাষ্ট্রের ‘চতুর্থ স্তম্ভ’ বলা হয়ে থাকে।\nএখানেও প্রশ্ন থাকে, সাংবাদিকরা যদি রাষ্ট্রের জন্যই কাজ করে তবে রাষ্ট্র কেন তাদের জীবন-জীবিকার নিশ্চয়তা দেয় না। দেয় না এ কারণে, রাষ্ট্রের বেতনভুক্ত লোকজন রাষ্ট্রের কর্মচারী। রাষ্ট্র পরিচালনাকারি সরকারের ইচ্ছানুযায়ী তাদের কাজ করতে হয়। সরকার রাষ্ট্র পরিচালনার ক্ষেত্রে কখনো কখনো স্বৈরাচারী, স্বেচ্ছাচারী হয়ে যেতে পারে। বৃহত্তর জনগোষ্ঠীকে মৌলিক মানবিক অধিকার থেকে বঞ্চিত করতে পারে। রাষ্ট্রের কর্মচারীরা তা দেখলেও সরকারের সিদ্ধান্তের বিরুদ্ধে কথা বলতে পারেন না। এক্ষেত্রে একমাত্র বিকল্প হচ্ছে গণমাধ্যম। গণমাধ্যমে কর্মরত সাংবাদিকরা সাহসিকতার সাথে সকল অনিয়ম, অনাচার আর অবিচারের কথা জাতির সামনে তুলে ধরতে পারেন। সাংবাদিকরা যদি সরকারের বেতনভূক্ত কর্মচারী হন তবে এ কাজটি তারা করতে পারবেন না। এ কারণেই রাষ্ট্র সাংবাদিকদের বিবেকের স্বাধীনতায় বিশ্বাস করে।\nকরোনা সাংবাদিকদের নতুন কিছু বাস্তবতার মুখোমুখি করেছে। এই মহামারি থেকে জীবন রক্ষার জন্য বলা হয়েছে স্বাস্থ্যবিধি মেনে চলতে। এর মধ্যে রয়েছে, করেনটাইন, আইসোলেশন, লকডাউন, সোস্যাল ডিসটেন্স মেনটেইন, মাস্ক ব্যবহার, সাবান দিয়ে হাত ধোয়া, গরম পানি পান করাসহ আরো কিছু নিয়ম-কানুন। কারণ, এখানো পর্যন্ত এই মহামারির কোনো ওষুধ আবিষ্কার হয়নি। সুতরাং ‘জীবন রক্ষার’ জন্য এসব নিয়ম মেনে চলা ছাড়া কোনো বিকল্প নেই।\nঅপরদিকে এই নিয়মগুলো যথাযথভাবে মেনে চললে সাংবাদিকতা কঠিন হয়ে যায়। কারণ, একজন সাংবাদিক যদি করেনটাইনে থাকে তবে তার পক্ষে তথ্য সংগ্রহ করা সম্ভব নয়। একজন সাংবাদিকের আইসোলেশনে থাকার মানে জেলে থাকার সামিল। লকডাউনের সামনে পড়লে সাংবাদিক কোনো অবস্থাতেই ঘটনাস্থলে যেতে পারেন না। ঘটনাস্থলে না গিয়ে কোনো রিপোর্ট করলে সেটা হয় হোম মেইড। যা কারো কাম্য নয়। সোশ্যাাল ডিসটেন্স প্রকৃত সত্য জানার ক্ষেত্রে বড় বাধা। কারণ, মানুষের সঙ্গে কথা বলতে না পারলে কী জানবে, কীভাবে জানবে। সবাই মাস্ক পড়ে থাকলে ভিকটিমকে চিনবে কীভাবে। অনেক রিপোর্টের ক্ষেত্রে ভিকটিম বা সোর্সকে চিনতে হয়। না চিনলে প্রাপ্ত তথ্যের নির্ভরযোগ্যতায় আস্থা থাকে না। শুধু মাত্র সাবান দিয়ে হাত ধোয়ায় সাংবাদিকের কাজে তেমন কোনো অসুবিধার হওয়ার কথা নয়।\nসারাংশে বলা যায়, করোনা মহামারির সময়ে একজন সাংবাদিক যদি নিজের জীবন বাচাঁনোর বিষয়কে প্রাধান্য দেন তবে তার দায়িত্ব পালন কঠিন হয়ে পড়ে। আবার যদি দায়িত্ব পালনকে মুখ্য বিবেচনা করা হয় তবে একজন সাংবাদিকের জীবন হয় মারাত্মক ঝঁকিপূর্ণ। মহামারির সময়ে অন্যকোনো পেশাজীবীর ক্ষেত্রে এ অবস্থা দেখা যায়নি।\nডাক্তার-নার্স,আইন-শৃঙ্খলাবাহিনীর সদস্য, প্রশাসনের লোক কারো ক্ষেত্রে এ ধরণের ঝুঁকি নেই। কারণ, তারা সবাই সরকারি কর্মচারী। তাদের জীবন-জীবিকার গ্যারান্টার রাষ্ট্র। তাদের স্বাস্থ্য সুরক্ষার ব্যবস্থা করে রাষ্ট্র। কিন্তু সাংবাদিকরা থাকে অরক্ষিত। করোনাকালে কোনো গণমাধ্যমের মালিক পক্ষ তার প্রতিষ্ঠানে কর্মরত সাংবাদিক-শ্রমিক-কর্মচারীদের স্বাস্থ্য সুরক্ষার ব্যবস্থা করেনি। দেয়নি জীবিকার নিশ্চয়তা। বরং বাস্তবে হয়েছে উল্টো। সবাই জানে, করোনাকালে বিপুল সংখ্যক সংবাদকর্মী চাকরিচ্যুত হয়েছেন। জীবনের ঝুঁকি নিয়ে দায়িত্ব পালন করেও বহু সংবাদকর্মী বেতন-ভাতা পাননি। লক ডাউনের মধ্যে নিজ ব্যবস্থাপনায় অফিস আসতে যেতে হয়েছে। পাশাপাশি আর্থিক সংকটের অজুহাতে বহু সংবাদপত্র প্রকাশনা বন্ধ করে দেয়ায় প্রতিষ্ঠানের কর্মীরা পথে বসতে বাধ্য হয়েছেন।\nএবার এই করোনা মহামারির সময়ে সংবাদকর্মীদের পরিবার পরিজন নিয়ে জীবন-জীবিকা নির্বাহ করার ক্ষেত্রে নতুন অভিজ্ঞতা হয়েছে। কম-বেশি সকল পর্যায়ের সংবাদকর্মীরা উপলব্ধি করেছেন, এ পেশার মানুষ কতটা অসহায়, নিরাপত্তাহীন।\nবিশ্বের গণতান্ত্রিক রাষ্ট্র ও সমাজব্যবস্থায় সাংবাদিকদের কর্মের স্বাধীনতাসহ জীবন-জীবিকার বিষয়কে গুরুত্ব দেয়া হয়। আবার এর উল্টোটাও আছে। বাংলাদেশ রাষ্ট্রেও সংবাদপত্রের তথা সাংবাদিকদের স্বাধীনতা ও জীবন-জীবিকার সুরক্ষায় কতগুলো আইন ও বিধি-বিধান রয়েছে। তথ্য মন্ত্রণাালয়ের কাজই হচ্ছে এগুলো দেখভাল করা। সরকারের যেমন সব কিছু দেখভাল করার দায়িত্ব তেমনি সাংবাদিক ইউনিয়নের কাজ কর্মরত প্রতিষ্ঠানের মালিক পক্ষের কাছ থেকে ন্যায্য পাওনা আদায়ে সোচ্চার থাকা। মালিক পক্ষ ইউনিয়নের দাবি না মানতে চাইলে প্রয়োজনে সরকারের ওপর প্রেসার সৃষ্টি করা যাতে সরকার বাধ্য হয় রাষ্ট্রের প্রচলিত আইন মোতাবেক সংবাদকর্মীদের ন্যায্য পাওনা পরিশোধে মালিকদের বাধ্য করতে।\nসংবাদকর্মীদের রুটি-রুজির নিশ্চয়তা প্রদান ও মর্যাদা রক্ষার ক্ষেত্রে আইনি প্রতিনিধি হচ্ছে সাংবাদিক ইউনিয়ন। ইউনিয়ন ক্লাব নয়। ক্লাবে মানুষ যায় টাকা খরচ করে আনন্দ-বিনোদন করতে। ইউনিয়ন সদস্যদের অধিকার সংরক্ষণে দায়বদ্ধ। সাংবাদিক ইউনিয়ন এই আইনি অধিকার পেয়েছিল ১৯৭৪ সালে। জাতির পিতা বঙ্গবন্ধু শেখ মুজিবুর রহমান সাংবাদিকদের জীবন-জীবিকার খবরাখবর রাখতেন। তিনি জানতেন সাংবাদিকতা পেশার ঝুঁকির বিষয়গুলো। তাই তিনি ১৯৭৪ সালে `The Newspaper Employees (Serviccs & Condition) Act 74′ প্রণয়ন করে সাংবাদিকদের অধিকার ও মর্যাদাকে রাষ্ট্রীয় আইনদ্বারা সুরক্ষিত করেন। ওই আইনের আলোকেই গঠন করা হয় ওয়েজবোর্ড। ঘোষণা করা হয় রোয়েদাদ। শুধু তাই নয়, জাতির পিতা সাংবাদিকদের প্রশিক্ষণ, মানোন্নয়ন ও গবেষণার জন্য প্রতিষ্ঠা করেন ‘প্রেস ইন্সটিটিউট বাংলাদেশ’। পাশাপাশি প্রচলিত আইন ও বিধি-বিধানসহ সাংবাদিকতার নীতিমালার আওতায় দায়িত্বশীল সাংবাদিকতার জন্য প্রতিষ্ঠা করেন,‘বাংলাদেশ প্রেস কাউন্সিল’।\nসাংবাদিক ইউনিয়নের দাবির পরিপ্রেক্ষিতে সরকার প্রতি পাঁচ বছর পরপর সংবাদপত্র শিল্পের সাংবাদিক-শ্রমিক-কর্মচারীদের জন্য ওয়েজবোর্ড গঠন করে। ওয়েজবোর্ড শুধুমাত্র একটি বেতন কাঠামো নয়। এটি রাষ্ট্রের আইন। এ আইনে সংবাদকর্মীদের বেতন-ভাতার অধিকারসহ মর্যাদা নিশ্চিত করা হয়েছে। কিন্তু বাংলাদেশের সংবাদপত্র প্রতিষ্ঠানগুলো বর্তমানে এই ওয়েজবোর্ড মানছে না। তারা অন্যান্য শিল্প ও ব্যবসা প্রতিষ্ঠানের মতো তাদের মর্জি মাফিক গণমাধ্যম প্রতিষ্ঠান চালাতে আগ্রহী। ফলে সাংবাদিকতা পেশায় ক্রমান্বয়ে নানা রকমের অনাচার, অবিচার ও দুর্বৃত্তায়নের সৃষ্টি হচ্ছে। বিশেষ করে জাতির পিতাকে হত্যার পর সরকারি পৃষ্ঠপোষকতায় সাংবাদিকতাকে পণ্য হিসেবে বেচা-কেনার বাজারে পরিণত করার উদ্যোগ গ্রহণ করা হয়।\nএ কাজে সামরিক শাসকরা সাংবাদিকতার মানদণ্ড ভেঙে চুরমার করে দিয়ে সংবাদপত্র জগতে দালাল শ্রেণীর জন্ম দেয়। ফলে সাধারণ মানুষের কাছে সাংবাদিকদের মর্যাদা ও গ্রহণযোগ্যতা কমতে শুরু করে। তারই ধারাবাহিকতায় সাংবাদিকদের মধ্যে দলাদলি, লবিং গ্রুপিং শুরু হয়। সরকারি সুযোগ-সুবিধার লোভ-লালসা সাংবাদিকদের দলদাস ও এই পেশাকে লেজুড়বৃত্তিতে পরিণত করে। পাশাপাশি পাল্লা দিয়ে সংবাদপত্র শিল্পে শুরু হয় বেসুমার লুটপাট। শত ফুল ফুটতে দেওয়ায় যুক্তিতে দুর্নীতিবাজ, লুটেরাদের হাতে তুলে দেওয়া হয় সংবাদপত্রের মালিকানা। লেখাপড়া নেই, নেই ভাষা জ্ঞান, নিজের নাম লিখতে অক্ষম, ভালো করে কথা পর্যন্ত বলতে পারে না, এমন সব লোক রাতারাতি হয়ে যায় গণমাধ্যমের মালিক, সম্পাদক-প্রকাশক।\nদেশের বিশ্ববিদ্যালয়গুলোতে সাংবাদিকতা বিষয়ে অনার্সসহ উচ্চতর শিক্ষার ব্যবস্থা রয়েছে। কিন্তু বিশ্ববিদ্যালয় থেকে সাংবাদিকতার উচ্চতর ডিগ্রি নিয়েও অনেকে গণমাধ্যম প্রতিষ্ঠানে চাকরি পান না। ফলে পেশা হিসেবে সাংবাদিকতা পূর্ণাঙ্গ হতে পারেনি।\nবর্তমানে বাংলাদেশে সাংবাদিকতার ‘সংজ্ঞা’ নির্ধারণ করা রীতিমত গবেষণার বিষয়। অপরদিকে সংবাদপত্রকে বানানো হয়েছে ‘গণমাধ্যম শিল্প’। আমার বিবেচনায় শব্দগত দিক থেকে সংবাদপত্র, সাংবাদিকতা আর গণমাধ্যম বা গণমাধ্যমকর্মীর মধ্যে পার্থক্য আছে। ‘সাংবাদিককতা’ শব্দে পেশাগত মর্যাদার একটা বিষয় আছে। কিন্তু ‘গণমাধ্যমকর্মী’ শব্দে তা নেই। এতে কেমন যেন কর্মচারী কর্মচারী ভাব রয়েছে। বিশ্বব্যাপী বিভিন্ন শ্রেণী-পেশার মানুষ সাংবাদিকদের ‘সাংবাদিক’ হিসেবেই জানেন এবং সম্মান দেন। তা সত্ত্বেও নানা অজুহাত ও যুক্তি দেখিয়ে খুব ঠান্ডা মাথায় সাংবাদিকদের মান-মর্যাদা ধূলোয় মিশিয়ে দেওয়ার জন্য পরিকল্পিতভাবে এ কাজগুলো করা হয়েছে এবং এখনো হচ্ছে।\nবর্তমানে সংবাদপত্র বা গণমাধ্যম শিল্পে বহু পক্ষের আবির্ভাব ঘটেছে। মালিক, সম্পাদক, প্রকাশকদের অনেক দল, অনেক গ্রুপ। এসব দল আর গ্রুপের সৃষ্টি হয়েছে স্বার্থের জন্য। কারণ, সংবাদপত্র শিল্প বর্তমানে একটি লাভজনক ব্যবসায়ী খাত। তাই সারাদেশে হাজার হাজার পত্রিকা, রেডিও, টেলিভিশন। তার সাথে এখন যোগ হচ্ছে, অনলাইন নিউজ পোর্টাল আর আইপি টিভি। কিন্তু কেউই সাংবাদিক-শ্রমিক-কর্মচারীদের ঠিকমত বেতন দেয় না। ওয়েজবোর্ড মানে না। ক্ষেত্র বিশেষ সাংবাদিকদের কাছ থেকে নানা রকমের সুবিধা আদায় করে নেয়। সাংবাদিকদের পরিচয়পত্র এখন নগদ টাকায় বেচা-বিক্রি হয়!\n২০০৬ সালে বিএনপি-জামাত জোট সরকার সাংবাদিকদের অধিকার ও মর্যাদার রক্ষা কবচ `The Newspaper Employees ( Serviccs & Condition) Act 74’ আইনটি বাতিল করে শ্রম আইনের আওতায় ফেলে সাংবাদিকদের কল-কারখানার শ্রমিকদের কাতারে নামিয়ে দেয়। এতে সাংবাদিকদের মেধা ভিত্তিক শ্রমের মর্যাদা ও মূল্য বিনষ্ট হয়ে যায়। এর বিরুদ্ধে সাংবাদিক ইউনিয়নের লাগাতার আন্দোলনের পরিপ্রেক্ষিতে আওয়ামী লীগ সরকার প্রধান বঙ্গবন্ধু কন্যা প্রধানমন্ত্রী জননেত্রী শেখ হাসিনা সাংবাদিকদের মর্যাদা পুনঃপ্রতিষ্ঠার মাধ্যমে তাদের জীবিকার নিশ্চয়তার জন্য ৭৪ সালের আইনটিকে সময়োপযোগী করে নতুন একটি আইন প্রণয়ন করা নির্দেশ প্রদান করেন।\nকিন্তু সাংবাদিকদের সবকিছুকে একত্রিত করে ‘ওর স্যালাইনের মতো’ এক চিমটি নূন, এক মুঠো গুড়, আধা লিটার পানি মিশিয়ে ‘দে ঘুটা’ পদ্বতিতে সাংবাদিকদের ‘কর্মী’ হিসেবে রূপান্তরিত করে নতুন আইন করার সিদ্ধান্ত নেওয়া হয় যার নাম ‘গণমাধ্যমকর্মী আইন’। এর পিছনে গণমাধ্যম প্রতিষ্ঠানগুলোর করপোরেট পুঁজির ভূমিকা রয়েছে। কিন্তু তারা নিজেরা এসব করেনি। করিয়েছে সরকারের আমলা এবং ‘বিশেষভাবে খ্যাতিমান’ সাংবাদিক নেতা ও ব্যক্তিদের মাধ্যমে। প্রধানমন্ত্রীর যত সদিচ্ছাই থাকুক না কেন ‘লাইন টু লাইন’ পাঠ করে, দেখে শুনে কোনো আইন প্রণয়ন করা সম্ভব নয়। ফলে তিনি যা করতে বলেছিলেন, তার বদলে হতে যাচ্ছে ভিন্ন মাত্রায় অন্যকিছু।\nএসব বিষয়ে সাম্প্রতিক সময়ে ইউনিয়নের পক্ষ থেকে তথ্য মন্ত্রণালয়ে বৈঠকের পর বৈঠক করে প্রস্তাবিত ‘গণমাধ্যকর্মী আইন’কে সাংবাদিক-শ্রমিক-কর্মচারীদের স্বার্থের অনকূলে রাখার জন্য সব রকমের পদক্ষেপ নেওয়া হলেও গণমাধ্যম প্রতিষ্ঠানের মালিক পক্ষের শক্তিশালী সংগঠন ‘নোয়াব’ ইউনিয়নের প্রস্তাবনার বিপক্ষে গুরুতর আপত্তি উত্থাপন করে ‘গণমাধ্যমকর্মী আইন’ সংসদে পাশ করানোসহ নবম ওয়েজবোর্ড ঘোষণার বিরুদ্ধে মামলা করে।\nএদিকে নোয়াবের বিরোধিতা সত্ত্বেও ইউনিয়নের যৌক্তিক দাবির কথা বিবেচনায় নিয়ে প্রধানমন্ত্রী জননেত্রী শেখ হাসিনা সাংবাদিক-শ্রমিক-কর্মচারীচারীদের জন্য নবম ওয়েজবোর্ডের গেজেট প্রকাশের নির্দেশ দিলে নোয়াব ওই গেজেট প্রকাশের বৈধতা নিয়েও হাইকোর্টে রিট করে। তথ্যমন্ত্রণালয় ওই রিটের বিরুদ্ধে আইনি লড়াই শুরু করে। চূড়ান্ত পর্যায়ে শুনানিতে সুপ্রিমকোর্ট বলেছে, ‘সাংবাদিক ছাড়া সংবাদপত্রের মালিকরা অস্তিত্বহীন’। তার মানে হচ্ছে, রাষ্ট্রের আইন মনে করে, সংবাদপত্রের অন্তপ্রাণ হচ্ছেন সাংবাদিক। আর এজন্যই রাষ্ট্র ওয়েজবোর্ড আইন দ্বারা সংবাদকর্মীদের অধিকার ও মর্য়াদা সুনিশ্চিত করেছে। দীর্ঘদিনের সেই অধিকার ও মর্যাদা চিরতরে বিনষ্ট করে সংবাদকর্মীদের আবারো দিনমজুর বানানোর চক্রান্ত শুরু হয়েছে। নোয়াবের ওই মামলা এখনো বিচারাধীন।\nএদিকে করোনা মহামারির এই সময়ে দেশে ডাক্তার নার্স, স্বাস্থ্যকর্মী, আইন-শৃঙ্খলা বাহিনী ও সেনা সদস্যদের পাশাপশি সাংবাদিকরা সম্মুখ যোদ্ধা হিসেবে দায়িত্ব পালন করেছেন এবং এখনো করে যাচ্ছেন। এ কাজে সম্পৃক্ত সকলের সুরক্ষা থাকলেও সাংবাদিকদের নেই। করোনা মহামারির ভয়াবহ এই দুঃসময়ের মধ্যেও ছাঁটাই, বেতন না দেওয়া, কমিয়ে দেওয়া ইত্যাদি নানা নিপীড়নের মধ্যেও সাংবাদিকরা দায়িত্ব পালন থেকে বিরত হননি।\nবাংলাদেশে মার্চের ৮ তারিখে করোনা ভাইরাস শনাক্ত হয়। এই খবর সকল মহলে জানাজানি হতে আরো ১০/১৫ দিন লাগে। এরই মধ্যে দেশের গণমাধ্যম মালিকদের রাস্তায় বসে যাওয়ার অবস্থা হয়। এ অজুহাতে তারা শুরু করেন ঢালাওভাবে ছাঁটাই। একের পর এক পত্রিকার প্রকাশনা বন্ধ করে দেওয়া হয়। এ সময় ইউনিয়নের পক্ষ থেকে মালিকদের বার বার অনুরোধ করা হয় তারা যেন ঢালাওভাবে ছাঁটাই বন্ধ করেন। এ দাবিতে ইউনিয়ন নিয়মিত মিটিং মানববন্ধন করতে শুরু করে। ততদিনে শতশত সাংবাদিক-শ্রমিক-কর্মচারীকে চাকরিচ্যূত করে পথে বসতে বাধ্য করা হয়।\nএই ছাঁটাই প্রক্রিয়া এখনো চলছে। সাংবাদিকদের এই দুঃসময়ে ইউনিয়নের আবেদনের পরিপ্রেক্ষিতে মাননীয় প্রধানমন্ত্রী জননেত্রী শেখ হাসিনা সাংবাদিকদের পাশে দাঁড়ান। তিনি আর্থিক সহায়তার হাত বাড়ালে সাংবাদিকদের মনে সাহসের সঞ্চার হয়। তারই মানবিক সদিচ্ছায় সারাদেশের সাংবাদিকদের মধ্যে বিএফইউজে’র সহযোগিতায় বাংলাদেশ সাংবাদিক কল্যাণ ট্রাস্ট্র করোনার সময়ে মূলধারার সাংবাদিকদের মধ্যে আর্থিক সহায়তার চেক বিতরণ করা হয়। করোনার সময়ে কর্মরত মূলধারার সাংবাদিকরা প্রত্যেকে প্রধানমন্ত্রীর আর্থিক সহায়তার এই প্যাকেজ থেকে ১০ হাজার করে টাকা পাচ্ছেন। বিশ্বব্যাপী করোনা মহামারির এই দুঃসময়ে উপমহাদেশের কোথাও কোনো সরকার সাংবাদিকদের পাশে এভাবে দাঁড়ায়নি। মানবিক প্রধানমন্ত্রী শেখ হাসিনার মহানুভবতায় বাংলাদেশ ফেডারেল সাংবাদিক ইউনিয়নের সহযোগিতায় দেশের ৬৪টি জেলায় দল-মত নির্বিশেষে হাজার হাজার সাংবাদিক প্রধানমন্ত্রীর আর্থিক সহায়তা পেয়ে বর্তমানে ‘বাংলাদেশ সাংবাদিক কল্যাণ ট্রাস্ট’কে একটি ভরসার জায়গা হিসেবে দেখছেন।\nআগে সাংবাদিক কল্যাণ ট্রাস্টের কার্যক্রম এতটা বিস্তৃতি ছিল না। এবারই প্রথম বিএফইউজে’র সহযোগিতায় সারাদেশের সাংবাদিকরা বাংলাদেশ সাংবাদিক কল্যাণ ট্রাস্ট সম্পর্কে অবহিত হয়েছেন। প্রধানমন্ত্রী শেখ হাসিনা সারাদেশের সাংবাদিকদের বিপদে-আপদে সংকটে সহায়তার জন্যই প্রতিষ্ঠা করেছেন বাংলাদেশ সাংবাদিক কল্যাণ ট্রাস্ট। এই ট্রাস্ট থেকে প্রতিবছর সাংবাদিকরা চিকিৎসা সহায়তাসহ বড় ধরণের নানা সংকটে অনুদান পেয়ে থাকেন।\nএছাড়াও প্রধানমন্ত্রী শেখ হাসিনা সাংবাদিকতা পেশার উৎকর্ষ সাধনের জন্য প্রেস ইন্সটিটিউট বাংলাদেশকে সাংবাদিকতার প্রশিক্ষণ ও উন্নয়নে একটি সত্যিকার গবেষণাধর্মী প্রতিষ্ঠানে পরিণত করেছেন। বিপরীতে কতিপয় গণমাধ্যম মালিক, সম্পাদক, প্রকাশকসহ এক শ্রেণীর সাংবাদিকরা রাষ্ট্রের চতুর্থ স্তম্ভ ‘গণমাধ্যমকে’ কেবল নিজেদের বানিজ্যিক স্বার্থ সিদ্ধির জন্য ব্যবহার করছেন। ফলে রাষ্ট্রের ‘চতুর্থ স্তম্ভ’ হিসেবে সাংবাদিকতা উজ্জলতর ভাবমূর্তি নিয়ে দাঁড়ানোর চেয়ে ক্রমশ কালিমা লিপ্ত হয়ে অতীত ঐতিহ্য হারাতে বসেছে।\nএ অবস্থা চলতে থাকলে বর্তমান সময়ের মেধাবী কোনো ছেলে-মেয়ে সাংবাদিকতা পেশায় আসবে না। কারণ, তারা দেখছে এ পেশায় জীবন ও জীবিকার কোনো নিশ্চয়তা নেই। বিষয়টি গভীরভাবে ভাবার সময় এসে গেছে। এমতাবস্থায় পেশার মর্যাদা রক্ষার স্বার্থে সাংবাদিক, সম্পাদক, প্রকাশকসহ সংশ্লিষ্ট সকলকে ব্যক্তিগত স্বার্থচিন্তার ঊর্ধ্বে পেশাগত সুরক্ষা ও উন্নয়নের বিষয়কে অধিক গুরুত্ব দিতে হবে। তাতে একদিকে যেমন পেশাদারিত্ব বাড়বে তেমনি সমাজ-রাষ্ট্রে সাংবাদিকতার মর্যাদা বৃদ্ধি পাবে। তা না হলে সবাই ক্ষতিগ্রস্ত হবেন।\nওয়েজ বোর্ড না থাকলে গণমাধ্যমের সম্পাদক থেকে শুরু করে সাধারণ কর্মচারি সকলেই ‘মজুরে’ পরিণত হবেন। দিনমজুর দিনভর কাজ করেন কাস্তে, কোদাল, হাতুরি-শাবল দিয়ে, গণমাধ্যমকর্মীরা কাজ করেন ‘কলম’ আর ক্যামেরা দিয়ে। দিন মজুরের ‘মুজুরি’ আছে, কিন্তু সেই অর্থে মর্যাদা নেই। তেমনি সাংবাদিকরা ‘মুজুরি’ পেলেও মর্যাদা হারাবেন। সাংবাদিকের মর্যাদা না থাকলে এ পেশার অস্তিত্বই থাকে না। শুধু সাংবাদিক ও সম্পাদক নয়, প্রকাশকরাও গুরুত্বহীন হবেন।\nবর্তমানে ‘গণমাধ্যম শিল্পে’ মোটা অংকের করপোরেট পুঁজির বিনিয়োগ হচ্ছে। বিনিয়োগকারিরা ব্যবসায়ী। তাদের অনেক ব্যবসা আছে। তারা ব্যবসায়ী হিসেবেই সমাজ-রাষ্ট্রে পরিচিত। ব্যবসার মূল লক্ষ্য ‘মুনাফা’। কোনো কোনো ব্যবসা সেবাধর্মী হলেও ‘মুনাফার’ কারণে ‘সেবার’ বিষয়টি গুরুত্ব পায় না। এক্ষেত্রে গণমাধ্যম ব্যতিক্রম। এখানে ব্যবসা থাকলেও ‘সেবার’ বিষয়টি সর্বক্ষেত্রে প্রাধান্য পায়। সমাজ-রাষ্ট্রসহ বিভিন্ন শ্রেণী-পেশার মানুষ একজন সম্পাদক, প্রকাশক ও সাংবাদিককে মর্যাদার চোখে দেখে। অন্য শিল্পে বিনিয়োগে তিনি বেশি মুনাফা পেলেও ‘গণমাধ্যম শিল্পে’ বিনিয়োগে তার মর্যাদা বাড়ে। সুতরাং গণমাধ্যমকে মুনাফার হাতিয়ার কিংবা ঢাল হিসেবে না দেখে ‘রাষ্ট্রের চতুর্থ স্তম্ভ’ হিসেবে বিবেচনা করলে সব পক্ষই লাভবান হবেন।\nএখানে লোকসান দিয়ে গণমাধ্যম চালানোর প্রশ্ন নেই। ‘রাষ্ট্র’ গণমাধ্যম শিল্পে বহুমাত্রিক সহায়তা প্রদান করে। বর্তমান প্রযুক্তির যুগে গণমাধ্যমে যত রকমের পরির্বতন ও সংযোজন আসছে তার সব কিছুতেই ‘রাষ্ট্র’ সহায়তার হাত বাড়াচ্ছে। কোনো কোনো ক্ষেত্রে চাহিদার তুলনায় সহায়তা কম হতে পারে। কিন্তু সহায়তা আছে। সময়ে সময়ে তা বৃদ্ধি পায়। বাংলাদেশ সৃষ্টি পর থেকে গণমাধ্যম শিল্পে রাষ্ট্রের সহায়তা কমে যাওয়ার কোনো নজির নেই। কিন্তু গণমাধ্যমকর্মী হিসেবে সাংবাদিক নির্যাতন-নিপীড়নের গল্প দিন দিন বেড়েই চলছে।\nনবম ওয়েজ বোর্ডের বিরুদ্ধে নোয়াবের মামলার পরিপ্রেক্ষিতে সুপ্রিম কোর্টের ঐতিহাসিক রায় খুবই তাৎপর্যপূর্ণ। সুপ্রিম কোর্টের রায়ের অর্ন্তনিহিত নির্দেশনা ঊর্ধ্বে রেখে সম্পাদক, প্রকাশক, সাংবাদিকসহ সংশ্লিষ্ট সকলকে ঐক্যবদ্ধভাবে পেশার সুরক্ষা ও মর্যাদা সমুন্নত রাখায় সচেষ্ট হতে হবে। এখানে কেউ কাউকে ঠকিয়ে বেশিদিন টিকতে পারবে না। এতে পক্ষগুলো পরস্পরের মুখোমুখি হয়ে যে সংগ্রাম, সংঘাত ও সংঘর্ষ করবে তাতে ‘রাষ্ট্রের চতুর্থ স্তম্ভের’ মর্যাদা ভূলুণ্ঠিত হবে। সাংবাদিকরা সমাজ-রাষ্ট্রে ক্রমাগত প্রশ্নবিদ্ধ হয়ে এক সময় অস্তিত্বহীন হয়ে যাবে। যার আলামত দৃশ্যমান। তাই রাজনৈতিক মতাদর্শগত মতপার্থক্য থাকলেও এই মুহূর্তে প্রয়োজন পেশাগত ঐক্য, ঐক্য এবং ঐক্য। এর কোনো বিকল্প নেই।\nমোল্লা জালাল: সিনিয়র সাংবাদিক, সভাপতি, বিএফইউজে।


প্রকাশিত: ৭:৪৪ অপরাহ্ণ, জুলাই ৫, ২০২১ | আপডেট: ৭:৪৪:অপরাহ্ণ, জুলাই ৫, ২০২১\nটিকটক হৃদয় বাবুর ৫ সহযোগী। ছবি: সংগৃহীত\nরাজধানীর হাতিরঝিলে ঘুরতে আসা প্রেমিক যুগলদের ব্ল্যাকমেইল করত আলোচিত টিকটক হৃদয় বাবুর সহযোগীরা। তারা হাতিরঝিলসহ রাজধানীর বিভিন্ন এলাকায় মাদক সিন্ডিকেটও নিয়ন্ত্রণ করত। লকডাউন পুঁজি করে ইয়াবার হোম ডেলভারি করে আসছিল চক্রটি। এতে নেতৃত্ব দিত টিকটক হৃদয় বাবুর সহযোগী হিরো অনিক।\nসোমবার (৫ জুলাই) বিকেলে কারওয়ান বাজারে র‍্যাব মিডিয়া সেন্টারে আয়োজিত সংবাদ সম্মেলনে এসব কথা বলেন র‍্যাবের লিগ্যাল অ্যান্ড মিডিয়া উইংয়ের পরিচালক কমান্ডার খন্দকার আল মঈন।\nএর আগে রবিবার দিবাগত রাতে হাতিরঝিল এলাকা থেকে টিকটক হৃদয় বাবুর ৫ সহযোগীকে বিদেশি অস্ত্র, গুলি ও মাদকসহ গ্রেফতার করা হয়। গ্রেফতারের পর তাদের জিজ্ঞাসাবাদে এসব তথ্য জানতে পারে র‌্যাব।\nগ্রেফতারকৃতরা হলো- অনিক হাসান উরুফে হিরো অনিক (২৫), মো. শহিদুল ইসলাম উরুফে এ্যাম্পুল (৩৪), আবির আহমেদ রাকিব (২২), মো. সোহাগ হোসেন আরিফ (৩৬) ও হিরো (২২)।\nকমান্ডার খন্দকার আল মঈন জানান, গ্রেফতারকৃত অনিক হাসান ওরফে হিরো অনিক মগবাজার হাতিরঝিল এলাকার চিহ্নিত সন্ত্রাসী এবং মাদক সিন্ডিকেটের অন্যতম হোতা। বর্তমানে তার নামে হত্যা, মাদক ও অস্ত্র, ডাকাতিসহ ৯টি মামলা রয়েছে। তার গ্রুপের সদস্য সংখ্যা প্রায় ২০-২৫ জন। বিভিন্ন সময় তার দল হাতিরঝিলে আগত দর্শনার্থীদের ভয়ভীতি দেখিয়ে ছিনতাই ও চাঁদাবাজি করতো।


বাংলাদেশ-ইংল্যান্ড বিশ্বকাপ পরিসংখ্যান - 24 Live Newspaper - Bangla\nবাংলাদেশ-ইংল্যান্ড বিশ্বকাপ পরিসংখ্যান\nআন্তর্জাতিক ক্রিকেটে টি-টোয়েন্টি সংস্করণের বয়স ১৬ বছর। অথচ দেড় দশকেরও বেশি সময়ের মধ্যে এই ফরমেটে দেখা হয়নি বাংলাদেশ ও ইংল্যান্ডের! এতটা দীর্ঘ সময় টেস্ট খেলুড়ে দুই দেশের টি-টোয়েন্টিতে মুখোমুখি না হওয়ার নজির আর নেই।\nঅবশেষে প্রতীক্ষার প্রহর শেষ হচ্ছে। আগামীকাল বুধবার টি-টোয়েন্টি বিশ্বকাপে সুপার টুয়েলভের ম্যাচে দেখা হচ্ছে বাংলাদেশ ও ইংল্যান্ডের। ম্যাচ শুরুর আগে দেখে নেওয়া যাক কিছু তথ্য ও পরিসংখ্যান:\nভেন্যু: আজকের লড়াইয়ের মঞ্চ আবুধাবির শেখ জায়েদ স্টেডিয়াম। এখানে তিনটি ওয়ানডে খেললেও টি-টোয়েন্টি সংস্করণে এবারই প্রথম খেলতে যাচ্ছে বাংলাদেশ। বিপরীতে এই মাঠে একমাত্র যে টি-টোয়েন্টি ম্যাচটা খেলেছে ইংল্যান্ড সেখানে পাকিস্তানকে পাঁচ উইকেটে হারিয়েছিল তারা।\nর্যাঙ্কিং: আইসিসি টি-টোয়েন্টি র্যাঙ্কিংয়ে এই মুহূর্তে আট নম্বরে আছে বাংলাদেশ। শীর্ষে আছে ইংল্যান্ড। বিশ্বকাপ তো বটেই, এই সংস্করণে প্রথমবার মুখোমুখি হচ্ছে দল দুটি।\nসাফল্য: টি-টোয়েন্টি বিশ্বকাপের চারটি চ্যাম্পিয়ন দলের একটি ইংল্যান্ড। পক্ষান্তরে, শিরোপা জেতা তো দূরের কথা, টুর্নামেন্টের সেমিফাইনালেও কখনো উঠতে পারেনি টাইগাররা। আরো হতাশার হচ্ছে, বিশ্বকাপের মূলপর্বে বাংলাদেশের জয় কেবল একটি!\nটি-টোয়েন্টি বিশ্বকাপে এই পর্যন্ত ২৯টি ম্যাচ খেলে সাতটিতে জিতেছে বাংলাদেশ। হেরেছে ২১টিতে। একটি ম্যাচ পরিত্যক্ত হয়েছিল। বিপরীতে, টুর্নামেন্টে ৩৩ মাচের ১৬টিতে জিতেছে ইংল্যান্ড। হেরেছে ১৬টিতে। একটি ম্যাচ পরিত্যক্ত হয়েছে।\nবিশ্বকাপে দুই দলের পরিসংখ্যান:\nবাংলাদেশ: ১৮১/৭ (প্রতিপক্ষ পাপুয়া নিউগিনি, মাসকাট, ২০২১)।\nইংল্যান্ড: ২৩০/৮ (প্রতিপক্ষ দক্ষিণ আফ্রিকা, মুম্বাই, ২০১৬)।\nবাংলাদেশ: ৭০/১০ (প্রতিপক্ষ নিউজিল্যান্ড কলকাতা, ২০১৬)।\nইংল্যান্ড: ৮০/১০ (প্রতিপক্ষ ভারত, কলম্বো, ২০১২)।\nবিশ্বকাপে ব্যক্তিগত সর্বোচ্চ রান:\nবাংলাদেশ: সাকিব আল হাসান (৬৮৫)।\nইংল্যান্ড: কেভিন পিটারসেন (৫৮০)।\nবাংলাদেশ: সাকিব আল হাসান (২৩)।\nইংল্যান্ড: লুক রাইট (২১)।\nবাংলাদেশ: সাকিব আল হাসান (৪১)।\nইংল্যান্ড: স্টুয়ার্ট ব্রড (৩০)।\nবাংলাদেশ: মাহমুদউল্লাহ রিয়াদ (১০)।\nইংল্যান্ড: লুক রাইট (১০), ইয়ন মরগান (১০)।\nগণতন্ত্র সম্মেলন: পররাষ্ট্রমন্ত্রীর বক্তব্যের তীব্র সমালোচনা সংসদে\nএরদোয়ান: ইরানের সঙ্গে পরমাণু সমঝোতায় ফিরতে হবে


প্রধানমন্ত্রীর কঠোর হুশুয়ারি, ফের হাসপাতালে চিকিৎসকসহ অনুপস্থিত ২৫! | মোড়ল নিউজ\nরবিবার, ১৭ই ফেব্রুয়ারি, ২০১৯ ইং। ৫ই ফাল্গুন, ১৪২৫ বঙ্গাব্দ। রাত ১১:৪৬\nপ্রধানমন্ত্রীর কঠোর হুশুয়ারি, ফের হাসপাতালে চিকিৎসকসহ অনুপস্থিত ২৫!\nমোড়ল নিউজ২৪.কম । ৫ ফেব্রুয়ারি, ২০১৯ ৩:০৮\nপ্রধানমন্ত্রী শেখ হাসিনার কঠোর নির্দেশনার পরও দেশের বিভিন্ন হাসপাতালে অনুপস্থিত রয়েছেন চিকিৎসকরা। আর তাই সারাদেশেই খোঁজ নিয়ে দেখা যায় সেখানে, নানান ধরণের অনিয়ম চলছে। এদিকে আজ মঙ্গলবার (৫ ফেব্রুয়ারি) ফুলবাড়ী উপজেলা ৫০ শয্যা বিশিষ্ট স্বাস্থ্য কমপ্লেক্স হাসপাতালে চিকিৎসকসহ অনুপস্থিত ২৫!\nআজ সকালে রংপুর বিভাগীয় পরিচালকের আকষ্মিকভাবে এক পরিদর্শনে হমভম্ব হয়ে পড়েছেন অনুপস্থিতকারীরা। তাদের বিরুদ্ধে বিভাগীয় ব্যবস্থা নেয়ার জন্য নির্দেশ দেয়া হয়েছে।\nজানা যায়, ফুলবাড়ী উপজেলা ৫০ শয্যা বিশিষ্ট স্বাস্থ্য কমপ্লেক্স ১০৫ জন মোট কর্মকর্তা-কর্মচারীর রয়েছেন। এদের মধ্যে কর্মরত ছিলেন ৭৩ জন। বিভাগীয় পরিচালকের পরিদর্শনকালে ৪৮ জন কর্মচারী কর্মস্থলে উপস্থিত না থাকার কারণে ক্ষিপ্ত হন তিনি। পরে অনুপস্থিতকারী ২৫ জনের বিরুদ্ধে হাজিরা খাতায় নিজেই লালকালি বসিয়ে দেন পরিচালক।\nঅনুপস্থিত চিকিৎসক ও কর্মচারীগণ হলেন, মেডিকেল অফিসার সহকারী সার্জন ডা: গোলাম কিবরিয়া, ডা: আসিফ ইকবাল ,ডা: মোছাঃ পদ্ম ডা: আর্জিনা খাতুন ও ডা: সাদ্দাম হোসেন।\nউপসহকারী কমিউনিটি মেডিকেল অফিসার (স্যাকমো) আব্দুল বাতেন, আখতারা বেগম, শ্রী মুকুল বিকাশ রায়, এম নাছিম উজজ্জামান চৌধুরী। এমটি ল্যাব এসিসট্যান্ট সুধাংশু চন্দ্র কবিরাজ, সিনিয়র স্ট্যাফ নার্স মোছা. মৌসুমী খাতুন, মোছা. লাবনী আক্তার, মোছা. সুমাইয়া বেগম, মোছা. ডলি পারভিন, মোছা. নাছিমা খাতুন ও মোছা. রাশেদা খাতুন,\nপরিসংখ্যানবিদ সিরাজুল ইসলাম, মেডিকেল টেকনোলোজিষ্ট (ইপিআই) মো. আয়নাল হক, অফিস সহকারী মোছা. হেনা বেগম, হারুন-অর-রশীদ, অফিস সহায়ক ইব্রাহিম মিয়া, শামীমুর রহমান, এ্যাম্বুলেন্স চালক একাব্বর আলী ও আব্দুল্লাহ আল কাওছার এবং গার্ডেনার আব্দুর রাজ্জাক।\nএ ব্যাপারে উপজেলা স্বাস্থ্য ও পঃ পঃ কর্মকর্তা ডা: মেশকাতুল আবেদ জানান, যারা অনুপস্থিত ছিল তাদের সকলকে শোকজ করা হয়েছে।\nএ ব্যাপারে রংপুর বিভাগীয় মহাপরিচালক (স্বাস্থ্য) ডাঃ অমল চন্দ্র সাহা জানান, মঙ্গলবার সকালে ফুলবাড়ী উপজেলা স্বাস্থ্য কমপ্লেক্স পরিদর্শনে যাওয়া হয়। সেখানে যাদেরকে কর্মরত অবস্থায় হাসপাতালে পাওয়া যায়নি তাদের হাজিরা খাতায় লালকালি দিয়ে চিহৃ করা হয়েছে। পরে তাদের বিরুদ্ধে বিভাগীয় ব্যবস্থা নেয়া হবে।\nনামি দামি হোটেল ছেড়ে মেসেই উঠলেন পুলিশের ‘আইজিপি’\nশিক্ষিকাকে উত্ত্যক্ত, যুবকের ৬ মাসের জেল\nরিমান্ডে গোপন তথ্য ফাঁস করলেন সেই মিতু\n১৫৫ বছরের ইতিহাসে এই প্রথম কয়েদিদের সকালের খাবারে পরিবর্তন আসছে\nবয়ফ্রেন্ডদের সাথে শারীরিক সম্পর্কের কথা স্বীকার করে যা বললো সেই মিতু!\nমুক্তি মিলল গয়েশ্বর চন্দ্র রায়ের পুত্রবধূর\nফের ১ বছরের জামিন পেলেন খালেদা জিয়া\nঅবশেষে সেই মিতু রিমান্ডে, জানুন কত দিনের?\nবিনা দোষে তিন বছর কারাভোগের পর অবশেষে মুক্তি পেলেন সেই জাহালম !


জাহাঙ্গীরনগর বিশ্ববিদ্যালয়ের (জাবি) ভিসি অবরুদ্ধ\nজাহাঙ্গীরনগর বিশ্ববিদ্যালয়ের (জাবি) ভিসি অবরুদ্ধ – April 26, 2012 জাবি (প্রথম খবর.কম) : জাহাঙ্গীরনগর বিশ্ববিদ্যালয়ের (জাবি) উদ্ভিদ বিজ্ঞান বিভাগের সভাপতি অধ্যাপক মোহাম্মদ আলী আকন্দ লাঞ্ছিত হওয়ার ঘটনায় একই বিভাগের শিক্ষক শিক্ষক ড. নূহু আলম ও অধ্যাপক তালিম হোসেনকে গ্রেফতার করেছে পুলিশ।\nআশুলিয়া থানার ভারপ্রাপ্ত কর্মকর্তা(ওসি) শেখ বদরুল আলম সাংবাদিকদের তাদের গ্রেফতারের বিষয়টি নিশ্চিত করেছেন।\nএদিকে গ্রেফতারকৃত দুই শিক্ষকের মুক্তির দাবিতে ভিসির বাসভবন রাত ৩টা থেকে অবরুদ্ধ করে রেখেছে সাধারণ শিক্ষকরা।\nবুধবার দিবাগত রাত ৩টার সময় বিশ্ববিদ্যালয়ের শিক্ষকরা গ্রেফতারকৃত দুই শিক্ষকের মুক্তির দাবিতে ভিসির বাসভবনের সামনে জমায়েত হন। তারা আটককৃত দুই শিক্ষককের মুক্তির দাবি জানান। মুক্তি দেওয়া না হলে বুধবার রাতেই ঢাকা আরিচা মহা সড়ক অবরুদ্ধ করার হুমকি দিয়েছেন। একই সঙ্গে বৃহস্পতিবার বিশ্ববিদ্যালয়ের যেকোনো অপ্রীতিকর ঘটনার জন্য বিশ্ববিদ্যালয় প্রশাসন দায়ী থাকবে বলে সতর্ক করেন তারা। শিক্ষকরা অভিযোগ করেন বিশ্ববিদ্যালয়ের ভিসি ও রেজিস্ট্রারের নির্দেশেই তাদের গ্রেফতার করা হয়েছে।\nবিশ্ববিদ্যালয়ের রেজিস্ট্রার আবু বকর সিদ্দিক জানান, এ বিষয়টি সম্পর্কে তিনি জানেন না।\nএর আগে বুধবার সন্ধ্যা ৬টার দিকে বিশ্ববিদ্যালয়ের উদ্ভিদবিজ্ঞান বিভাগের সভাপতি অধ্যাপক মোহাম্মদ আলী আকন্দের পদত্যাগের দাবিতে বিভাগের শিক্ষকরা তাকে অবরুদ্ধ করেন। এ সময় আলী আকন্দ মিডিয়ার সামনে বিভাগের শিক্ষকদের বিরুদ্ধে অশ্লীল বক্তব্য দেন।\nওই বিভাগের শিক্ষকরা তাকে কক্ষের ভেতরে আসতে বলেন। তিনি যেতে না চাইলে শিক্ষকরা জোর করে ভেতরে নিয়ে যান। এ সময় ড. নূহু আলম, অধ্যাপক তালিম হোসেন ও ছালেহ আহাম্মেদ খান তাকে মারধর করেন বলে প্রতক্ষদর্শী সূত্রে জানা যায়।\nতাকে প্রথমে বিশ্ববিদ্যালয়ের মেডিক্যালে নেওয়া হয়। পরে সেখান থেকে সাভারের এনাম মেডিক্যাল কলেজ হাসপাতালে নেওয়া হয়।\nএ বিষয়ে ড. নুহু আলম সানবাদিকদের বলেন, ‘তিনি মিডিয়ার সামনে শিক্ষকদের সম্পর্কে অশ্লীল বক্তব্য দেওয়ায় আমরা তাকে অফিসের ভেতরে আসতে বলি। তিনি ভেতরে না আসতে চাইলে আমরা তাকে জোর করে আনার সময় তিনি আমাদের এক সহকর্মীকে লাথি দিতে গিয়ে পড়ে যান’।\n১৯শে জুন, ২০১৩ ইং\n১০ই সাবান, ১৪৩৪ হিজরী\n৫ই আষাঢ় ১৪২০ বঙ্গাব্দ ( আষাঢ় )


প্রকাশ : ১৫ মার্চ, ২০১৬ ২১:১৫:৪৯\nচাঁদপুর: দলীয় প্রতিক পেলেই বিজয় এমন প্রশ্নের জবাবে নির্বাচন কমিশনার মো. শাহ নেওয়াজ বলেছেন, দলীয় প্রতীকে ইউনিয়ন পরিষদ নির্বাচন এই পদ্ধতি নির্বাচন কমিশনে প্রথম সংযোজন হয়েছে। এটি সংসদ থেকে পাশ হয়েছে। আমরা তা মেনে নিয়েছি। আইনেও তা রয়েছে। দলীয় প্রতিকে নির্বাচন হলে, কেউ জিতে যাবে, এটি ভাবার কোন কারণ নেই। আইন শৃংখলা বাহিনী খেয়াল রাখবে আমাদের কঠোর নির্দেশনা রয়েছে। মঙ্গলবার দুপুরে চাঁদপুর সদর উপজেলার ফরক্কাবাদ ডিগ্রি কলেজের বার্ষিক ক্রীড়া প্রতিযোগিতার পুরস্কার বিতরণী অনুষ্ঠান উদ্বোধন পূর্বে একান্ত সাক্ষাতকারে এসব কথা বলেন তিনি।\nনির্বাচন কমিশনার আরো বলেন, সুষ্ঠু নির্বাচনের জন্য আমাদের কঠোর নির্দেশনা রয়েছে। আমরা কোন অনিয়ম হতে দিব না। এ ক্ষেতে কেউ যদি জোর খাটাতে চায়, কিংবা গোলযোগ সৃষ্টি করে, তাহলে নির্বাচন কমিশন থেকে নিয়োগ দেয়া নির্বাহী ম্যাজিস্ট্রেটগণ তাৎক্ষনিক আইনী ব্যবস্থা গ্রহণ করবেন। কেউ আত্মতুষ্ঠিতে ভোগার কারন নেই। সবার ভোট সবাই দিবে। এ ক্ষেত্রে কেউ বাঁধা প্রদান করলে, তাদের বিরুদ্ধে জিরো ট্রলারেন্সের নির্দেশ দিয়েছি।\nমো. শাহ নেওয়াজ আরো বলেন, কেউ যদি এসব কাজে ব্যর্থতার পরিচয় দেয়। তাদের বিরুদ্ধেও আমরা ব্যবস্থা গ্রহণ করবো। নির্বচানে যারা আচরণ বিধি লঙন করবে, সে আইন শৃঙ্খলা বাহিনীর লোকই হউক, কিংবা আমাদের লোকই তাদের বিরুদ্ধে আমরা ব্যবস্থা গ্রহণ করবো। আমরা চাই একটি সুষ্ঠু নির্বাচন। সাধারণ মানুষ তার পছন্দের মানুষকে ভোট দিয়ে নির্বাচিত করবেন।\nচাঁদপুর সদর উপজেলার ফরক্কাবাদ ডিগ্রি কলেজের বার্ষিক ক্রীড়া প্রতিযোগিতার পুরস্কার বিতরণী অনুষ্ঠান প্রধান অতিথি হিসেবে উপস্থিত ছিলেন জাতীয় বিশ্ববিদ্যালয়ের উপাচার্য ড. মোঃ হারুন-অর-রশিদ। বিশেষ অতিথি হিসেবে উপস্থিত ছিলেন পুলিশ সুপার শামসুন্নাহার, চাঁদপুর জেলা আওয়ামীলীগের সভাপতি নাছির উদ্দিন আহম্মেদ, সাধারণ সম্পাদক আবু নঈম পাটওয়ারী দুলাল। সভাপতিত্ব করেন কলেজের প্রতিষ্ঠাতা ও সভাপতি সুজিত রায় নন্দী। স্বাগত বক্তব্য রাখেন কলেজ অধ্যক্ষ ড. মোহাম্মদ হাসান খান।\nচাঁদপুরের কোস্টগার্ড অভিযান চালিয়ে তিনটি যাত্রীবাহী লঞ্চ থেকে বিপুল পরিমান নিষিদ্ধ পলিথিন জব্দ করেছে\nচাঁদপুর পৌর সভার সাবেক চেয়ারম্যান ও জেলা জাতীয় পার্টির সাবেক সভাপতি প্রবীণ নেতা নুরুল হক বাচ্চু মিয়াজীর পাশে জার্তীয় পার্টির নেতৃবৃন্দ\nনদীর মালিক সরকার ॥ সরকার কিন্তু মাছ ধরে না ॥ ট্যাক্সও নেয় না\nচাঁদপুরে আটক ১৩ জেলেকে ২ বছর করে কারাদণ্ড\nহাজীগঞ্জ পৌর মেয়রকে মাইজভান্ডারী অ্যাসোসিয়েশনের ফুলেল শুভেচ্ছা\nচাঁদপুরে খাঁচায় মাছ চাষ বাড়ছে\nলক্ষ্মীপুর থেকে অপহিৃত মাদ্রাসার ৬ ছাত্রকে চাঁদপুরের মতলব নারায়ণপুর থেকে উদ্ধার ॥ আটক ১\nচাঁদপুরে জাতীয় দুর্যোগ প্রস্তুতি দিবস উদযাপন\nআসবাবপত্র, এজলাস, সরকারি বিভিন্ন ফরম, যানবাহন ইত্যাদি নানামুখী সমস্যা নিয়ে চলছে\nচাঁদপুর ৪১ হাজার জেলে পরিবার খাদ্য সহায়তা না পেয়ে চরম হতাশায় দিন কাটাচ্ছে\nচাঁদপুরে মাছ ধরার ৩টি বোটসহ ৬জন জেলেকে আটক


দেশব্যাপী গ্রেফতারের মহোৎসব চলছে : রিজভী\n০৬ ডিসেম্বর ২০১৮, ১৩:০৫\nবিএনপির সিনিয়র যুগ্ম মহাসচিব রুহুল কবির রিজভী - ফাইল ছবি\nক্ষমতাসীন অবৈধ সরকার নির্বাচনকে প্রহসনে পরিণত করে আবারো ক্ষমতায় থাকার জন্য নানা কূটকৌশল ও নীলনকশা তৈরি করেছে মন্তব্য করে বিএনপির সিনিয়র যুগ্ম মহাসচিব রুহুল কবির রিজভী বলেছেন, নির্বাচন সামনে রেখে দেশব্যাপী গ্রেফতারের মহোৎসব চলছে। মনোনয়নপত্র জমা দেয়ার পর থেকে গ্রেফতারের পরিমাণ বেড়ে গেছে। গতকাল পর্যন্ত ২০০০ নেতাকর্মীর বিরুদ্ধে মামলা দেয়া হয়েছে।\nএদিকে দেশের চলমান পরিস্থিতি নিয়ে আগামী সোমবার ঢাকায় সোহরাওয়ার্দী উদ্যানে জনসভা করবে জাতীয় ঐক্যফ্রন্ট। আজ বৃহস্পতিবার সকালে নয়া পল্টনে দলের কেন্দ্রীয় কার্যালয়ে এক সংবাদ সম্মেলনে রিজভী এসব কথা বলেন।\nরিজভী বলেন, প্রহসনের অংশ হিসেবেই বিএনপি চেয়ারপারসন বেগম খালেদা জিয়াকে নির্বাচন থেকে সরকার গায়ের জোরে দূরে রাখার চেষ্টা চালাচ্ছে সরকার। বিপুল জনপ্রিয় দেশনেত্রী বেগম খালেদা জিয়া ও জনগণকেই সবচেয়ে বেশি ভয় পায় শেখ হাসিনা। তাই আইন-ন্যায় বিচারের তোয়াক্কা না করে সরকার বেগম জিয়াকে কারাগারে আটকে রেখেছে। শেখ হাসিনা বসে বসে কষছেন নির্বাচনে কারচুপির অভিনব মহাফন্দি। তারা জানেন, অন্যায় পথে নির্বাচন অনুষ্ঠান ছাড়া জনসমর্থনশূন্য আওয়ামী লীগের একাদশ সংসদ নির্বাচনে বিজয়ের অন্য কোনো উপায় নেই। তাই নির্বাচনী ব্যবস্থা এবং আজ্ঞাবাহী নির্বাচন কমিশনকে নিয়ন্ত্রণে রেখে আবার ক্ষমতায় যেতে চান তারা। সেজন্য বিরোধী দলের ওপর অত্যাচার নির্যাতন-নিপীড়ন এবং যতো রকম কৌশল আছে সরকার প্রয়োগ করছে। শেখ হাসিনার নির্দেশনায় ‘লেভেল প্লেয়িং ফিল্ড’ কথাটা তামাদি করে ফেলেছে আওয়ামী সরকারের মদদপুষ্ট নুরুল হুদা কমিশন। সরকারের পক্ষে ইসির নজিরবিহীন পক্ষপাতিত্ব ভোটারদেরকে হতাশ ও ক্ষিপ্ত করে তুলছে।\nতিনি বলেন, নির্বাচন সামনে রেখে দেশব্যাপী গ্রেফতারের মহোৎসব চলছে। উদ্দেশ্যপ্রণোদিতভাবে চাপিয়ে দেয়া শত শত মামলার বোঝায় নির্বাচনের মাঠ দূরে থাক, ঘরে পর্যন্ত থাকতে পারছেন না ধানের শীষের প্রার্থীসহ নেতাকর্মী ও সমর্থকরা। যারা ধানের শীষের মনোনয়ন প্রত্যাশী এবং প্রার্থী হয়ে যারা মনোনয়নপত্র জমা দিয়েছেন এমন ২৭ জন নেতা মিথ্যা মামলায় এখন কারাগারে আটক আছেন। নির্বাচনের মাঠে বিএনপিকে ঘায়েল করার ষড়যন্ত্রের অংশ হিসেবে নামে-বেনামে, গায়েবি মামলায় বিএনপির নেতাকর্মীদের বন্দীত্বের লাল দেয়ালের ভেতরে ঘিরে রাখা হয়েছে। মামলা আর পুলিশি হয়রানির কারণে নেতাকর্মীরা ঘর ছেড়ে পালিয়ে বেড়াচ্ছে। এরপরও ক্ষান্ত হচ্ছে না আইনশৃঙ্খলা বাহিনী, পরিবারের অন্য সদস্যদেরও হয়রানি করা হচ্ছে। পুলিশি হেনস্তার ভয়ে বিএনপির মনোনীত প্রার্থীরা আসন্ন একাদশ জাতীয় সংসদ নির্বাচনে নির্ভয়ে প্রচারণা চালাতে পারবেন কি না সে বিষয়ে আতঙ্কে রয়েছেন তারা।\nরিজভী বলেন, সারাদেশে যারা ভোট গ্রহণ করবেন সেই ডিসি, এসপি এবং আইনশৃঙ্খলা বাহিনীকে লেভেল প্লেয়িং ফিল্ড গঠনের নির্দেশনা নির্বাচন কমিশন তো দেয়ইনি; উল্টো তাদেরকে পক্ষপাতিত্বের দিকেই উস্কে দিয়েছে ইসি। ইসিতে দফায় দফায় ডেকে এনে সেমিনার, প্রশিক্ষণ, কর্মশালা, সংলাপের নামে বিএনপি প্রার্থীদের হয়রানি করার নির্দেশ দেয়া হচ্ছে। অধিকাংশ রিটার্নিং অফিসার আওয়ামী অনুমোদিত মনোবৃত্তির দ্বারা প্রণোদিত। আমরা খবর পেয়েছি, আইন মন্ত্রণালয়ে জেলা দায়রা জজদের নিয়ে একটি সভা হয়েছে। সেখানে আইন সচিব নির্দেশ দিয়েছেন যে, নির্বাচনের পূর্বে তারা যেনো বিএনপি’র কাউকে জামিন না দেন। স্বরাষ্ট্র মন্ত্রণালয়ে গ্রেফতার বাড়াতে মনিটরিং সেলও খোলা হয়েছে। এই পরিস্থিাতিতে স্বচ্ছ ও সুষ্ঠু নির্বাচনের বদলে আসন্ন নির্বাচন আবর্জনাময় হয়ে উঠতে পারে।\nতিনি আরো জানান, ঢাকার হাইকোর্ট অঙ্গণ থেকে শুরু করে পুরান ঢাকার জজ কোর্ট, মেট্টোপলিটন ম্যাজিস্ট্রেট কোর্টসহ সারাদেশের জেলা পর্যায়ের আদালতগুলোর আঙ্গিণায় ‘ঠাঁই নাই ঠাঁই নাই’ অবস্থা। কোথাও ধানের শীষের প্রার্থীরা জামিনের আবেদন নিয়ে হাজির হচ্ছেন; কোথাও কর্মীরা জামিন চেয়ে আবেদন করছেন; কোথাও গ্রেফতার ঠেকাতে আগাম জামিনের আবেদন, কোথাও স্বামী-স্ত্রী-পুত্র-কন্যাদের পুলিশি গ্রেফতার ঠেকাতে আদালতের শরণাপন্ন হতে হচ্ছে। কোর্ট-কাচারীগুলোয় হাজার হাজার বিএনপি নেতাকর্মী বিচারপ্রার্থীর উপস্থিাতির নজিরবিহীন এমন দৃশ্য অতীতে কোনো ভোটের সময় দেখা যায়নি।\nসামাজিক যোগাযোগ মাধ্যমের উদ্ধৃতি দিয়ে বিএনপির শীর্ষ এই নেতা বলেন, আওয়ামী লীগের অবৈধ মন্ত্রী লোটাস কামালের একটি ভিডিও ভাইরাল হয়েছে। সেখানে তিনি শেখ হাসিনার নেতৃত্বে আওয়ামী লীগের ভোট ডাকাতির ভয়াবহ পরিকল্পনা ফাঁস করেছেন। প্রকাশ্যে বিরোধীদলীয় নেতাকর্মীদের এলাকা ছাড়া করার হুমকি দিয়ে শেয়ারবাজার ও ব্যাংক লুটেরাদের অন্যতম আ হ ম মোস্তফা কামাল ওরফে লোটাস কামাল বলছেন-‘একটা একটা করে খুঁজবেন, ২৮ তারিখের আগে যদি এলাকা ছেড়ে না যায় তাহলে আর ছাড় নাই। তাদের চৌদ্দগোষ্ঠী পর্যন্ত উৎখাত করবো’।\nলোটাস কামালের উদ্দেশ্যে রিজভী বলেন, এইসব হুমকি-ধামকি ভয়ভীতি দেখিয়ে এবার আর লাভ হবে না। যখন জনগণ ভোটের মাঠে নেমে আসবে তখন কোনো ফন্দি কাজে দিবেনা। কাঁচের মতো সব কিছু চূর্ণ-বিচূর্ণ হয়ে যাবে। অপেক্ষা করুন, যারা দুঃশাসনের বিরোধী সেই জনগণের বিজয়ের দিন খুবই নিকটবর্তী। সরকারের অবরোধী কৌশলে জনগণ আত্মসমর্পণ করবে না।\nতিনি বলেন, ‘সিইসি’ শব্দটি উচ্চারণ করলেই চোখের সামনে ভেসে উঠে সাবেক সিইসি কাজী রকিব উদ্দিন আহমেদের নাম। ২০১৪ সালের ৫ জানুয়ারির বিতর্কিত নির্বাচনে তার ভূমিকা দেশ-বিদেশে নিন্দিত-কলঙ্কিত। ক্ষমতাসীনদের ‘নাচের পুতুল’ ওই কাজী রকিব এখন ইতিহাসের পাতায় ১৭৫৭ সালের বিশ্বাসঘাতক মীর জাফর আলী খাঁর সাথে তালিকাভুক্ত। জনগণের ভোটের অধিকার হরণ করে কাজী রকিব যে পথে হেঁটেছেন বর্তমান সিইসি কে এম নূরুল হুদাও যেন সে পথেই চলতে শুরু করেছেন। শুধু তাই নয়, সেটাকে এক ডিগ্রি বৃদ্ধি করে নৈতিকতার মাথা খেয়ে নিজের ভাগিনাকে নৌকা প্রতীকের প্রার্থী করেছেন। তার সাথে আগারগাঁওয়ের নির্বাচন ভবনে বসে বৈঠকও করছেন।\nরিজভী বলেন, নির্বাচনী তফসিল ঘোষণার পর জাতীয় ঐক্যফ্রন্ট থেকে প্রশাসনের সচিব, বিভাগীয় কমিশনার, ডিসি, এসপি এমন ৯২ জন ঊর্ধ্বতন কর্মকর্তার বিরুদ্ধে সুনির্দিষ্ট পক্ষপাতিত্বের অভিযোগ তুলে তাদের বদলি ও প্রত্যাহারের দাবি জানানো হয়। অভিযুক্ত কর্মকর্তাদের রাজনৈতিক পরিচিতি ও কর্মকান্ডের তথ্যও দেয়া হয় নির্বাচন কমিশনে। এদের মধ্যে মাত্র একজন এসপি (নারায়ণগঞ্জ) বদলি করে সেখানে আরো কট্টর আওয়ামীপন্থী ও বিতর্কিত এসপি হারুনকে পদায়ন করা হয়। আমি আবারো বলছি অবিলম্বে পক্ষপাতদুষ্ট ৯২ জনকে বদলী করুন। না হয় নির্বাচনে কোনো গ্রহণযোগ্যতা আসবে না। গণতন্ত্রকে জিম্মি করে রাখা হয়েছে। সাংবিধানিক অধিকার যেমন সঙ্কুচিত তেমনি ক্ষমতায় থেকে লুটপাটকারীদের অর্থের দৌরাত্ম্য কালো থাবার মতো বিস্তার লাভ করেছে। এই অবস্থা থেকে জনগণকে মুক্ত করতে গণতন্ত্র রক্ষার যুদ্ধে নেমেছে বিএনপি, ২০দল এবং জাতীয় ঐক্যফ্রন্ট।\nনির্ধারিত সময়ের আগেই আওয়ামী লীগের নেতারা নির্বাচনী প্রচারণা চালাচ্ছে অভিযোগ করে তিনি বলেন, গতকাল যুব সমাবেশ আয়োজনের নামে জামালপুর-৩ (মেলান্দহ-মাদারগঞ্জ) আসনে আওয়ামী লীগের প্রার্থী বস্ত্র ও পাট প্রতিমন্ত্রী মির্জা আজমের পক্ষে নির্বাচনী প্রচারণা চালানো হয়েছে। নেতাকর্মীরা বাদ্যযন্ত্র বাজিয়ে মিছিল ও মোটরসাইকেল মহড়া দিয়ে সমাবেশে অংশ নিয়েছে, যা পুরোপুরি নির্বাচনী আচরণবিধির লঙ্ঘন। গতকাল বিকেলে প্রকাশ্যে এই আয়োজন চললেও রিটার্নিং কর্মকর্তার দায়িত্বে নিয়োজিত জেলা প্রশাসক আহমেদ কবির বলেছেন, বিষয়টি খোঁজ খবর নিয়ে ব্যবস্থা নেয়া হবে। আমরা জানি আওয়ামী লীগের প্রার্থীর বিরুদ্ধে কোনো ধরণের ব্যবস্থা নেয়া হবে না। এ ধরণের সভা করার বিরুদ্ধে রিটার্নিং অফিসারের মৌখিক আশ্বাস মিথ্যার বেসাতি ছাড়া অন্য কিছু নয়।\nএছাড়া ঢাকা জেলা ও মহানগর, ফেনী জেলা, যশোর জেলা, খুলনা মহানগর, গাজীপুর জেলা, পাবনা জেলায় বিএনপি এবং এর অঙ্গ ও সহযোগী সংগঠনের নেতাকর্মীদেরকে গ্রেফতারের ঘটনায় তীব্র নিন্দা ও প্রতিবাদ এবং মিথ্যা মামলা প্রত্যাহারসহ অবিলম্বে তাদের নিঃশর্ত মুক্তির দাবি জানান রিজভী।\nআন্দোলনের মাধ্যমেই খালেদা জিয়াকে মুক্ত করা হবে : কুমিল্লায় মির্জা ফখরুল\nঅপরিকল্পিত শিল্পের বিকাশে ক্ষতিগ্রস্ত হচ্ছে পরিবেশ\nখালেদা জিয়াকে নিয়ে দরকষাকষি একটি বাজে দৃষ্টান্ত : হানিফ\nপ্রবাসীর স্ত্রীর সাথে প্রেম করতে গিয়ে ধরা, প্রেমিকাকে গণধর্ষণ ঢাকা মেডিক্যালে সিন্ডিকেটে চলছে লাশ আটকের বাণিজ্য ফেসবুক থেকে ফাঁস হতে পারে ইনস্টাগ্রামের পাসওয়ার্ডও ভালো ঘুমের জন্য কী করবেন? রোনালদোর রেকর্ডে চ্যাম্পিয়ন্স জুভেন্তাস যেভাবে লেগ স্পিন শিখলেন রশিদ খান নারায়ণগঞ্জে অনেক খেলা হচ্ছে, প্রত্যেকটা খেলার জবাব আমার কাছে আছে : শামীম ওসমান আজ পবিত্র শবেবরাত টিআইবির রিপোর্ট একপেশে : ঢাকা ওয়াসা মোকাব্বির খানকে কারণ দর্শানোর নোটিশ দিয়েছে গণফোরাম জন্মদিনে ড. কামালকে মির্জা ফখরুলের শুভেচ্ছা


চুয়েটে ক্যারিয়ার অ্যান্ড লিডারশিপ কার্নিভ্যাল অনুষ্ঠিত - সি নিউজ\nচুয়েটে ক্যারিয়ার অ্যান্ড লিডারশিপ কার্নিভ্যাল অনুষ্ঠিত\nক্যারিয়ার ডেভেলপমেন্ট, লিডারশিপ অ্যান্ড বিজনেস স্ট্রাটেজি, ভবিষ্যত উদ্যোক্তা ও টেকনোলজি নিয়ে চট্টগ্রাম প্রকৌশল ও প্রযুক্তি বিশ্ববিদ্যালয়ে অনুষ্ঠিত হলো ইয়ুথ অ্যান্ড ক্যারিয়ার কার্নিভ্যাল ২০১৬।\nচুয়েট ক্যারিয়ার ক্লাব এর আয়োজনে এবং ইয়ুথদের মাঝে খুবই জনপ্রিয় সংগঠন ইয়ুথ কার্নিভাল এর সহযোগিতায় ১৭ অগাস্ট, বিশ্ববিদ্যালয়ের ওয়েস্ট গ্যালারিতে কনফারেন্সটি অনুষ্ঠিত হয়। এছাড়া সেমিনারে সহযোগীতা করেছে ইউরোপিয়ান কনসালটেন্সি ফার্ম LANE – A Global Initiative for Leadership and Empowerment।।\nঅনুষ্ঠানে ক্যারিয়ার ডেভেলপমেন্ট ছাড়াও নেতৃত্ব এবং যোগাযোগ, আগামীর উদ্যোক্তা হবার উপায় এবং পেশাগত চ্যালেঞ্জ মোকাবেলা নিয়ে আলোচনা হয়।\nঅনুষ্ঠানে মূল বক্তা হিসেবে বক্তব্য রাখেন এরিকসনের সিনিয়র সলিউশন ম্যানেজার ও ইয়ুথ কার্নিভালের প্রতিষ্ঠাতা মো. শাহিনুর আলম জনি। তিনি তরুণদের ক্যারিয়ার গঠনে সেলফ অ্যানালাইসিস সহ যথাযথ সিভি লেখা ও ইন্টারভিউ ভীতি এবং সেটি থেকে বের হয়ে আসা নিয়ে পরামর্শ দেন। ভবিষ্যত উদ্যোক্তা ও টেকনোলজি (বিগ ডাটা, ইন্টারনেট ওভার থিংস ) ফান্ডামেন্টাল ইনফরমেশন উপস্থাপন করেন।\nঅনুষ্ঠানে বক্তা হিসেবে উপস্থিত ছিলেন ক্রিস এনার্জির কর্মকর্তা মো. জাহাঙ্গীর আলম। তিনি নেতৃত্বের দক্ষতা অর্জনে করণীয় এবং ক্যারিয়ার গঠনের মৌলিক ধারণা নিয়ে উপস্থিত তরুণদের আলোকপাত করেন।\nঅনুষ্ঠানে বক্তা হিসেবে আরো উপস্থিত ছিলেন ক্রিস এনার্জির সিনিয়র কর্মকর্তা পিপলু দাস আলম। তিনি ছেলেমেয়েদেরকে কোনো অবস্থাতেই হতাশ না হবার জন্য উদ্বুদ্ধ করেন। একই সঙ্গে তিনি লক্ষ্য স্থির করে সে অনুযায়ী কাজ করতে বলেন এবং নিজের অভিজ্ঞতা শেয়ার করেন।\nসেমিনারে চট্টগ্রাম প্রকৌশল ও প্রযুক্তি বিশ্ববিদ্যালয় বিভিন্ন ফ্যাকাল্টির শিক্ষার্থীরা অংশগ্রহণ করে এবং সেমিনার শেষে ফটোসেশনের মাধ্যমে সেমিনারটি শেষ হয়। আয়োজক এবং সহযোগীদের আশাবাদ, ভবিষ্যতে আরো বড় পরিসরে ক্যারিয়ার অ্যান্ড লিডারশিপ কার্নিভ্যাল অনুষ্ঠিত হবে।\n← বাল্যবিবাহ ও স্কুল থেকে মেয়ে শিক্ষার্থীদের ঝরে পড়ারোধে চ্যালেঞ্জ ফান্ড\nইউসি ব্রাউজার বাংলাদেশে নিয়ে এলো বিডি এক্সপ্রেস সেবা →


প্রায় ৩ মাস পর সালমনের বাগান বাড়ি ছাড়লেন জ্যাকলিন ফার্নান্দেজ! – Dainik Amader Shomoy\n১১ জুলাই ২০২০ ০০:৩৭\nপ্রায় ৩ মাস পর সালমনের বাগান বাড়ি ছাড়লেন জ্যাকলিন ফার্নান্দেজ!\n৩০ জুন ২০২০ ২১:৫৬ | আপডেট: ৩০ জুন ২০২০ ২২:২৭\nপানভেল ফারমহাউসে সালমান খান ও জ্যাকলিন ফার্নান্দেজ। ছবি : সংগৃহীত\nপ্রায় ৩ মাস পর সালমন খানের বাগান বাড়ি থেকে বের হলেন বলিউড অভিনেত্রী জ্যাকলিন ফার্নান্দেজ। আজ মঙ্গলবার ভারতের সংবাদমাধ্যম জি নিউজের প্রতিবেদনে এই খবর জানানো হয়।\nপ্রতিবেদনে বলা হয়েছে, কাছের এক বন্ধুর ডাকেই সালমনের বাগান বাড়ি থেকে বের হন জ্যাকলিন। লকডাউনের মধ্যে জ্যাকলিনের ওই বন্ধু মুম্বাইতে একা পড়ে যান। তাকে সাহায্য করতেই মুম্বাইতে ফেরেন শ্রীলঙ্কান বংশোদ্ভূত এই বলিউড অভিনেত্রী।\nওই প্রতিবেদনে বলা হয়েছে, লকডাউনের আগে সালমানের বোন অর্পিতা খান শর্মার ছেলে আয়ুশের জন্মদিন উপলক্ষে সালমনের সঙ্গে তার বাগান বাড়ি পানভেল ফারমহাউসে যান জ্যাকলিন। এসবের মধ্যে লকডাউন শুরু হয়ে যাওয়ায় সেখান থেকে আর বের হতে পারেননি জ্যাকি।\nফলে পানভেলের বাগান বাড়িতে বসেই সালমনের সঙ্গে মিউজিক ভিডিওর শ্যুটও করেন জ্যাকলিন। প্রায় তিন মাস খান পরিবারের সঙ্গে কাটিয়ে অবশেষ মুম্বাইতে ফিরেছেন জ্যাকলিন।\nউল্লেখ্য, সালমান ও জ্যাকলিন এর আগে কিক ও রেস-থ্রি নামক দুটি সিনেমায় একসঙ্গে জুটিবদ্ধ হয়েছেন।


বিনোমো বোনাস - ট্রেডিং সিগন্যাল\nজানুয়ারী 6, 2019 কোথায় Bitcoins বাণিজ্য লেখক সানজিদা মালাকার 39578 দর্শকরা\n১৭০. হাওর বিনোমো বোনাস এবং বন্যা প্রবণ এলাকাগুলোতে বন্যা প্রতিরোধে কার্যকর ব্যবস্থা গ্রহণ করা হবে।\n৩/ ১৪ জানুয়ারি ১৯৭২ সালের সংবাদ সম্মেলনে বঙ্গবন্ধু বলেছিলেন। এই সিমেন্টগুলিকে দ্রুত দ্রবীভূত করা নির্মানের কাজে ব্যবহার করবেন না বা পদ্ধতিগতভাবে হিমায়িত এবং বিনোমো বোনাস ঠাণ্ডা হয়ে যাবেন না।\nপ্রায়শই Bitcoin Wallet ঠিকানা সেফ ডিপোজিট বাক্সে সঙ্গে তুলনা করা হয়। এক দিকে, সবাই তা দেখুন বিষয়বস্তু পরীক্ষা করার অধিকার আছে। অন্যদিকে, মান যে ভিতরে হয়, শুধুমাত্র একটি ব্যক্তিগত (ব্যক্তিগত) কী দিয়ে ব্যবহারকারী এনটাইটেল করা হয় প্রাপ্ত।\nএই "হালকা হাত আন্দোলন" করার জন্য "ডিম মাথা" তথাকথিত "সমন্বিত উন্নয়ন পরিবেশ" নিয়ে এসেছে। সময় এখনও স্ট্যান্ড না, এবং অবশ্যই তোমরা প্রত্যেকে যেখানে টাকা বিনিয়োগ করতে 2018-2019 বছরের মধ্যে করতে নিয়ে চিন্তা করে? আর এটা যদি অগত্যা মনে করেন না যে এই ঋণ, ইতিমধ্যে যে পঞ্চম ব্যক্তি জানে যে যদি তিনি তাদের জন্য তাদের টাকা কাজ না করে, আগামীকাল তা তাদের জন্য কাজ করবে। অতএব, এই প্রবন্ধে আমি আপনি বর্তমান বছরের মধ্যে টাকা বিনিয়োগ সবচেয়ে প্রাসঙ্গিক এবং লাভজনক উপায় দেখাবে।\nঅর্থের রূপ হিসাবে গোল্ডের ঐতিহাসিক সংস্থাটি হাইপারইনফ্ল্যাশন বা ডলারের পতনের বিরুদ্ধে একটি ভাল হেজ। নিয়মানুগ। শিশু বিকাশ এমন একটি প্রক্রিয়া যা সমস্ত উপাদান একত্রে, পরস্পরের উপর নির্ভরশীল এবং পরস্পরবিরোধী। আপনি শুধুমাত্র একটি ফাংশন বিকাশ করতে পারবেন না। শিশুর বিকাশের জন্য প্রয়োজনীয় পদ্ধতিগত কাজ।\nএই প্রোগ্রামের অধীনে বিশ্ববিদ্যালয়গুলি দ্বারা প্রাপ্ত তহবিলগুলি উদ্ভাবনী শিক্ষা কর্মসূচি বাস্তবায়নের লক্ষ্যে লক্ষ্য করা যেতে পারে: শিক্ষকদের প্রশিক্ষণ, প্রশিক্ষণের সরঞ্জাম, সফ্টওয়্যার এবং শ্রেণীকক্ষের আধুনিকায়নের প্রশিক্ষণ।\nএকটি সোনার গহনার ওজন ১৬ গ্রাম। এতে সোনা ও তামার অনুপাত ৩:১। এতে কত গ্রাম সোনা মেশালে অনুপাত ৪:১ হবে? ৪ বিনোমো বোনাস উত্তর খুব সহজ, যদি কেউ দেখেও না দেখার ভান না করে। স্টেডিয়ামের দর্শক মাঝেমধ্যে পুঞ্জীভূত হতাশা এবং নিঃসঙ্গতা থেকে কুৎসিত রূপ ধারণ করে, যা এই শতকের শেষ থেকে পুরো বিশ্বের চরিত্রকে চিহ্নিত করে আসছে। এবং এ ধরনের উদ্বেগ স্টেডিয়ামজুড়ে ছড়িয়ে পড়ে, যেটা আমরা অন্যান্য ক্ষেত্রে যে সহিংস আচরণ করি তার চেয়ে কম না।\n‘মধু, এক দৌড় দি একমগ পানি নি আয় তো। খাব।’ রহমান হাঁপাতে বিনোমো বোনাস হাঁপাতে বলে। বউতোলা খেলায় রহমানের দক্ষতা হিংসে করার মতো। মধুমালা ওদের বাড়ি থেকে বদনা ভরে পানি নিয়ে আসে। অ্যালায় লবণতা এবং জ্বলন্ত অপসারণ। চামড়া অবস্থার উন্নতি না হওয়া পর্যন্ত প্রতিদিন দিনে পণ্যটি ব্যবহার করার অনুমতি দেওয়া হয়।


আবারো কি বাবা হতে যাচ্ছেন শাহিদ কাপুর? - Protissobi\nপ্রচ্ছদ > বিনোদন-সংস্কৃতি > আবারো কি বাবা হতে যাচ্ছেন শাহিদ কাপুর?\nঅনেকদিন প্রেমের পর ২০১৫-তে বিয়ে। ২০১৬-এ কন্যা মিশার জন্ম। শাহিদ কাপুর ও তার স্ত্রী মীরার প্রেম, বিয়ে, সন্তান সবকিছু নিয়েই মানুষের আগ্রহের কমতি নেই। তাই গুঞ্জন উঠেছেন আবারো কি মা হতে যাচ্ছেন মীরা?\nএই প্রশ্নটাই এখন ঘুরছে বলিউডের সবার মুখে মুখে। কারণ মীরার সাম্প্রতিক একটি সাক্ষাত্কার। ‘মিড ডে’কে দেওয়া ওই সাক্ষাত্কারে মীরার কাছে জানতে চাওয়া হয় ক্যারিয়ার নিয়ে তার সামনে কোন পরিকল্পনা আছে কিনা। উত্তরে তিনি জানান, পরিবারকে সময় দেওয়ার পর বাকি সময়টা তিনি ক্রিয়েটিভ কিছু করতে চান। যদিও সেটা অভিনয় নয় বলেই দাবি মীরার। সেটা কী তা নিয়েও স্পষ্ট ভাবে মুখ খোলেননি তিনি। এর পরে তাঁকে প্রশ্ন করা হয়, ঠিক কবে নাগাদ তিনি এই ‘অন্য কিছু’ করতে চাইছেন? তখনই মীরা বলেন, “আরও এক সন্তানের মা হওয়ার পরই এই বিষয়টা নিয়ে ভাবব।”\nএই সাক্ষাত্কার এর পর পরই বিভিন্ন মহলে জল্পনা শুরু হয়েছে, আবারো কি মা হচ্ছেন মীরা? কবে নাগাদ শোনা যাবে নতুন খুশির খবর। সে বিষয়ে এখনো সরাসরি মুখ খোলেননি মীরা। শাহিদের তরফ থেকেও এখনোও কিছু জানানো হয়নি।\nবাজপেয়ীর প্রয়াণে চলচ্চিত্রমহলে শোকের মাতম\nনতুন সৌরমন্ডল খুঁজে পেয়েছে নাসা\nসাভারে সংগীতশিল্পীকে গণধর্ষণ


উপজেলায় জামায়াতের বিজয় : প্রধানমন্ত্রী কী মনে করেন – রুপসী বাংলা\nউপজেলায় জামায়াতের বিজয় : প্রধানমন্ত্রী কী মনে করেন\nDate: মার্চ 5, 2014Author: রুপসী বাংলা0মন্তব্য\n২৭ ফেব্রুয়ারি দ্বিতীয় পর্যায়ের উপজেলা নির্বাচনের ফলাফল ঘোষণার পর অনেকের ভ্রু কুঁচকে গেছে। অনেকে বিস্ময় প্রকাশ করেছেন জামায়াতে ইসলামী এত বড় বিজয় অর্জন করল! এও কি সম্ভব?\nইতোমধ্যে দুই ধাপে ২১২টি উপজেলা পরিষদের নির্বাচন অনুষ্ঠিত হয়েছে। এর মধ্যে ২০টি (অন্যরকম হিসেবে ২১টি) উপজেলা পরিষদে জামায়াত সমর্থিত প্রার্থীরা নির্বাচিত হয়েছেন। ভাইস চেয়ারম্যান পদে জিতেছেন ৫৭ জন আর মহিলা ভাইস চেয়ারম্যান পদে ২১ জন। নিঃসন্দেহে জামায়াতে ইসলামীর জন্য এটি একটি বড় বিজয়। কারণ গতবার সব উপজেলা মিলে জামায়াত সমর্থিতরা বিজয়ী হয়েছিলেন মাত্র ১৩টি উপজেলায়। আর এবার যে ফলাফলের কথা আমি বললাম তা হচ্ছে মাত্র ২১২টি উপজেলার। আরও ২৪৯টি উপজেলা নির্বাচন এখনো বাকি আছে। বলাবাহুল্য, জামায়াতের এই বিজয়ীর সংখ্যা আরও বাড়বে।\nবিশ্লেষকদের অনেকেই বলেছেন, এই ফল অপ্রত্যাশিত। সাধারণভাবে দেখলে এই রকম বলার যুক্তি হয়তো আছে। কারণ এই সাধারণরা সব সময় আসলে সাধারণ নয়। মাঝে মাঝে অসাধারণ, মাঝে মাঝে অন্ধ। দেখেও দেখেন না। অথবা না দেখার ভান করেন। এ কথা বলছি এ কারণে যে, এই ঘটনা তো ঘটেছে এবং যা ঘটেছে তা তো বাস্তব। প্রথম পর্যায়েও যে ফলাফল পাওয়া গিয়েছিল তাতেও কি এরকম লক্ষণ স্পষ্ট ছিল না। আমরা যদি তা দেখেও না দেখি, না দেখার ভান করি তা হলেই কি তা অবাস্তব হয়ে যাবে?\nআমি যদি আজকে এরকম করে প্রশ্ন করি কেন মানুষ জামায়াতে ইসলামীকে পছন্দ করবে না, কেন তারা আওয়ামী লীগকে পছন্দ করবে, তার জবাব কি? আওয়ামী লীগকে পছন্দ কিংবা অপছন্দ করার ২০-৫০টি কারণ থাকতে পারে। কিন্তু জামায়াতে ইসলামকে অপছন্দ করার কারণ তো প্রধানত একটি মানুষের বিবেচনায় এসেছে। অথবা আনা হয়েছে। আর তা হলো জামায়াতে ইসলামী আমাদের স্বাধীনতা যুদ্ধের সময় বিরোধিতা করেছিল, মানবতাবিরোধী অপরাধ করেছিল। সে জন্য তাদের বিচার করুন। কিন্তু আমরা তো জামায়াতে ইসলামী সংগঠনটির কোনো বিচার করছি না। কতিপয় যুদ্ধাপরাধীর বিচার করছি। লক্ষ করা দরকার ২০০৮ সালের নির্বাচনে আওয়ামী লীগ এ বিষয়টি তাদের নির্বাচনী মেনিফেস্টোতে এনেছিল এবং জনগণ তাদের ভোট দিয়েছিল। তো সেই বিচারের অবস্থা কি? কতজনের বিচার হয়েছে? কতজনের বিচার হবে? সরকারের কাছে কি কোনো সুনির্দিষ্ট লক্ষ্য আছে? নাকি অনির্দিষ্টকালের জন্য চলতে থাকবে এটা? তাই কি হয়? ইতোমধ্যে বিচারব্যবস্থা বিলম্বিত হচ্ছে বলে প্রশ্ন উঠেছে। বিচার প্রক্রিয়ার স্বচ্ছতা নিয়েও প্রশ্ন তুলেছে কোনো কোনো মহল। সংশ্লিষ্ট কর্তৃপক্ষ সন্তোষজনক জবাব দিতে পারছে বলে মনে হচ্ছে না। এসব কিছু প্রকারান্তরে জামায়াতে ইসলামীর পক্ষে চলে যাচ্ছে। যেহেতু যুদ্ধাপরাধী হিসেবে তারাই অভিযুক্ত হচ্ছে বেশি।\nপ্রকৃতপক্ষে স্বাধীনতার পর থেকেই জামায়াত প্রশ্নটি যথাযথভাবে বিবেচনা করেনি বাংলাদেশের রাজনীতি, বিশেষ করে বড় দুটি রাজনৈতিক দল বিএনপি ও আওয়ামী লীগ। জামায়াতের আমির গোলাম আযমকে বাংলাদেশে আসার সুযোগ করে দিয়েছেন বিএনপির প্রতিষ্ঠাতা জেনারেল জিয়াউর রহমান এবং আদালত তার নাগরিকত্ব বহাল করেছেন। আওয়ামী লীগ বিএনপির এসব রাজনৈতিক পদক্ষেপকে বিরোধিতা করেছে, কিন্তু যখন বিএনপির বিরুদ্ধে আন্দোলনের প্রশ্ন উঠেছে তখন জামায়াতের সঙ্গে যুগপৎ আন্দোলন করতে দ্বিধা করেনি তারা। আজ পর্যন্ত জামায়াতের সঙ্গে সেই যুগপৎ তৎপরতার কোনো ব্যাখ্যা দেওয়ার প্রয়োজনীয়তাও বোধ করেনি তারা। পরবর্তীতে জামায়াতের সঙ্গে সেই আন্দোলনের বাস্তবতা যখন আর থাকেনি তখন ধর্মীয় মৌলবাদের দিক থেকে আরও কট্টর খেলাফতে মজলিসের সঙ্গে চুক্তি করেছে। এখন যে আওয়ামী লীগ জামায়াতের বিরোধিতা করে তা কোন যুক্তিতে? কোনো আদর্শগত ব্যাপার কি আছে? কেবল যুদ্ধাপরাধ? সব যুদ্ধাপরাধীর বিচার করে সাজা দিয়ে দিক আওয়ামী লীগ। তার পর জামায়াতকে নিয়ে কি করবে তারা? এই যে সম্প্রতি আমরা দেখলাম জামায়াতের নেতা-কর্মীদের সঙ্গে নিয়ে ভোট করলেন তৎকালীন স্বরাষ্ট্র প্রতিমন্ত্রী। তাতে কি কোনো দোষ হলো না। আওয়ামী লীগের মুখপাত্র ও দলের যুগ্ম-মহাসচিব মাহবুব-উল আলম হানিফ জামায়াতের এক নেতাকে দলে যোগ দেওয়ালেন সে সম্পর্কে দলের বক্তব্য কি? হানিফ এবং তার সহযোগীরা যে বক্তব্য দিয়েছেন, আমরা যুদ্ধাপরাধীদের বিচার চাই, এরা তো আর যুদ্ধাপরাধী নয়। দল কি এটাকে ঠিক মনে করে? তার মানে ৫/১০/৫০ জন যুদ্ধাপরাধীর যদি ফাঁসি হয়ে যায় তারপরে যারা থাকবে তারা যদি জামায়াতে ইসলামীর ব্যানার নিয়ে কাজ চালিয়ে যায় তাতে আওয়ামী লীগের আপত্তি নেই।\nএরকম অবস্থায় পড়লে সত্যি সত্যি জামায়াতে ইসলামী কি করবে? তাদের এক নেতার ফাঁসি হয়েছে, এক নেতা ফাঁসির নির্দেশ পাওয়ার পরে পুলিশের পাহারা থেকে পালিয়ে গেছেন। মূল নেতা দলের আমির গোলাম আযমের ৯০ বছরের কারাদণ্ড হয়েছে ৯৩ বছর বয়সে, সবচেয়ে জনপ্রিয় নেতা দেলাওয়ার হোসাইন সাঈদীর ফাঁসির রায় কার্যকর হবে (কিংবা হবে না)। এর পরে আরও যদি পাঁচ-দশজনের ফাঁসি হয় সরকার পক্ষের বিবেচনায় কি বলে জামায়াতে ইসলামী নিশ্চিহ্ন হয়ে যাবে? পাঠকদের আমি মিসরের মুসলিম ব্রাডার হুডের ইতিহাস পড়ে দেখতে অনুরোধ করব। প্রায় ১০০ বছরের পুরনো দল ৭০-৭৫ বছর নিষিদ্ধ ছিল, দলের শীর্ষস্থানীয় ১৫-১৬ জন নেতার ফাঁসি হয়েছে, তারপরেও বিগত নির্বাচনে তারা সবচেয়ে শক্তিশালী দল হিসেবে মিসরে আবিভর্ূত হয়েছে।\nআমি মুসলিম ব্রাদার হুডের সঙ্গে জামায়াতের তুলনা করছি না; কিন্তু আমাদের দেশের দুটি বড় দলের ক্ষমতার লিপ্সায় লড়াইয়ে জামায়াত সব সময় সুবিধা পেয়েছে, শক্তি অর্জন করেছে।\nজামায়াত কি একটি গণতান্ত্রিক দল? এ প্রশ্ন তোলা অবান্তর। কারণ পাল্টা প্রশ্ন উঠতে পারে আওয়ামী লীগই কি একটি গণতান্ত্রিক দল? আওয়ামী লীগের নেতৃত্বে যে জোট সরকার এখন ক্ষমতায় আছে সেটি কি একটি নির্বাচিত সরকার? প্রধান বিরোধী দল বিএনপি বলছে এই সরকার বৈধ না। তাদের কথায় হয়তো যুক্তি আছে। কিন্তু সেই যুক্তি মানলে এ কথা মানতে হবে যে, বিএনপিও সর্ব অর্থে সব সময় বৈধভাবে সরকারে ছিল না। ৫ জানুয়ারির মতো নির্বাচন করে তারাও ক্ষমতায় বসেছিল। সেটা যতই অল্প বা দীর্ঘ সময়ের জন্য হোক না কেন? পঞ্চদশ সংশোধনী তথা ৫ জানুয়ারির নির্বাচনের বিরুদ্ধে বিএনপি যে দাবিতে আন্দোলন গড়ে তোলার চেষ্টা করেছিল তা গণতন্ত্র সম্মত ছিল; কিন্তু সেই দাবিতে বিএনপি জামায়াতকে তার সঙ্গে নিয়েছিল এবং আওয়ামী লীগও অবস্থা বুঝে যুদ্ধাপরাধী বিচারের খেলা খেলেছিল। তারা প্রচার করেছিল বিএনপি আসলে যুদ্ধাপরাধীদের রক্ষা করতে চায়। বিএনপি অবশ্য নিজেদের অবস্থান স্পষ্ট করার চেষ্টা করেছিল এই বলে যে, যুদ্ধাপরাধ প্রশ্নে তারা জামায়াতের সঙ্গে নেই। কিন্তু যখন আন্দোলন মাঠে গড়ায় তখন অনেক দাবি মিলেমিশে একাকার হয়ে যায়। জামায়াত একটি অংশগ্রহণমূলক নির্বাচনের আন্দোলনে যুদ্ধাপরাধের বিচারের প্রতিবাদে হরতাল ডেকেছিল। এই পরিস্থিতিতে মানুষের সামনে একাত্তরের ভূমিকা বাদ দিলে সমসাময়িক রাজনীতিতে তিনটি দলের তুলনামূলক গুণাগুণ বিচার দুরূহ হয়ে ওঠাই স্বাভাবিক। দাবি ওঠা সত্ত্বেও সরকার নির্বাহী আদেশে জামায়াতে ইসলামীকে নিষিদ্ধ ঘোষণা করেনি। নির্বাচন কমিশন জামায়াতের নিবন্ধন বাতিল করেছিল কিন্তু সেটি তার স্বাধীনতা যুদ্ধের ভূমিকার কারণে বা কোনো রাজনৈতিক বিচারে নয়। একেবারে নিবন্ধনকেন্দ্রিক আইনি জটিলতার কারণে। কোর্টের রায় ছিল জামায়াতের বিরুদ্ধে; কিন্তু সরকার রায়কে উপেক্ষা করে জামায়াতের রাজনীতি করার অধিকার বহাল রেখেছে। সাধারণ মানুষের কি দোষ।\nস্বাধীনতার পর থেকে ঢাকা বিশ্ববিদ্যালয়সহ শিক্ষাঙ্গনগুলোতে আমরা শিবিরের প্রবেশ নিষিদ্ধ করেছিলাম কিন্তু তারপরেও চট্টগ্রাম ও রাজশাহী বিশ্ববিদ্যালয়ে তাদের ঠেকানো যায়নি। গায়ের জোরে বানের পানি কিংবা রাজনীতির প্রবাহকে নিষিদ্ধ করা যায় না। আমি মাঝে মাঝেই বলতাম, ঢাকা বিশ্ববিদ্যালয়ে যদি সরকার বাহিনীর সমর্থন না দেওয়া হয় তাহলে শিবিরের প্রবেশ রোধ করা যেত কি? শিক্ষাগত যোগ্যতায় মেধায় তারা কি হলে উঠতে পারত না? আবারও বলছি যারা জামায়াতের বর্তমান বিজয় দেখে বিস্মিত হয়েছেন তারা ঘোরের মধ্যে আছেন। গায়ের জোরে কিংবা অপশাসন দিয়ে এমনকি সাম্প্রদায়িকতা রোধ করা যায় না।\nআর যদি সর্ষেই ভূত থাকে, সে ভূত ছাড়াবে কে? একটি দৈনিক পত্রিকার খবর থেকে উদ্ধৃত করছি বগুড়ার সাত উপজেলায় তাণ্ডব চালানোর ঘটনায় মামলা হয় ৫৯টি, আসামির সংখ্যা এক লাখ ২০ হাজার। এক বছরে ৪৪টি মামলার অভিযোগপত্র দেওয়া হয়েছে। গ্রেফতার হওয়া ৭১৬ জন আসামির মাত্র দুজন এখন কারাগারে, বাকিরা জামিনে বেরিয়ে এসেছেন।\nএদিকে মূল আসামিদের তিনজন উপজেলা পরিষদের চেয়ারম্যান নির্বাচিত হয়েছেন। তারা স্থানীয় জামায়াতের শীর্ষস্থানীয় নেতা। অভিযোগ আছে, অন্য আসামিদের জামিন পেতে অর্থের বিনিময়ে সহযোগিতা করেছেন ক্ষমতাসীন আওয়ামী লীগের স্থানীয় নেতারা। ‘দেলাওয়ার হোসাইন সাঈদীকে চাঁদে দেখা গেছে’ এই গুজব ছড়িয়ে গত বছরের ৩ মার্চ বগুড়ায় ব্যাপক সহিংসতা চালান জামায়াত-শিবির ও বিএনপির কর্মী-সমর্থকরা। নন্দীগ্রাম থেকে শিবগঞ্জ, শাজাহানপুর থেকে শেরপুর উপজেলার বেশির ভাগ সরকারি-বেসরকারি স্থাপনা ভেঙে চুরমার করে দেওয়া হয়। নিহত হন ১৩ জন, আহত হন হাজার খানেক। মানবতাবিরোধী অপরাধের দায়ে সাঈদীর ফাঁসির রায় হয় ২ ফেব্রুয়ারি। ওই দিন থেকেই মূলত এসব এলাকায় ধ্বংসযজ্ঞ শুরু করে জামায়াত-শিবির।\nঅনুসন্ধানে জানা গেছে, এসব মামলার আসামি জামায়াত-শিবিরের নেতা-কর্মীরা যাতে জামিনে মুক্ত হতে পারেন, তার সব চেষ্টাই করেছেন আওয়ামী লীগের নেতারা। এ জন্য জামায়াতের কর্মীদের আওয়ামী লীগের কর্মী হিসেবে প্রত্যয়নপত্র দিয়েছেন বগুড়া আওয়ামী লীগের অন্তত সাতজন শীর্ষস্থানীয় নেতা। একই কাজ করেছেন ইউনিয়ন পর্যায়ের আরও অন্তত ১০ জন নেতা।\nজামায়াতের কর্মীকে আওয়ামী লীগের কর্মী হিসেবে প্রত্যয়নপত্র দেওয়ার ব্যাপারে জানতে চাইলে শিবগঞ্জ উপজেলা আওয়ামী লীগের সভাপতি আজিজুল হক বলেন, ‘আমরা যেহেতু এলাকায় রাজনীতি করি, তাই এলাকার শত শত মানুষ আমাদের কাছে চাকরিসহ বিভিন্ন কারণে প্রত্যয়নপত্র নিয়ে থাকে। এদের মধ্যে যদি কেউ তা জামিনের জন্য আদালতে ব্যবহার করে, তাহলে আমাদের কী করার আছে!’ জেলা আওয়ামী লীগের সহসভাপতি, আইনজীবী সমিতির সাবেক সভাপতি ও সাবেক পৌর মেয়র রেজাউল করিমও জামায়াতের নেতা-কর্মীদের পক্ষে আইনি লড়াইয়ে ছিলেন।\nপাঠকবৃন্দ আমার বাড়ি বগুড়ার শিবগঞ্জ। এই এলাকার উপজেলা নির্বাচনে বিজয়ী হয়েছেন জামায়াতের প্রার্থী। নিকটতম প্রতিদ্বন্দ্বী বিএনপি। অনেক দূরে থেকে তৃতীয় স্থানে অবস্থান করছেন আওয়ামী লীগের প্রার্থী। থানা আওয়ামী লীগের সভাপতি, যার বক্তব্য এই পত্রিকায় ছাপা হয়েছে।\nআমি আজ আওয়ামী লীগে নেই। আওয়ামী লীগের সভানেত্রী শেখ হাসিনা তাতেই স্বস্তিবোধ করেন। জানতে ইচ্ছা করে এভাবে জামায়াত জিতে যাওয়াতে তার অনুভূতি কি? আমি আওয়ামী লীগে ফিরে যেতে চাচ্ছি না। কিন্তু আমার বিশ্বাস আমি দলে থাকলে আওয়ামী লীগের ফলাফল এত খারাপ হতো না। আওয়ামী লীগের সভানেত্রী কিংবা পাঠকবৃন্দ আপনারা বগুড়ার শিবগঞ্জের সাধারণ মানুষের সঙ্গে কথা বলে দেখতে পারেন।\nবাংলাদেশ প্রতিদিন, ০৫/০৩/২০১৪\nপূর্ববর্তী Previous post: নির্বাচনে জনমতের বহিঃপ্রকাশ ঘটেছে; ষড়যন্ত্র ব্যর্থ: মাহফুজউল্লাহ\nপরেরটি Next post: চিন্তা ও বিবেকের স্বাধীনতা


2021 January January 2021 – Bnewsbd24.com\nবি নিউজ : পটুয়াখালীর বাউফলের ট্রলির চাপায় মো. সরোয়ার হোসেন (৩২) নামের এক প্রভাষক নিহত হয়েছেন। আজ শনিবার সকাল পৌনে ৯টায় উপজেলার সাব-রেজিষ্ট্রি অফিসের সামনে এ ঘটনা ঘটে। নিহত সরোয়ার বিস্তারিত\nবি নিউজ : ‘বাধ্যতামূলক ১৪ দিনের প্রাতিষ্ঠানিক কোয়ারেন্টাইনে থাকতে হবে’ এমন নিয়মের সর্বশেষ দিন যুক্তরাজ্য থেকে ৫ টি ফ্লাইটে ১৪ জন যাত্রী দেশে এলেন। ১৫ জানুয়ারি সকাল ৮টা থেকে ১৬ বিস্তারিত\nবি নিউজ : জাতীয় সংসদের চলতি বছরের প্রথম অধিবেশন অর্থাৎ শীতকালীন অধিবেশন শুরু হচ্ছে আগামীকাল সোমবার থেকে। এ উপলক্ষে সংশ্লিষ্টদের নির্বিঘেœ চলাচল নিশ্চিত করতে সংসদ ভবন ও এর আশপাশের এলাকায় বিস্তারিত\nবি নিউজ : রাজধানীর জলাবদ্ধতা নিরসনে ড্রেনেজ ব্যবস্থাপনার কর্মপরিকল্পনা ঠিক করতে আগামী সপ্তাহে দুই সিটি করপোরেশনকে নিয়ে বৈঠকে বসা হবে বলে জানিয়েছেন স্থানীয় সরকারমন্ত্রী মো. তাজুল ইসলাম। আজ শনিবার ঢাকা বিস্তারিত\nবি নিউজ : করোনাভাইরাসে আক্রান্ত হয়ে গত ২৪ ঘণ্টায় সারাদেশে ২১ জন মারা গেছেন। এ নিয়ে ভাইরাসটিতে মৃতের সংখ্যা বেড়ে দাঁড়াল সাত হাজার ৮৮৩ জনে। আজ শনিবার বিকেলে স্বাস্থ্য অধিদপ্তরের বিস্তারিত\nবি নিউজ : নৌপথের নাব্য সঙ্কটসহ নানা চ্যালেঞ্জের মুখে পড়েছে ঢাকা-বরিশাল নৌরুট। সড়ক পথের উন্নয়ন হলেও ঢাকা-বরিশাল নৌপথের ৫টি স্থানে নাব্য সঙ্কটের কোনো স্থায়ী সমাধান না হওয়ায় দিন দিন হুমকির বিস্তারিত


Mamata Banerjee: কেন 'দিদিকে বলো' সূচনা করলেন মমতা বন্দ্যোপাধ্যায়!\nকেন 'দিদিকে বলো' সূচনা করলেন মমতা বন্দ্যোপাধ্যায়!\nকেন ‘দিদিকে বলো’ সূচনা করলেন মমতা বন্দ্যোপাধ্যায়!\nএ কর্মসূচির নাম বাংলায় কেন, মুখ্যমন্ত্রী তার উত্তরে বলেন, “এ ভাষাতেই রাজ্যের মানুষ কথা বলে। আমরা অন্য রাজ্যে গেলে সে রাজ্যের স্থানীয় ভাষায় কথা বলি।”\nWritten by Tapas Das , Ravik Bhattacharya\nUpdated: July 29, 2019 8:31:55 pm\nমমতা বন্দ্যোপাধ্যায় (ছবি- পার্থ পাল)\nবিজেপিকে আটকাতে জনতার দরবারে পৌঁছনোর জন্য তৃণমূল কংগ্রেস সোমবার বড়সড় এক কর্মসূচি ঘোষণা করল। দিদিকে বলো নামের এই প্রকল্পে টোল ফ্রি একটি হেল্পলাইন নাম্বার ও একটি ওয়েবসাইট থাকছে যেখানে যে কোনও রকমের অভিযোগ জানাতে পারবেন, এবং পরামর্শ দিতে পারবেন।\nএ ছাড়া বিধানসভা এলাকার দলীয় নেতারা গ্রামে গ্রামে পরিদর্শন করবেন, সেখানে রাত কাটাবেন, বুথকর্মীদের বাড়িতে খাবেন। ১০০ দিনে ১০ হাজার গ্রাম ও শহরাঞ্চল পরিদর্শন সম্পন্ন করার পরিকল্পনা করেছে দল। দলের নেতারা বলছেন এ উদ্যোগের পিছনে রয়েছে প্রশান্ত কিশোরের মাথা। ২০২১ সালের বিধানসভা ভোটের জন্য মমতা তাঁকে ডেকেছেন। এ ছাডা় আগামী বছর রাজ্যে পুরভোটও রয়েছে।\nপ্রশান্ত কিশোর রুদ্ধদ্বার বৈঠকে হাজির থেকে তৃণমূল পর্যায়ের তথ্য দেখেছেন। কীভাবে জনতার বিশেষত যুবসমাজের মন জয় করা যায় সেদিকেই নজর তাঁর। এবারের লোকসভা ভোটে বিজেপি ১৮টি আসন ও ৪০ শতাংশ ভোট পেয়েছে। বিজেপি পেয়েছে ২২টি আসন ও ৪৩ শতাংশ ভোট। ২০১৪ সালে তৃণমূল পেয়েছিল ৩৪টি আসন ও ৩৯.০৫ শতাংশ ভোট, বিজেপি পেয়েছিল দুটি আসন ও ১৬.৮ শতাংশ ভোট।\nআরও পড়ুন, পশ্চিমবঙ্গ থেকে বাংলা, দীর্ঘ এক যাত্রাপথ\nএ ছাড়া কাটমানি ইস্যুতেও তৃণমূল কংগ্রেস ক্ষতিগ্রস্ত হচ্ছে। বিজেপির দেওয়া হাওয়ায় গ্রামাঞ্চলে এ নিয়ে জনরোষ বাড়ছে।\nনজরুল মঞ্চে এদিনে কর্মসূচির সূচনা করে মমতা বলেন, “আমরা তৃণমূল কংগ্রেসের তরফ থেকে মানুষের কাছে সরাসরি পৌঁছনোর নতুন উদ্যোগ গ্রহণ করেছি, এবং তাঁরা কী বলেন সে কথা শুনতে চাইছি।” দলের অন্দরমহলের ধারণা, মমতা যে স্বয়ং মানুষের কথা শুনতে চান, তাঁদের পরামর্শ নিতে চান – তেমন ভাবমূর্তি তৈরির জন্যই এই উদ্যোগ।\nএকদিকে হেল্পলাইন নম্বর ও ওয়েবসাইটের মাধ্যমে যেমন যুবসমাজকে আকৃষ্ট করা হচ্ছে, তেমনই প্রবীণ নেতা, বিধায়ক ও সাংসদদের গ্রামে পাঠিয়ে জেলার তৃণমূল কর্মীদের আত্মবিশ্বাস ফেরানোর চেষ্টা করা হচ্ছে, যে আত্মবিশ্বাস কাট মানি ইস্যুতে অনেকটাই ক্ষতিগ্রস্ত হচ্ছে।\nপঞ্চম দফায় লোকসভা ভোটের সময় থেকে বিজেপিকে প্রতিহত করতে তৃণমূল কংগ্রেস বাংলা সংস্কৃতির রক্ষায় উঠেপড়ে লেগেছে। লোকসভা ভোটের পর দলের মধ্যে নতুন করে বাঙালিয়ানা ফেরানোর চেষ্টা করছে তৃণমূল কংগ্রেস। কলকাতায় ঈশ্বরচন্দ্র বিদ্যাসাগরের মূর্তি ভাঙার পর রাজ্য সরকার শুধু বিদ্যাসাগরেরই নয়, বাঙালি বিভিন্ন আইকনের মূর্তি বানিয়েছে দেশ জুড়ে।\n২১ জুলাই শহিদ দিবসের অনুষ্ঠানে মমতা বন্দ্যোপাধ্যায় স্পষ্ট করে দেন যে তিনি বুথ স্তরের সংগঠন নতুন করে সাজাতে চান এবং দলের নেতাদের মানুষের কাছে যাওয়ার নির্দেশ দেন।\n২০১৪ সাল থেকেই বিজেপি বুথ স্তরে সংগঠন গড়ার ফর্মুলা চালিয়ে যাচ্ছে। রাজ্যে বিজেপির সাফল্যের পিছনে তাদের বুথ ম্যানেজমেন্ট মেশিনারি অনেকটাই কাজ করেছে।\nWeb Title: Why didike bolo mamata banerjee launched


প্রকাশিত: ৭:৫৬ পূর্বাহ্ণ, জুলাই ৭, ২০২০\nদেশের পুঁজিবাজারে সূচকের পতন শুরু হয় গত বছরের জানুয়ারির শেষ সপ্তাহ থেকেই। এ প্রবণতা এখনো অব্যাহত আছে। সূচকের ধারাবাহিক পতনের কারণে এক বছরে তালিকাভুক্ত কোম্পানিগুলোর বাজার মূলধন কমেছে ৮৬ হাজার কোটি টাকা। এর মধ্যে শীর্ষ ১০ কোম্পানিরই কমেছে ৪৩ হাজার কোটি টাকা।\nবিএটিবিসির ব্যবস্থাপনা পরিচালক শেহজাদ মুনিম বণিক বার্তাকে বলেন, কোম্পানির শেয়ারদরে ব্যবসায়িক ও আর্থিক পারফরম্যান্সের প্রতিফলন ম্যাচিউরড মার্কেটগুলোতে দেখা যায়। আমাদের পুঁজিবাজারে সেভাবে এর প্রভাব দেখা যায় না। বছর শেষে কোন কোম্পানি কত লভ্যাংশ দিল সেটিই বিনিয়োগকারীদের কাছে প্রধান বিবেচ্য বিষয় হয়ে দাঁড়ায়। আমাদের এখানে তথ্যভিত্তিক বিশ্লেষণের মাধ্যমে বিনিয়োগ করার প্রবণতা কম। আর এ ধরনের তথ্যের অপ্রতুলতাও রয়েছে। পুঁজিবাজারের গভীরতা বাড়ানোর জন্য ভালো কোম্পানির তালিকাভুক্তিও বাড়াতে হবে।\nজানতে চাইলে স্কয়ার ফার্মাসিউটিক্যালসের হিসাব ও অর্থ বিভাগের প্রধান মো. কবীর রেজা বণিক বার্তাকে বলেন, যেখানে কোম্পানির ব্যবসা ও মুনাফায় ধারাবাহিক প্রবৃদ্ধি হচ্ছে, সেখানে শেয়ারদর কমার কোনো যৌক্তিকতা থাকতে পারে না। চলতি হিসাব বছরের প্রথম তিন প্রান্তিকের (জুলাই-মার্চ) কথাই যদি ধরি এ সময়ে আমাদের ব্যবসা বেড়েছে ৭ দশমিক ৮৩ শতাংশ, আর মুনাফা বেড়েছে ১১ দশমিক ৪৭ শতাংশ। তাছাড়া গত বছর আমরা বিনিয়োগকারীদের উল্লেখযোগ্য হারে লভ্যাংশ দিয়েছে। আর করোনার প্রভাব বিবেচনায় নিয়ে টেলিযোগাযোগ ও ওষুধ খাতে সেভাবে নেতিবাচক প্রভাব পড়ার সম্ভাবনা নেই। কিন্তু এগুলোর প্রতিফলন শেয়ারদরে দেখা যাচ্ছে না। বর্তমানে ব্যাংকের সুদের হার কমে যাওয়ার কারণে তুলনামূলক বেশি রিটার্নের জন্য বিনিয়োগকারীদের শীর্ষস্থানীয় ভালো কোম্পানিতে বিনিয়োগ করা উচিত বলে মনে করছেন তিনি।\nআইসিবির ব্যবস্থাপনা পরিচালক মো. আবুল হোসেন বণিক বার্তাকে বলেন, বাজার মূলধনে শীর্ষস্থানীয় কোম্পানিগুলোর সবারই ব্যবসায়িক ও আর্থিক স্থিতি ভালো অবস্থানে রয়েছে। তারা ভালো লভ্যাংশ দিচ্ছে। কিন্তু তা সত্ত্বেও এ কোম্পানিগুলোর শেয়ারদর কমে যাচ্ছে। এক্ষেত্রে মূল সমস্যা হচ্ছে সার্বিকভাবে বিনিয়োগকারীদের মধ্যে আস্থার ঘাটতি। আরেকটি বিষয় হলো আমাদের পুঁজিবাজারে প্রাতিষ্ঠানিক বিনিয়োগকারীর তুলনায় ব্যক্তিশ্রেণীর বিনিয়োগকারীদের আধিপত্য বেশি। এক্ষেত্রে প্রাতিষ্ঠানিক বিনিয়োগকারীদের অংশগ্রহণ বাড়লে তখন ব্যক্তি বিনিয়োগকারীরাও এগিয়ে আসবেন। আর পুঁজিবাজারের স্থিতিশীলতার জন্য আইসিবি বিভিন্নভাবে তহবিল জোগাড় করে বিনিয়োগ করে যাচ্ছে। অনেক সময় পুঁজিবাজারের স্বার্থে প্রতিষ্ঠানের মুনাফা করার বিষয়ে ছাড় দিতে হচ্ছে। সূচকের পতনের কারণে আইসিবির আনরিয়েলাইজড লসের পরিমাণও বাড়ছে। আর এর নেতিবাচক প্রভাব পড়েছে আইসিবির শেয়ারে।\nফরেন ইনভেস্টরস চেম্বার অব কমার্স অ্যান্ড ইন্ডাস্ট্রির (এফআইসিসিআই) প্রেসিডেন্ট ও বার্জার পেইন্টস বাংলাদেশের ব্যবস্থাপনা পরিচালক রূপালী চৌধুরী বণিক বার্তাকে বলেন, সার্বিকভাবে বিনিয়োগকারীদের আস্থার ঘাটতির কারণেই পুঁজিবাজারের সূচক কমার পাশাপাশি কোম্পানিগুলোর শেয়ারদর কমেছে। বাজার মূলধনে শীর্ষ কোম্পানিগুলোর সবারই ব্যবসা ও মুনাফায় প্রবৃদ্ধি হয়েছে। কিন্তু তা সত্ত্বেও সার্বিকভাবে পুঁজিবাজরের নিম্নমুখিতার কারণে এদের শেয়ারদর কমেছে। আবার যখন সূচক ঊর্ধ্বমুখী হবে তখন কোম্পানিগুলোর দরেও ইতিবাচক প্রভাব পড়বে। তবে বাজারের দর পতনের তুলনায় বার্জারের দরপতন তুলনামূলক কম হয়েছে। পুঁজিবাজারে যাতে ভালো শেয়ারের সরবরাহ বাড়ে সেজন্য প্রতি বছরই বহুজাতিকসহ ভালো কোম্পানিগুলোকে নিয়ে আসতে হবে। এক্ষেত্রে নীতিগত ধারাবাহিকতার বিষয়টিও গুরুত্বপূর্ণ বলে জানান তিনি।\nবাংলাদেশ মার্চেন্ট ব্যাংকার্স অ্যাসোসিয়েশনের (বিএমবিএ) ভাইস প্রেসিডেন্ট এবং আইডিএলসি ইনভেস্টমেন্ট লিমিটেডের ব্যবস্থাপনা পরিচালক ও প্রধান নির্বাহী কর্মকর্তা (সিইও) মো. মনিরুজ্জামান বলেন, শীর্ষস্থানীয় কোম্পানিগুলোর বাজার মূলধন কমার পেছনে বেশকিছু কারণ রয়েছে। গত বছরের শেষের দিকে রফতানি প্রবৃদ্ধি কমে যাওয়ার পাশাপাশি বেসরকারি খাতের ঋণ প্রবৃদ্ধিও কমেছে। এর প্রভাবে অর্থনীতিতে কিছুটা শ্লথগতি দেখা গেছে। যার প্রভাব পড়েছে পুঁজিবাজারেও। বিদেশী বিনিয়োগকারীদের শেয়ার বিক্রির কারণে বাজার মূলধনে শীর্ষ অবস্থানে থাকা কোম্পানিগুলোর বাজার মূলধনে নেতিবাচক প্রভাব পড়েছে। তাছাড়া এ বছরের জানুয়ারি থেকে ঋণ ও আমানতের সুদহার নয়-ছয় বাস্তবায়নের ঘোষণা দেয়া হয়েছিল। এক্ষেত্রে এসএমই খাতকেও নয়-ছয়ের মধ্যে অন্তর্ভুক্ত করার কথা বলা হয়েছিল। এ কারণে তখন ব্যাংকিং খাতের শেয়ারে এর প্রভাব পড়তে দেখা যায়। সার্বিকভাবে এসব কারণেই শীর্ষ কোম্পানিগুলোর বাজার মূলধন কমেছে।\nসুত্র ঃ বনিক বার্তা


ন্যাশনাল হেরাল্ড-এক সাজানো চিত্রনাট্য - আন্দোলন\nসুমন রায় চৌধুরী:\nঅ্যাসোসিয়েটেড জার্নালস লিমিটেডের অন্তর্গত ন্যাশনাল হেরাল্ড কাগজের বিষয়ে রাহুল গান্ধী কে ইডি দপ্তরে লাগাতার তিন দিন ধরে জিজ্ঞাসাবাদের পর্ব চলছে ।\nন্যাশনাল হেরাল্ড বিষয়ক সমস্ত অভিযোগ কে কংগ্রেস খন্ডন করছে এবং দাবি করছে এটি বিজেপির রাজনৈতিক প্রতিহিংসার বহিঃপ্রকাশ মাত্র ।\nইডির অভিযোগ কী ?\nইয়ং ইন্ডিয়া কোম্পানি যখন অ্যাসোসিয়েট জার্নাল কে , যারা ন্যাশনাল হেরাল্ড চালাত, অধিগ্রহণ করেছিল , সেই সাথে তাদের 800 কোটি টাকার সম্পত্তিও অধিগ্রহণ করেছিল । ইনকাম ট্যাক্স দপ্তরের দাবি অনুসারে, ইয়ং ইন্ডিয়ার শেয়ারহোল্ডার হিসেবে ওই অধিগৃহিত সম্পত্তির ওপর টাক্স দেওয়া উচিত ।\nকংগ্রেস এর বক্তব্য :\nঅ্যাসোসিয়েট জার্নালস লিমিটেডের সম্পত্তি যদি ইয়াং ইন্ডিয়ার হয়েও থাকে, এটি একটি অলাভজনক সংস্থা , এখানে কোনো আর্থিক লেনদেন হয় না, তাই এক্ষেত্রে ট্যাক্সপ্রদান এর কোনো অবকাশ নেই , এবং এই বিষয়টি সুপ্রিম কোর্টের বিচারাধীন ।\nইডি র অভিযোগ :\nইয়ং ইন্ডিয়া অলাভজনক সংস্থা হলেও , কোনো সমাজ সেবামূলক কর্মকাণ্ড করা হয়নি । শুধুমাত্র মাত্র অ্যাসোসিয়েট জার্নালের ঋণ পরিশোধ করা ছাড়া ।\nকংগ্রেস এর পাল্টা দাবি :\nঅধিগ্রহণের মূল উদ্দেশ্য ছিল সংবাদ মাধ্যমটি কে চালু রাখা , আর এই চালু রাখার প্রচেষ্টাও সমাজসেবার অঙ্গ । ইডি’র অভিযোগইয়ং ইন্ডিয়া অ্যাসোসিয়েট জার্নালের এর ৫০ লক্ষ টাকার ঋণ পরিশোধ করেছিল , এই টাকার আয়ের সূত্র কী ?\nকংগ্রেস এর উত্তর :\nআরপিজি গ্রুপ এর ডুটেক্স কোম্পানি শুধু ঋণ দিয়ে ছিল ইয়ং ইন্ডিয়া কে, ১ কোটি টাকা সুদ সহ যা পরিশোধ করা হয়েছে চেকের মাধ্যমে।\nইডি র অভিযোগ:\nডুটেক্সএকটি ‘শেল’ অর্থাৎ নিষ্ক্রিয় কোম্পানি, যা এই লেনদেন এর জন্যই গড়ে উঠেছিল ।\nকংগ্রেস এর দাবি :\nকী করে এটি একটি শেল কোম্পানি হতে পারে যার সব লেনদেনই চেকে হয়?\nআর অন্যের কোম্পানি নিষ্ক্রিয় হবে না সক্রিয় হবে, তার দায়িত্ব ই বা কি করে গান্ধীদের ওপর বর্তায় ? এর উত্তর তো\nআরপিজি গ্রুপ দেবে ।\n# আরপিজি গ্রুপ এর বক্তব্য ( এনডিটিভি সূত্র)\nডুটেক্সএকটি বিনিয়োগকারী কোম্পানি যেটি অধীগৃহিত হয়েছিল ২০০৭-২০০৮এ সমস্ত শেয়ার করুন সহ। এবার ইয়ং ইন্ডিয়া কে তারা কেন lঋণ দিয়েছিল, এই ব্যাপারে আরপিজি র কিছু জানা নেই, এবং সেই ঋণ ১৪% সুদ সহ পরিশোধিত হয়ে গিয়েছে । অতএব লেনদেনও শেষ ।\nদেশের বেকার যুবকদের ‘অগ্নিপথ’-এ ঠেলে দিয়ে তাদের অগ্নিপরীক্ষা নেওয়ার মতো ভুল করবেন না–মোদিকে হুঁশিয়ারি রাহুল গান্ধীর।


Bengal Polls 2021: PM Narendra Modi asks police and administration to save democracy of West BengalDgtl - Anandabazar\nBengal Polls 2021: PM Narendra Modi asks police and administration to save democracy of\nWB election 2021 : দিলীপের মতো নেতা পাওয়া গর্বের, মোদীর দরাজ সার্টিফিকেট পদ্মে ‘মুখ’ জল্পনা বাড়াল\nকলকাতা ২০ মার্চ ২০২১ ১৫:৪১\nপ্রধানমন্ত্রী নরেন্দ্র মোদী এবং দিলীপ ঘোষ।\nদিলীপ ঘোষের মতো নেতা পাওয়া গর্বের বিষয়, ভোটের বাংলায় দাঁড়িয়ে দলের রাজ্য সভাপতিকে এ ভাবেই দরাজ সার্টিফিকেট দিয়ে গেলেন প্রধানমন্ত্রী নরেন্দ্র মোদী। বারবার আক্রমণের লক্ষ্য হওয়া সত্বেও দিলীপ লড়াই করে চলেছেন বলে দাবি করে মোদী বলেন, ‘‘দিলীপের উপরে প্রাণঘাতী হামলা হয়েছে। কিন্তু তাতে ভয় পাননি।’’ মোদীর এমন দরাজ সার্টিফিকেটের পরে আনন্দবাজার ডিজিটালকে দিলীপ বলেন, ‘‘মোদীজি-র মতো নেতার মুখ থেকে এমন কথা শোনাও সৌভাগ্যের। আমার দায়িত্ব আরও বেড়ে গেল। আরও অনেক পরিশ্রম করতে হবে।’’\nনীলবাড়ির লড়াইয়ে রাজ্য বিজেপি-র প্রথম সারির নেতারা প্রায় সকলেই প্রার্থী হয়েছেন। কয়েক জন সাংসদকেও বিধানসভা নির্বাচনে প্রার্থী করা হয়েছে। কিন্তু দিলীপ ভোটে দাঁড়াচ্ছেন না। তাঁর উপরে দায়িত্ব রাজ্য জুড়ে প্রচার করার। শনিবার সেই দায়িত্ব যেন আরও বাড়িয়ে দিয়ে গেলেন মোদী। শনিবার খড়্গপুরের সমাবেশে মঞ্চে ছিলেন দিলীপ। মোদীর ঠিক আগেই বক্তব্য রাখেন। তৃণমূলকে আক্রমণ করার পাশাপাশি শুভেন্দুকে ‘নন্দীগ্রামের নায়ক’ আখ্যা দিয়ে দিলীপ বলেন, ‘‘নন্দীগ্রাম দিদিকে নবান্নের পথ দেখিয়েছিল। এ বার নন্দীগ্রামই দিদিকে কালীঘাটের রাস্তা দেখাবে। অবসর কাটাতে হবে।’’ ‘দুয়ারে সরকার’ প্রকল্পকে ‘যমের দুয়ারে সরকার’ আখ্যা দিয়ে দিলীপ বলেন, ‘‘রাজ্যে এখন হুইলচেয়ারে সরকার চলছে।’’ দিলীপের দাবি, ‘‘দিদি বলেছেন, বাংলার মানুষ মোদীজির মুখ দেখতে চায় না। কিন্তু আসলে বাংলার মানুষ দিদির মুখ দেখতে চায় না। তাই তিনি এখন পা দেখাচ্ছেন।’’\nএর পরেই বক্তব্য রাখতে উঠে মোদী বলেন, ‘‘আমার সৌভাগ্য যে এত বিপুল সংখ্যায় মানুষ বিজেপি-কে আশীর্বাদ করতে এসেছেন। এ বার বাংলায় বিজেপি সরকার।’’ এর পরে নিজেই প্রশ্ন তুলে নিজেই তার উত্তরে বলেন কেন বাংলায় বিজেপি সরকার আসছে বলে বিশ্বাস করেন তিনি। বলেন, ‘‘কেন বলছি এ বার বিজেপি সরকার? আমার গর্ব হয় যে আমাদের দলে দিলীপ ঘোষের মতো একজন সভাপতি রয়েছেন। দলকে জেতানোর জন্য গত কয়েক বছরে দিলীপ ঘোষ শান্তিতে ঘুমোননি, দিদির ধমকেও ভয় পাননি। ওঁর উপর অনেক হামলা হয়েছে, মেরে ফেলার চেষ্টা হয়েছে, কিন্তু বাংলার উজ্জ্বল ভবিষ্যতের পণ নিয়ে এগিয়ে গিয়েছেন। আর আজ বাংলায় নতুন শক্তি তৈরি হয়েছে।’’ রাজ্য বিজেপি-র নেতারাই শুধু নয়, রাজনৈতিক মহলও বলছে, কোনও জনসভায় মোদীর মুখে কোনও নেতা সম্পর্কে এমন প্রশংসা খুব কমই শোনা যায়। ফলে জল্পনাও শুরু হয়েছে।\n‘ভাইপো উইন্ডো’ হল বাংলার সিঙ্গল উইন্ডো, খড়্গপুরে মোদী নিশানায় মমতা-অভিষেক\nবিজেপি জিতলে এখনও পর্যন্ত মুখ্যমন্ত্রী পদের দাবিদার হিসেবে কোনও মুখকে সামনে রেখে লড়ছে না বিজেপি। নরেন্দ্র মোদী, অমিত শাহরা শুধু বলেছেন বিজেপি ক্ষমতায় এলে বাংলার ‘ভূমিপুত্র’-ই হবেন বাংলার মুখ্যমন্ত্রী। প্রকাশ্যে না এলেও এটা সকলেরই জানা যে, রাজ্য বিজেপি-তে অনেক ‘মুখ’ নিয়ে জল্পনা রয়েছে। বিভিন্ন নেতার অনুগামীদের মধ্যে মানসিক লড়াইও রয়েছে। মোদী কি খড়্গপুর থেকে কেনও ইঙ্গিত রেখে গেলেন? ‘মুখ’ হওয়ার প্রতিযোগিতায় এগিয়ে গেলেন দিলীপ?\nএই প্রশ্নের উত্তরে দিলীপ নিজে বলেন, ‘‘আমি কোনও প্রতিযোগিতায় আছি বলেই তো জানি না।’’ একই সঙ্গে বলেন, ‘‘আমার কোনও প্রতিযোগিতা নেই, আমার কোনও প্রতিদ্বন্দ্বী নেই। আমার শুধু রয়েছে লক্ষ্য। ব্যক্তি নয়, আমার কাছে রাষ্ট্র ও দলের কাজ করাটাই প্রাধান্য পায়। নেতৃত্বের দেওয়া দায়িত্ব পালনই আমার একমাত্র লক্ষ্য। সেই লক্ষ্যেই কাজ করে যাব।’’\nদিলীপ এমন বললেও, মোদীর সার্টিফিকেটে রাজ্য বিজেপি-তে তাঁর অনুগামী হিসেবে পরিচিত নেতারা উৎফুল্ল। দিলীপ গোষ্ঠীর এক নেতার বক্তব্য, ‘‘এর আগে ২০১৬ সালে খড়্গপুরে এসেছিলেন মোদীজি। তখন লড়াইটা ছিল রাজ্য বিধানসভায় ঢোকার। এর পরে দিলীপদার নেতৃত্বে বিধানসভায় ৩ আসনে জয় এবং লোকসভায় বাংলা থেকে দলের ১৮ জন প্রতিনিধি গেছেন। এখন বাংলার বিধানসভা দখলের যে স্বপ্ন বিজেপি দেখছে তাতে বড় অবদান দিলীপদার। এর আগে কোনও রাজ্য সভাপতির আমলে দলের এমন অগ্রগতি হয়নি।’’\nরাজ্য বিজেপি-র অন্দরে অবশ্য মোদীর এই দিলীপ-স্তুতির অন্য একটা ব্যাখ্যাও শোনা যাচ্ছে। এক নেতার কথায়, ‘‘প্রার্থী তালিকা প্রকাশের পরে আদি-নব্য বিরোধ তুঙ্গে উঠেছে দলে। সেই ক্ষোভ মূলত দলের আদি অংশের। দিলীপ ঘোষকে প্রার্থী না করা নিয়েও অনেকের মধ্যে ক্ষো‌ভ রয়েছে। মোদীজি তাঁর বক্তব্যের মধ্যে দিয়ে সেই ক্ষোভের আগুনেই শান্তিজল ছিটিয়ে গেলেন।’’ যে যুক্তিই ঠিক হোক না কেন, এটা সকলেই মানছেন যে অতীতে মোদীর মুখে এ হেন ব্যক্তি-প্রশংসা খুব কমই শোনা গিয়েছে।\nBJP TMC Narendra Modi Dilip Ghosh West Bengal Assembly Election 2021


ঢাকায় ৪৪ শিশু খুনের বিচার আটকে আছে -Deshebideshe\nঢাকায় ৪৪ শিশু খুনের বিচার আটকে আছে\nঢাকা, ১৩ এপ্রিল- হাবিবুল্লাহ ও তাঁর স্ত্রী আনোয়ারা বেগম রাজধানীর পল্লবীতে নিজেদের জন্য একটি বাড়ি বানানোর চেষ্টা করছিলেন। এই বাড়ি বানাতে গিয়েই এক নৃশংস শিশু খুনের মামলায় জড়িয়ে গেছেন আনোয়ারা।\nমামলার অভিযোগে বলা হয়েছে, আনোয়ারা বেগম এক ভাড়াটে খুনির সহায়তায় সুমন নামে প্রতিবেশী ছয় বছরের এক শিশুকে ধরে এনে নিজেদের নির্মাণাধীন বাড়িতে জবাই করে হত্যা করিয়েছেন। কারণ, কুসংস্কারে বিশ্বাসী আনোয়ারা স্বপ্নে দেখেছিলেন, বাড়িটি নির্মাণ নির্বিঘ্ন করতে কোনো মানুষের রক্ত লাগবে। অর্থাৎ কাউকে ‘বলি’ দিতে হবে।\nসেটা ২০০৬ সালের ১৯ এপ্রিলের ঘটনা। হত্যাকাণ্ডের দুই বছর পর পুলিশ যে অভিযোগপত্র দিয়েছে, তাতে এ বিবরণই লেখা হয়েছে। অভিযোগপত্রে আসামি আনোয়ারা বেগম, তাঁর দেবর ইউসুফ আলী এবং রতন নামে এক ভাড়াটে খুনি।\n২০০৯ সালে তিনজনের বিরুদ্ধে বিচার শুরু করেন ঢাকার প্রথম অতিরিক্ত মহানগর দায়রা জজ আদালত। কিন্তু গত সাত বছরে ৩২ জন সাক্ষীর মধ্যে আদালতে সাক্ষ্য দিয়েছেন সুমনের বাবাসহ মাত্র পাঁচজন। অন্যরা কেউ আদালতে আসেন না। এর মধ্যে পুলিশেরই আছেন ১৪ জন সাক্ষী।\nআদালতে রাষ্ট্রপক্ষের সরকারি কৌঁসুলি মো. সালাহউদ্দিন মিয়া অভিযোগ করেন, পুলিশের জন্যই নৃশংস এই হত্যাকাণ্ডের বিচার থমকে আছে। সাক্ষীদের হাজির না পেয়ে আদালত এমনকি পুলিশের বিরুদ্ধে গ্রেপ্তারি পরোয়ানা দিলেও তা তামিল করা হয়নি।\nসাক্ষী হাজির করতে কারও গরজ নেই, ঠিকমতো জারি হয় না সমন। বছরের পর বছর এ অবস্থা। শুধু ঢাকার প্রথম অতিরিক্ত মহানগর দায়রা জজ আদালতেই এ রকম আরও ১৫টি শিশু খুনের মামলা বিচারাধীন। সবগুলোরই বিচারের গতি নানা কারণে ঝিমিয়ে আছে। ঢাকা মহানগরে আরও ১২টি আদালতে এ রকম ৪৩টি শিশু হত্যার বিচার চলছে বছরের পর বছর। এর কোনো কোনোটি ১৬ বছরের পুরোনো। মামলাগুলোর বিলম্বের কারণ অনুসন্ধান করে দেখা যায়, কখনো পুলিশ বাহিনীর সদস্য, কখনো সরকারি আইন কর্মকর্তা (পিপি), আবার কখনো আদালতের কর্মচারীদের গাফিলতি আটকে দিয়েছে বিচারের গতি।\nঅনেক মামলায় আদালত টানা অনুপস্থিত সাক্ষীদের বিরুদ্ধে গ্রেপ্তারি পরোয়ানা জারি করলেও পুলিশ তাঁদের ধরে এনে হাজির করছে না। আর সরকারি কৌঁসুলিরা বছরের পর বছর দায়সারা সময় চেয়ে আবেদন করে চলেছেন। অন্যদিকে, আদালত সাক্ষীদের বিরুদ্ধে পরোয়ানা জারির আদেশ দিলেও তা যথাযথভাবে বাস্তবায়ন করছেন না আদালতের পেশকাররা, যাঁরা আদালতের দাপ্তরিক দিকটি সমাধা করেন।\nছয় বছরের শিশু রুমী খুনের মামলা ঢাকার ২ নম্বর নারী ও শিশু নির্যাতন দমন ট্রাইব্যুনালে বিচারাধীন। হত্যাকাণ্ড ঘটেছে পাঁচ বছর আগে। রুমীর ভাই মো. শাহাদাত হোসেন বলেন, এ মামলায় আজ পর্যন্ত আদালতের কোনো সমন কিংবা ওয়ারেন্ট কিছুই পাননি। তিনি নিজে সাক্ষ্য দেবেন কীভাবে? মামলাটি কোন আদালতে বিচারাধীন, তা-ও জানেন না তিনি। অথচ আদালত মামলাটির বিচার শুরুর আদেশ দেন ২০১১ সালের ১৬ নভেম্বর।\nএসব বিষয়ে জানতে চাইলে স্বরাষ্ট্রমন্ত্রী আসাদুজ্জামান খান কামাল বলেন, শিশু খুনের মামলায় পুলিশের কোনো গাফিলতি সহ্য করা হবে না। দায়ী ব্যক্তিদের বিরুদ্ধে তদন্ত করে ব্যবস্থা নেওয়া হবে। সুপ্রিম কোর্টের রেজিস্ট্রার আবু সৈয়দ দিলজার হোসেন বলেন, শিশু খুনের মামলায় সাক্ষীদের বিরুদ্ধে আদালতের পরোয়ানা জারির আদেশ কেন বাস্তবায়িত হয় না, তদন্ত করা হবে। দোষী ব্যক্তিদের বিরুদ্ধে ব্যবস্থা নেওয়া হবে।\nঅনুসন্ধানে দেখা গেছে, এসব খুনের মামলার অধিকাংশ সাক্ষীর বিরুদ্ধে আদালত গ্রেপ্তারি পরোয়ানা জারির আদেশ দিয়েছেন। অথচ আদালতের ওই সব আদেশ যথাযথভাবে বাস্তবায়িত হয়নি। বিচারের নথিতে পরোয়ানা জারির কথা উল্লেখ থাকলেও অনেক ক্ষেত্রে সেটা জারি করাই হয়নি। ফলে আদালতের সমন বা ওয়ারেন্ট না পেয়ে হাজির হননি সাক্ষীরা। আর সরকারি কৌঁসুলিরা সাক্ষী হাজির করার জন্য আদালতের কাছে সময়ের আবেদন করে গেছেন। আদালত সাক্ষীদের হাজির করতে ঢাকা মহানগর পুলিশ কমিশনারসহ সরকারের সংশ্লিষ্ট দপ্তরে চিঠি দিয়ে বারবার তাগিদ দিয়েছেন। সংশ্লিষ্ট থানার ভারপ্রাপ্ত কর্মকর্তাদেরও আদেশের অনুলিপি দেওয়া হয়েছে। তারপরও সাক্ষীর দেখা মেলেনি।\nঢাকা মহানগর পুলিশের অপরাধ ও তথ্য বিভাগের উপকমিশনার (ডিসি) এইচ এম কামরুজ্জামান বলেন, আদালতের সমন পেলে তা তামিল করে পুলিশ। ঢাকার মহানগর দায়রা জজ আদালতের প্রধান পিপি আবদুল্লাহ আবু বলেন, ঢাকার কোন কোন আদালতে শিশু খুনের মামলা আছে, তা তাঁর জানা নেই। আদালতের অতিরিক্ত পিপি, সহকারী পিপিরাও তাঁকে কিছুই জানাননি। তবে এখন থেকে তিনি খোঁজ রাখবেন।\nঢাকার পাঁচটি নারী ও শিশু নির্যাতন দমন ট্রাইব্যুনালে ১৯টি শিশু খুনের মামলা বিচারাধীন। আর ঢাকা মহানগরের অপর ছয়টি বিচারিক আদালতে বিচারাধীন আরও নয়টি শিশু খুনের মামলা। এসব আদালতেও শিশু হত্যার বিচারের একই চিত্র। গরহাজির সাক্ষীদের গ্রেপ্তারি পরোয়ানা সঠিকভাবে জারি না করার অভিযোগ রয়েছে আদালতের কর্মাচারীদের বিরুদ্ধে।\nঢাকার ১ নম্বর অতিরিক্ত মহানগর দায়রা জজ আদালতের সরকারি কৌঁসুলি মো. সালাহউদ্দিন মিয়া স্বীকার করেন, তাঁর আদালতেও সাক্ষীদের গ্রেপ্তারি পরোয়ানা ঠিকমতো জারি করেননি পেশকাররা।\nতবে ওই আদালতের পেশকার নূরে আলম ও ঢাকার ৪ নম্বর বিশেষ জজ আদালতের পেশকার তৈয়েবুল আলম প্রথম আলোর কাছে দাবি করেন, তাঁরা আদালতগুলোতে নতুন যোগদান করেছেন। আদালতের আদেশ পালনে গড়িমসির ঘটনা ঘটে থাকলে সেগুলো ঘটেছে তাঁরা যোগ দেওয়ার আগে।\nবাংলাদেশ মহিলা আইনজীবী সমিতির নির্বাহী পরিচালক সালমা আলী বলছেন, পুলিশ নিজেই আদালতের কাছে সাক্ষীদের বিরুদ্ধে সমন জারির আবেদন করে। অথচ অধিকাংশ ক্ষেত্রে পুলিশসহ অন্য সাক্ষীরা আদালতে সাক্ষ্য দিচ্ছেন না। পিপিরাও দায়সারা কাজ করে যাচ্ছেন। এর মধ্যে আদালতের আদেশ আদালতের কর্মচারীরা যদি সঠিকভাবে বাস্তবায়ন না করে থাকেন, তাহলে সাধারণ মানুষ যাবে কোথায়? পুলিশ, পিপি, পেশকারসহ বিচার-সংশ্লিষ্ট ব্যক্তিদের জবাবদিহি নিশ্চিত করতে হবে।


বেঁচে থাক সব নৃগোষ্ঠীর মাতৃভাষা ...-737659 | কালের কণ্ঠ | kalerkantho\nভাষা বহমান নদীর স্রোতের মতো। স্রোত থেমে গেলে নদী মরে যায়। তেমনি ভাষার ব্যবহার বন্ধ হয়ে গেলে সে ভাষাও অবলুপ্তির স্রোতে হারিয়ে যায়। বাংলাদেশ তো বটেই, গোটা পৃথিবীব্যাপীই ক্ষুদ্র ক্ষুদ্র নৃগোষ্ঠীর ভাষা হারিয়ে যাচ্ছে। এর অন্যতম কারণ হচ্ছে সেসব গোষ্ঠীর ভাষার ব্যবহার না হওয়া। কোনো কোনো ক্ষেত্রে ভিন্ন ভাষাগোষ্ঠীর লিখিত কোনো রূপ না থাকাও ভাষা হারিয়ে যাওয়ার কারণ। বাংলাদেশের বিভিন্ন নৃগোষ্ঠীর ভাষাও হুমকির মুখে। অথচ একুশের চেতনাই হচ্ছে কোনো জনগোষ্ঠীরই মাতৃভাষা হারিয়ে যেতে না দেওয়া। বহুত্ববাদ ও বহুমাত্রিক সংস্কৃতি রক্ষার জন্যই এটি জরুরি।\nবাংলাদেশের নৃগোষ্ঠীগুলোর সবচেয়ে উল্লেখযোগ্য ও আকর্ষণীয় দিক হচ্ছে তাদের সমৃদ্ধ সাংস্কৃতিক ঐতিহ্য। দুঃখজনক হচ্ছে, নৃগোষ্ঠীগুলোর সমৃদ্ধ সংস্কৃতি ও সাহিত্যের সামগ্রিক রূপটি বাংলাদেশের বৃহত্তর জনগোষ্ঠীর কাছে অনেকটাই অপরিচিত রয়ে গেছে। এর রয়েছে নানা কারণ। বাংলাদেশের ক্ষুদ্র নৃগোষ্ঠীর মানুষ প্রত্যন্ত অঞ্চলে বসবাস করে। এর পেছনেও সুনির্দিষ্ট কারণ রয়েছে। সুদূর অতীতকালে তারা যখন এই অঞ্চলে অভিবাসন শুরু করে তখন পূর্ববাসস্থলের ভৌগোলিক আবহের সঙ্গে যে অঞ্চলের মিল পেয়েছে সেখানেই তৈরি করেছে আবাসন। অর্থাৎ আগের ঐতিহ্য অনুযায়ী তারা বাংলাদেশের প্রত্যন্ত অঞ্চলে আবাস গড়ে তোলে। ফলে ভৌগোলিকভাবে বৃহত্তর জনগোষ্ঠী বাঙালিদের সঙ্গে তাদের দূরত্ব সৃষ্টি হয়। এভাবে মূল জনস্রোতের জীবন, সংস্কৃতি ও ভাষা বৈশিষ্ট্যের সঙ্গে ক্রমেই তাদের দূরত্ব স্থায়ী হয়।\nএ ছাড়া অর্থনৈতিক, সামাজিক, সাংস্কৃতিক ও রাজনৈতিক আগ্রাসনে নৃগোষ্ঠীর নর-নারী ও তাদের সংস্কৃতি ক্রমেই বৃহত্তর জনজীবনধারা থেকে বিচ্ছিন্ন হয়ে পড়ে। বাঙালিদের সঙ্গে নৃগোষ্ঠীর ভাষা, বিভিন্ন সামাজিক ও পারিবারিক প্রথা, রীতিনীতি, ধর্মীয় আচার-অনুষ্ঠান, খাদ্য, সাংস্কৃতিক ও কৃষিপদ্ধতির কারণেও দূরত্ব সৃষ্টি হয়েছে। এ ছাড়া ভৌগোলিক পরিমণ্ডল অভিন্ন না হওয়ায় এক অঞ্চলের সঙ্গে অন্য অঞ্চলের জনগণের মধ্যে ভাষাগত পার্থক্য সূচিত হয়। তাই বাংলাদেশের এক অঞ্চলের আঞ্চলিক ভাষা অন্য অঞ্চলের মানুষের কাছে দুর্বোধ্য। নৃগোষ্ঠীগুলোর প্রাচীন ঐতিহ্য, সংস্কৃতি ও ভাষারীতি কালের স্রোতে বাহিত হয়ে চলেছে তাদের সমাজে। নিজেদের গুটিয়ে রাখতে, তাদের আচরিত জীবনযাপন পদ্ধতি ও ভাষারীতি যতটা সম্ভব আঁকড়ে থাকতে তারা সদা তৎপর। বাংলাদেশের বিভিন্ন অঞ্চলে বসবাসরত নৃগোষ্ঠীর সঙ্গে ভৌগোলিক, ভাষাতাত্ত্বিক ও সাংস্কৃতিক পার্থক্যের কারণেও দূরত্ব সৃষ্টি হয়েছে। আর এ দূরত্বই সামগ্রিকভাবে আদিবাসী জনগোষ্ঠীকে উন্নয়নের মূল স্রোতধারা থেকে করেছে বিচ্যুত। অথচ তাদের ঔজ্জ্বল্যটুকু ধরে রাখতে পারলে, সর্বসাধারণ্যে তুলে ধরতে পারলে শুধু সংশ্লিষ্ট জনগোষ্ঠীই নয়, সামগ্রিকভাবে উপকৃত হবে সবাই। এ জন্যই বৈচিত্র্যপূর্ণ ও সারল্যে ভরা জীবনাচারের অধিকারী ক্ষুদ্র এসব নৃগোষ্ঠী সম্পর্কে সবাইকে কৌতূহলী করে তোলা একান্ত অপরিহার্য।\nবাংলাদেশে বসবাসরত ক্ষুদ্র নৃগোষ্ঠী নানা কারণে গুটিয়ে গেছে নিজেদের মধ্যে। কখনো বা বিসর্জন দিয়েছে আত্মপরিচয়, নাম, গোত্র, এমনকি ধর্মবিশ্বাস পর্যন্ত। অধিকারবঞ্চিত এসব নৃগোষ্ঠীর অনেকে বর্ণহীন বলেই তাদের জীবনের সুমহান বাণী লিপিবদ্ধ হয়নি মাতৃভাষায়। তাই তারা আজ বিলুপ্তির চৌকাঠে দাঁড়িয়ে। কিন্তু লিখিত বর্ণমালা না থাকা সত্ত্বেও নিসর্গকেন্দ্রিক জীবনে অনেক নৃগোষ্ঠীর উৎসব, পার্বণ, নৃত্য, গীতিনাট্য, গীতিকা, পালা ইত্যাদি শিল্প ও নানা রকম ক্রীড়া-কসরত ইত্যাদি গড়ে ওঠে জুমকেন্দ্রিক অর্থনৈতিক কর্মকাণ্ডের মাধ্যমে। ঘন-গম্ভীর শালবনের পাতায় পাতায় ঠোঁটের স্নিগ্ধ স্পর্শ বুলিয়ে শিশুরোদের কণা ছড়িয়ে পড়ত জুম চাষে রত গারো রমণীর বাদামি অথবা শ্যামলা কালো গ্রীবার ওপর। শ্রমক্লান্ত স্বেদসিক্ত, প্রাকৃত সুন্দরী তার ছোট ছোট চোখে সেই সদাহাস্য রৌদ্রকণার দিকে তাকিয়ে সংযুক্ত দুই কর কপালে ঠেকিয়ে নমস্কার জানাত তার ফসলের দেবতা ‘সালজংকে’। প্রতিটি জনগোষ্ঠীর মধ্যেই রয়েছে এ রকম নিজস্ব সংস্কৃতি, ইতিহাস, ঐতিহ্যের বিপুল সম্ভার। রয়েছে নিজস্ব ভাষাও।\nবাংলাদেশে বসবাসরত প্রতিটি নৃগোষ্ঠীর নিজস্ব ভাষা থাকলেও তাদের মধ্যে বেশির ভাগ ভাষারই নেই নিজস্ব বর্ণমালা। লিখিত রূপ না থাকায় তাদের ভাষা হারিয়ে যাচ্ছে। সেই সঙ্গে তাদের অবলুপ্তিও যেন ত্বরান্বিত হচ্ছে। অথচ আন্তর্জাতিক মাতৃভাষা দিবসের চেতনাই হচ্ছে কোনো জনগোষ্ঠীর ভাষা হারিয়ে যেতে দেওয়া যাবে না। আর এ দায়িত্ব শুধু বাঙালির নয়, পৃথিবীর সব মানুষের। আমরা যেন শুধু আবেগতাড়িত হয়ে অমর একুশের কথা না বলি। ভাষা আন্দোলনের চেতনা তখনই সার্থক হবে যখন প্রতিটি জনগোষ্ঠী তার নিজের মায়ের ভাষায় কথা বলতে পারবে, মাতৃভাষায় শিক্ষা লাভ করতে পারবে, শিল্প-সাহিত্য সৃষ্টি করতে পারবে।\nশিক্ষার সঙ্গে অঙ্গাঙ্গিভাবে যে বিষয়টি যুক্ত, তা হলো নিজস্ব ভাষা। ভাষা মানুষের আত্মবিকাশের পথ সম্প্রসারিত করে। এ জন্য একজন মানুষ তার ভাষা প্রয়োগে যতটা দক্ষতা অর্জন করবে, জীবনের নানা ক্ষেত্রে সে ততটা সুবিধাজনক অবস্থায় থাকবে। এ জন্য বাস্তবিক কারণেই একজন আধুনিক মানুষকে আরো দক্ষ ও যোগ্য হয়ে ওঠার জন্য ভাষার ওপর পূর্ণ দখল থাকা চাই। সেটি অবশ্যই তার মাতৃভাষা। এর সঙ্গে অন্য ভাষা যত শেখা যায় ততই মঙ্গল।\nবস্তুত একুশের পথ ধরেই এসেছে আমাদের স্বাধীনতা। কিন্তু যে চেতনা ধারণ করে ভাষা আন্দোলন হয়েছিল, তার কতটুকু বাস্তবায়িত হয়েছে? স্বাধীনতা লাভের মাধ্যমেই প্রকৃতপক্ষে রাষ্ট্রভাষা আন্দোলন পূর্ণতা পায়। এ কারণে আশা করা হয়েছিল রাষ্ট্রের সর্বস্তরে বাংলা ভাষা চালু হবে। দেশের সব মানুষ নিজের ভাষায় লিখতে-পড়তে পারবে; কিন্তু বাস্তবে তা হয়নি। এ দেশের বিপুলসংখ্যক মানুষ এখনো অক্ষরজ্ঞানহীন। তাই ভাষা আন্দোলন এখনো শেষ হয়ে যায়নি। প্রত্যেক মানুষকে অক্ষরজ্ঞানসম্পন্ন করে তুলতে না পারলে, তাদের শিক্ষিত করে তোলা না গেলে একুশের চেতনা বাস্তবায়নও হবে অসম্ভব।\nএকবিংশ শতাব্দীতে এসে তথ্য-প্রযুক্তির চরম উৎকর্ষ সাধিত হয়েছে। ফেসবুক-ইন্টারনেটে যোগাযোগের ক্ষেত্রে জন্ম নিচ্ছে এক অদ্ভুত ভাষা। রোমান হরফে বাংলা লেখা হচ্ছে। সেই বাংলার ধরনও আবার বড়ই বিচিত্র। এফএম রেডিওর বিরুদ্ধে ভাষা বিকৃতির অভিযোগ সবচেয়ে বেশি। এ জন্য গণমাধ্যমের ভাষার ব্যাপারে একটি নীতিমালা করা অত্যন্ত জরুরি হয়ে পড়েছে।\nসময়ের সঙ্গে তাল মিলিয়ে চলতে হলে বিজ্ঞানের নব নব আবিষ্কার, বিশেষ করে যোগাযোগের মাধ্যমগুলোর প্রয়োজনীয়তা অনস্বীকার্য। কিন্তু তাই বলে নিজস্ব সত্তা বিসর্জন দিয়ে স্রোতে গা ভাসিয়ে দিতে হবে? এই আত্মবিনাশের পথ থেকে আমাদের ফিরে আসতে হবে। লেখায়, বলায়, পঠন-পাঠনে, সর্বত্র বাংলাকে প্রতিষ্ঠিত করতে হবে মর্যাদার আসনে। মনে রাখতে হবে, একুশে ফেব্রুয়ারি এখন শুধু আমাদের নিজস্ব ব্যাপার নয়, এটি এখন বিশ্বব্যাপী স্বীকৃত আন্তর্জাতিক মাতৃভাষা দিবস হিসেবেও। এমনকি জাতিসংঘের দাপ্তরিক ভাষা হিসেবে বাংলাকে অন্তর্ভুক্ত করার দাবি উঠেছে।\nআমাদের দেশে অনেক ক্ষুদ্র নৃগোষ্ঠী রয়েছে। তাদের রয়েছে নিজস্ব ভাষা। শিক্ষার সঙ্গে অঙ্গাঙ্গিভাবে যে বিষয়টি যুক্ত, তা হলো নিজস্ব ভাষা। বিশেষজ্ঞের মতে, ‘ভাষার অসামান্য গঠনের কারণে একটি গোষ্ঠী তৈরি হয় সেসব ব্যক্তিকে দিয়ে, যারা এভাবে যোগাযোগ স্থাপনে সক্ষম। আদিম অবস্থায় প্রতিটি গোষ্ঠীরই তা যতই ছোট হোক না কেন, নিজস্ব ভাষা বা উপভাষা ছিল।’\nক্ষুদ্র নৃগোষ্ঠীর লোকজন এ দেশেরই নাগরিক, অন্যান্য জনগোষ্ঠীর মতো তাদেরও এ দেশের জল-হাওয়া সমানভাবে স্পর্শ করে। এসব নৃগোষ্ঠীর রয়েছে নিজস্ব ধর্ম, ভাষা ও সংস্কৃতি। রয়েছে নিজস্ব আচার-অনুষ্ঠানও। ঐতিহাসিক কাল থেকেই তারা এ দেশে বসবাস করছে। এক সমৃদ্ধ সংস্কৃতির ধারক ও বাহক হিসেবে তারা আমাদের সংস্কৃতিকে করছে বৈচিত্র্যপূর্ণ ও পরিপুষ্ট। কিন্তু দুঃখজনক হলেও সত্যি, তারা যেন নিজভূমে পরবাসী। হারিয়ে যাচ্ছে তাদের ভাষা-সংস্কৃতি। অথচ মাতৃভাষায় শিক্ষা লাভ করা প্রতিটি জনগোষ্ঠীর সাংবিধানিক অধিকার। যেকোনো মূল্যে সেই অধিকার নিশ্চিত করতে হবে। যে চেতনায় আমরা সর্বস্তরে বাংলা ভাষা চালুর কথা বলি, একই চেতনায় বাংলাদেশের সব জনগোষ্ঠীর মাতৃভাষা রক্ষার কথাও বলতে হবে। কারণ যার যার মায়ের ভাষায় কথা বলার জন্যই সালাম, বরকত, রফিক, শফিক, জব্বাররা তাঁদের জীবন উৎসর্গ করেছেন। সেই চেতনা ধারণ করলে কোনো ভাষাগোষ্ঠীর প্রতি বৈষম্য করার কোনো সুযোগ নেই। বহুমাত্রিক সংস্কৃতি ও বহুত্ববাদ প্রতিষ্ঠায় ক্ষুদ্র নৃগোষ্ঠীর অধিকার রক্ষা করা অত্যন্ত জরুরি। আর এটি করতে হলে সবার আগে তাদের ভাষা রক্ষার দিকে নজর দিতে হবে। ভাষা আন্দোলনের স্মৃতিবিজড়িত ফেব্রুয়ারিতে আমাদের শপথ নিতে হবে সব গোষ্ঠীর মাতৃভাষা রক্ষা করার। তবেই সার্থক হবে ভাষাশহীদদের আত্মদান।


আওয়ামি লিগ ফের জিতছে : আনন্দবাজারকে শেখ হাসিনা | coxbangla.com\nআওয়ামি লিগ ফের জিতছে : আনন্দবাজারকে শেখ হাসিনা\nকক্সবাংলা ডটকম(২৭ ডিসেম্বর) :: আসন্ন একাদশ জাতীয় সংসদ নির্বাচনে বিজয়ী হওয়ার ব্যাপারে অাশাবাদ ব্যক্ত করেছেন আওয়ামী লীগ সভাপতি ও প্রধানমন্ত্রী শেখ হাসিনা।\nবৃহস্পতিবার ভারতীয় দৈনিক আনন্দবাজার পত্রিকায় প্রকাশিত এক প্রতিবেদনে একথা জানানো হয়। কক্সবাংলা পাঠকদের জন্য আনন্দবাজারের প্রতিবেদনেটি হুবহু তুলে ধরা হলো-\nনির্বাচন একেবারে দোড়গোড়ায়। হাতে রয়েছে মাত্র তিনটে দিন। ভোটের সেই উত্তেজনার মধ্যে প্রধানমন্ত্রী শেখ হাসিনা যেন বড় নিশ্চিন্ত! নির্বাচনের প্রাক্ মুহূর্তে আত্মবিশ্বাসের সঙ্গে জানিয়ে দিলেন, তার দল আওয়ামি লিগ ফের জিতছে।\nআগামী রোববার বাংলাদেশে ১১তম সংসদ নির্বাচন। তার আগে বুধবার সন্ধ্যায় ঢাকার ধানমন্ডির সুধাসদনে হাসিনাকে অন্য মেজাজে পাওয়া গেল। সেই হাসিনার মুখে দেখা গেল তৃপ্তির হাসি। বড় নিশ্চিন্ত ভাবে বললেন, ‘বাংলাদেশের জনগণের উপর আমার বিপুল আস্থা। মানুষ আমাদের সঙ্গে রয়েছে। জনগনের ভোটেই আমরা নির্বাচিত হব।’\nএতটা নিশ্চিত কী ভাবে হচ্ছেন? হাসিনার যুক্তি, ২০১৩-র নির্বাচনে প্রায় ছ’শো স্কুল পোড়ানোর কথা বাংলাদেশের মানুষ ভুলে যায়নি। মুছে যায়নি প্রিসাইডিং অফিসার-সহ অজস্র নাগরিককে হত্যার স্মৃতি। রাস্তা কেটে মানুষের যাতায়াত বন্ধ করে দেওয়া হয়েছিল। প্রধানমন্ত্রীর দাবি, সেই সময়ে জনগণই রুখে দাঁড়িয়েছিলেন। ভোটও দিয়েছিলেন তারা। সেই জনগণ ফের তাকেই ভোট দেবেন বলে বিশ্বাস হাসিনার।\nএকই সঙ্গে হাসিনা মনে করিয়ে দিলেন, নির্বাচনের পরে বাংলাদেশে একের পর এক সন্ত্রাসের ঘটনা ঘটানো হয়েছে। সাধারণ মানুষ সে সব ভোলেননি। আর ভোলেননি বলেই ওই সব ঘটনা যে রাজনৈতিক দল ঘটিয়েছিল, তারা জনসমর্থনহীন হয়ে পড়েছে। আর সেই জোরের জায়গা থেকেই ফের সরকার গঠনের ব্যাপারে আশাবাদী আওয়ামী লীগ।\nকিন্তু, নির্বাচনের আগে বিরোধীরা তো তার দলের বিরুদ্ধে বিভিন্ন অভিযোগ তুলছে। কথাটা বলতেই যেন একটু বিরক্ত হলেন প্রধানমন্ত্রী। বললেন, ‘নালিশ করার পাশাপাশি বিভ্রান্তি ছড়াতে এবং মিথ্যা কথা বলতে ওরা ভীষণ পারদর্শী।’ হাসিনার পাল্টা দাবি, নির্বাচনে বিরোধীদের হয়ে যারা প্রার্থী হতে চেয়েছেন, তাদেরই ওরা নমিনেশন দিয়েছে। কিন্তু, দলীয় প্রতীক পেয়েছেন এক জন। এর পর নিজেদের মধ্যেই সঙ্ঘাত শুরু হয়েছে বলে প্রধানমন্ত্রীর দাবি।\nতার কথায়, ‘দলের পুরনো বা জিতবেন এমন নেতাদের নমিনেশন দেয়নি ওরা। যে কারণে বঞ্চিতদের কাছে ওদের আক্রান্ত হতে হচ্ছে।’ কয়েক জন নেতা-কর্মীকে খুনের ঘটনা ঘটেছে সম্প্রতি। নির্বাচন সুষ্ঠু ভাবে শেষ হওয়ার পর সে বিষয়ে তদন্ত হবে বলেও জানালেন হাসিনা।\nবাংলাদেশের যুব সম্প্রদায় আওয়ামি লিগ সম্পর্কে খুবই উৎসাহী বলে মনে করেন হাসিনা। তার মতে, বাংলাদেশে মানুষের মন থেকে মুক্তিযুদ্ধের ইতিহাসটাই মুছে ফেলা হয়েছিল। এখনকার নতুন প্রজন্মের মধ্যে সত্যকে জানার একটা আগ্রহ রয়েছে। ইন্টারনেটে খুঁজলেই একাত্তরের অনেক তথ্য এখন জানা যায়। ফলে, মুক্তিযুদ্ধের ইতিহাস জানার বিষয়টি এখন অনেক সহজ হয়ে গিয়েছে। হাসিনার কথায়, ‘এর জেরে আওয়ামী লীগের প্রতি যুব সম্প্রদায়ের মতটাই পাল্টে গিয়েছে।’\nনির্বাচন উপলক্ষে হাসিনা দেশের বিভিন্ন জায়গায় সফর করেছেন। সেই সফরে তিনি মানুষের কাছ থেকে ভালই সাড়া পেয়েছেন বলে এ দিন দাবি করেন হাসিনা। তার কথায়, ‘মানুষের মধ্যে সেই ভালবাসাটা দেখতে পেলাম জানেন! তারা অন্তর থেকে চাইছেন, আওয়ামী লীগ আবার ক্ষমতায় আসুক। জনগণ এটা জানেন, আওয়ামি লিগের মাধ্যমেই তাদের ভাগ্য পরিবর্তিত হবে।’\nনারীদের থেকে তো বটেই, আওয়ামী লীগ তরুণ সমাজের কাছ থেকেও অভূতপূর্ব সাড়া পাচ্ছে বলে এ দিন দাবি করেন হাসিনা। তিনি বলেন, ‘এ বারের নির্বাচনটা আগের মতো অত চ্যালেঞ্জিং নয়। বৈরীতার পরিবেশও নেই। বরং আমাদের স্বপক্ষে একটা পরিবেশ তৈরি হয়েছে। এর আগের নির্বাচনগুলোয় একটা বিভেদ লক্ষ করতাম। এ বার কিন্তু একচেটিয়া ভাবে সকলের সমর্থনটা আমাদের সঙ্গে রয়েছে। সেটা টেরও পাচ্ছি।’\nপাকিস্তান প্রসঙ্গেও এ দিন মুখ খুলেছেন হাসিনা। তার দাবি, বাংলাদেশে কিছু পাকিস্তানপ্রেমী মানুষ আছেন। ‘যুদ্ধাপরাধীদের মন পড়ে আছে পাকিস্তানে,’—এমন মন্তব্যও করলেন তিনি। পাশাপাশি জানিয়ে দিলেন, তারা সতর্ক আছেন। কারও সঙ্গে বৈরীতা করতে না চাইলেও, দেশের অভ্যন্তরীন বিষয়ে কাউকে যে কোনও ভাবেই নাক গলাতে দেবে না বাংলাদেশ, সে কথাও এ দিন স্পষ্ট করে দিয়েছেন হাসিনা।\nবিভিন্ন মামলায় সাজাপ্রাপ্ত যে আসামিরা লন্ডনে বসে রয়েছে, তাদের সম্পর্কে আওয়ামী লীগের মনোভাব এ দিন স্পষ্ট হয়েছে হাসিনার কথায়। তার মতে, ওই সব আসামিরা সব সময় বিদেশে বসে দেশের ভিতর একটা অশান্ত পরিবেশ তৈরি করতে চায়। অস্ত্র পাচার, চোরা কারবার এবং দুর্নীতির সঙ্গে যুক্ত ওই সব মানুষের অঢেল টাকা বলে হাসিনার অভিযোগ।\nতার দাবি, বিএনপি ক্ষমতায় থাকাতে যারা সুযোগসুবিধা পেয়েছে, সেই সব ব্যবসায়ীরাও ওই দলকে টাকাপয়সা দেয়। তার কথায়, ‘ক্ষমতায় ছিল যখন, দেশের মানুষের কল্যাণে কাজ না করলেও নিজেদেও আখের ওরা গুছিয়ে নিয়েছে। ওই টাকা তো ওরা এখন ব্যয় করে দেশের ভেতরে অশান্ত পরিবেশ তৈরি করতে।’ পাশাপাশি তাঁর প্রতিশ্রুতি, ব্রিটেনের সঙ্গে কথা বলে ওই আসামিদের দেশে ফেরত এনে রায় কার্যকর করা হবে।\nএ বারের নির্বাচনে জামাতে ইসলাম কী ভাবে ধানের শীষ প্রতীক পেল তা নিয়েও এ দিন প্রশ্ন তুলেছেন হাসিনা। তার প্রশ্ন, যাদের নির্বাচন কমিশন নিবন্ধন বাতিল করল, তাদের কী ভাবে নমিনেশন দেওয়া হয়? তিনি বলেন, ‘জামায়াত তো গণহত্যার সঙ্গে জড়িত ছিল। বুদ্ধিজীবি হত্যার সঙ্গে জড়িত ছিল। মেয়েদেরকে পাকিস্তানী হানাদার বাহিনীর হাতে তুলে দেওয়া থেকে ঘরবাড়ি দখল করেছিল। ওদের নমিনেশন দেওয়ায় স্বাভাবিক ভাবেই মানুষ শঙ্কিত!’\nএ দিন কামাল হোসেনের রাজনৈতিক অবস্থান নিয়েও অসন্তোষ প্রকাশ করেছেন হাসিনা। কামাল হোসেনকে দেশের সংবিধান রচয়িতা বলা হয়। তিনি আওয়ামী লীগ থেকে চলে গিয়ে নিজে দল করেন। ধানমন্ডি থেকে দাঁড়িয়েছিলেন এক বার। ওই নির্বাচনে তার জামানত বাজেয়াপ্ত হয়েছিল। হাসিনার কথায়, ‘সেই তিনি কিনা গেলেন জামায়াত-বিএনপিকে সঙ্গে নিয়ে!’ এর পরেই একগাল হাসি-সহ তার সংযোজন, ‘আমি অবাক হইনি। কারণ কী জানেন? ওর শ্বশুরবাড়ি পাকিস্তানে। ছেলেদের একটু শ্বশুরবাড়ির টানটা বেশি থাকে।’\nঘণ্টাখানেক কথার পর সুধাসদনে তখন সন্ধ্যা বেশ গাঢ় হয়ে নেমে এসেছে। বিদায় পর্বে ফের জিজ্ঞেস করা গেল, ভোটের ফল কেমন হবে? হাসিনা জানালেন, ‘ওই যে প্রথমেই বলেছিলাম, আমরাই আসছি। কারণ, মানুষ আমাদেরই চাইছেন।’\nPosted ১১:২৮ পূর্বাহ্ণ | বৃহস্পতিবার, ২৭ ডিসেম্বর ২০১৮


বাঙালীর মুক্তির মহানায়ক জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী আজ: উদযাপিত হচ্ছে অসীম শ্রদ্ধায় - এশিয়া বার্তা\nবাঙালীর মুক্তির মহানায়ক জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী আজ: উদযাপিত হচ্ছে অসীম শ্রদ্ধায়\nমার্চ 17, 2021\nসেদিন ছিল মঙ্গলবার। ১৯২০ সালের ১৭ মার্চ। রাত ৮ টার দিকে মা সায়েরা খাতুনের কোল আলোকিত করে আসেন এক উজ্জ্বল নক্ষত্র। পরাধীনতার নিকষ অন্ধকারে ডুবে থাকা বাঙালি জাতির মুক্তির দূত হয়ে পৃথিবীতে আসেন একটি শিশু।\nসেদিনের সেই শিশুই আজ অবিসংবাদিত নেতা বাঙালি ও বাংলাদেশের অবিচ্ছেদ্য অংশ জাতির পিতা বঙ্গবন্ধু শেখ মুজিবুর রহমান। আজ সেই মহানায়কের জন্মশতবার্ষিকী। শুভ জন্মদিন জাতির পিতা। আজ বাঙালি জাতির আনন্দে পুলকিত হওয়ার দিন।\nসর্বকালের সর্বশ্রেষ্ঠ বাঙালির এ জন্মদিনে দেশের ১৬ কোটি মানুষ বিনম্র শ্রদ্ধা, সালাম আর হৃদয় নিংড়ানো ভালোবাসা জানাতে অধীর আগ্রহে অপেক্ষা করছেন।\nমুজিববর্ষ ও স্বাধীনতার সুবর্ণজয়ন্তীর বছরে এবার বিভিন্ন কর্মসূচির মধ্য দিয়ে উদযাপিত হবে মহান নেতার জন্মশতবার্ষিকী। এই দিনটি জাতীয় শিশু-কিশোর দিবস হিসাবেও উদযাপিত হয়।\nএবারের জাতীয় শিশু দিবসের প্রতিপাদ্য ‘বঙ্গবন্ধুর জন্মদিন, শিশুর হৃদয় হোক রঙিন।’ বঙ্গবন্ধু শেখ মুজিবুর রহমানের জন্মশতবাষির্কী উপলক্ষে ২০২০-২১ সালকে মুজিববর্ষ ঘোষণা করে সরকার।\nযা এ বছরের ১৬ ডিসেম্বর পর্যন্ত বর্ধিত করা হয়েছে। দিবসটি উপলক্ষ্যে রাষ্ট্রপতি মো. আবদুল হামিদ এবং প্রধানমন্ত্রী শেখ হাসিনা পৃথক বাণী দিয়েছেন।\nজাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদযাপন জাতীয় বাস্তবায়ন কমিটি এবং আওয়ামী লীগসহ বিভিন্ন সামাজিক-সাংস্কৃতিক সংগঠন বিস্তারিত কর্মসূচি গ্রহণ করেছে।\nবিশ্বের অন্যান্য দেশে বাংলাদেশি দূতাবাসগুলোতেও দিবসটি যথাযথ মর্যাদায় উদযাপন করা হবে। দিনটিকে সরকারি ছুটি ঘোষণা করা হয়েছে।\nজন্মশতবার্ষিকী উদযাপন জাতীয় বাস্তবায়ন কমিটি জাতীয় প্যারেড স্কয়ারে আজ ১৭ থেকে ২৬ মার্চ পর্যন্ত দশ দিনব্যাপী বিশেষ অনুষ্ঠানমালার আয়োজন করেছে।\nবিদ্যমান কোভিড-১৯ পরিস্থিতিতে স্বাস্থ্যবিধি অনুসরণ করে আয়োজিত এসব অনুষ্ঠানে দেশি-বিদেশি অতিথিরা অংশগ্রহণ করবেন।\nএতে প্রতিদিন পৃথক থিমভিত্তিক আলোচনা ও সাংস্কৃতিক অনুষ্ঠান, অডিওভিজুয়াল এবং অন্যান্য বিশেষ পরিবেশনার মাধ্যমে বঙ্গবন্ধুর প্রতি শ্রদ্ধা নিবেদন করা হবে।\nদশ দিনব্যাপী অনুষ্ঠানমালায় ১৭, ২২ ও ২৬ মার্চ অনুষ্ঠানে রাষ্ট্রপতি মো. আবদুল হামিদ এবং ১৭, ১৯, ২২, ২৪ ও ২৬ মার্চ অনুষ্ঠানে প্রধানমন্ত্রী বঙ্গবন্ধুকন্যা শেখ হাসিনা উপস্থিত থাকবেন।\nএই ৫ দিনের অনুষ্ঠানে বিদেশি রাষ্ট্রপ্রধান এবং সরকারপ্রধানরা সম্মানিত অতিথি হিসেবে উপস্থিত থাকবেন।\nবঙ্গবন্ধু সারাজীবন এ দেশের মাটি ও মানুষের অধিকার আদায় ও কল্যাণের জন্য সংগ্রাম করেছেন। বাঙালি জাতির মুক্তির জন্য জীবনের ১৪টি বছর পাকিস্তানি কারাগারে বন্দি থেকেছেন, দুবার ফাঁসির মঞ্চে মৃত্যুর মুখোমুখি হয়েছেন।\nকিন্তু আত্মমর্যাদা ও বাঙালি জাতির অধিকার আদায়ের প্রশ্নে কখনো মাথা নত করেননি, পরাভব মানেননি।\nবিশ্বকবি রবীন্দ্রনাথ ঠাকুরের ভাষায় বলতে গেলে- ‘ভেঙেছ দুয়ার, এসেছ জ্যোতির্ময়, তোমারি হউক জয়। তিমিরবিদার উদার অভ্যুদয়, তোমারি হউক জয়॥’\nদলীয়ভাবে আওয়ামী লীগসহ বিভিন্ন রাজনৈতিক দল ছাড়াও বিভিন্ন সামাজিক-সাংস্কৃতিক সংগঠন ব্যক্তিগতভাবেও এই দিনটি পালন করছে।\nসকাল সাড়ে ৬টায় বঙ্গবন্ধু ভবন, কেন্দ্রীয় কার্যালয় এবং সারা দেশে সংগঠনের কার্যালয়ে জাতীয় ও দলীয় পতাকা উত্তোলন করা হয়।\nবেলা সাড়ে ১১টায় বঙ্গবন্ধু ভবন প্রাঙ্গণে জাতির পিতা বঙ্গবন্ধু শেখ মুজিবুর রহমানের প্রতিকৃতিতে শ্রদ্ধার্ঘ্য অর্পণ।\nসকাল ১০টায় আওয়ামী লীগ কেন্দ্রীয় কার্যনির্বাহী সংসদের প্রতিনিধি দল টুঙ্গিপাড়ায় চিরনিদ্রায় শায়িত জাতির পিতার সমাধিতে শ্রদ্ধার্ঘ্য নিবেদন করবে।\nপরে সেখানে দোয়া ও মিলাদ মাহফিল অনুষ্ঠিত হবে। ২১ মার্চ বেলা ১১টায় কেন্দ্রীয় কার্যালয়ে আলোচনা সভা অনুষ্ঠিত হবে।\nএতে ভিডিও কনফারেন্সের মাধ্যমে সভাপতিত্ব করবেন আওয়ামী লীগ সভাপতি ও প্রধানমন্ত্রী শেখ হাসিনা। এছাড়া মসজিদ, মন্দির, প্যাগোডা, গির্জাসহ সব ধর্মীয় প্রতিষ্ঠানে দোয়া ও প্রার্থনা অনুষ্ঠিত হবে।\nখোকা থেকে জাতির পিতা : পিতা শেখ লুৎফর রহমান এবং মাতা সায়েরা খাতুনের ঘর আলোকিত করে আসা শেখ মুজিবুর রহমান চার বোন এবং দুই ভাইয়ের মধ্যে ছিলেন তৃতীয়।\nবাবা-মায়ের আদরের খোকা নামের ছোট্ট শেখ মুজিব ১৯২৭ সালে সাত বছর বয়সে গিমাডাঙ্গা প্রাথমিক বিদ্যালয়ে স্কুলজীবন শুরু করেন। নয় বছর বয়সে গোপালগঞ্জ পাবলিক স্কুলে তৃতীয় শ্রেণিতে ভর্তি হন।\nপরবর্তীকালে তিনি গোপালগঞ্জ মিশনারি স্কুলে ভর্তি হন। ১৯৪২ সালে শেখ মুজিব গোপালগঞ্জ মিশনারি স্কুল থেকে ম্যাট্রিকুলেশন পরীক্ষায় উত্তীর্ণ হন।\nএকই বছরে কলকাতা ইসলামিয়া কলেজে (বর্তমানে মৌলানা আজাদ কলেজ) ভর্তি হন। ১৯৪৭ সালে এই কলেজ থেকেই স্নাতক সম্পন্ন করেন।\nবিয়ে করেন শেখ ফজিলাতুননেছাকে (রেনু)। তারা দুই কন্যা- শেখ হাসিনা ও শেখ রেহানা এবং তিন পুত্র- শেখ কামাল, শেখ জামাল ও শেখ রাসেলের জনক-জননী ছিলেন।\n১৯৪৩ বঙ্গীয় প্রাদেশিক মুসলিম লীগের (অল ইন্ডিয়া মুসলিম লীগের শাখা) কাউন্সিলর নির্বাচিত হন শেখ মুজিবুর রহমান। ১৯৪৭ সালে ভারত বিভাজন পর্যন্ত তিনি এই দায়িত্ব পালন করেন।\n১৯৪৬ সালে শেখ মুজিব বিনা প্রতিদ্বন্দ্বিতায় কলকাতা ইসলামিয়া কলেজ ছাত্র সংসদের সাধারণ সম্পাদক নির্বাচিত হন।\n১৯৪৭ সালে ভারত এবং পাকিস্তানের পাশাপাশি তৃতীয় রাষ্ট্র হিসেবে স্বতন্ত্র, স্বাধীন বাংলা প্রতিষ্ঠার জন্য হোসেন শহীদ সোহরাওয়ার্দীর সঙ্গে আন্দোলনে যোগ দেন।\nযদিও এই উদ্যোগ বাতিল হয় কিন্তু পরবর্তী সময়ে এটিই একজন জাতির পিতার স্বপ্নের রাষ্ট্র গড়ার ভিত্তি হয়ে ওঠে।\nবঙ্গবন্ধু ১৯৪৮ সালে ঢাকা বিশ্ববিদ্যালয়ের আইন বিভাগে ভর্তি হন এবং ৪ জানুয়ারি পাকিস্তানের প্রথম বিরোধীদলীয় ছাত্র সংগঠন পূর্ব পাকিস্তান মুসলিম ছাত্রলীগ প্রতিষ্ঠা করেন।\n২ মার্চ ফজলুল হক মুসলিম হলে অনুষ্ঠিত এক সভায় শেখ মুজিবুর রহমানের প্রস্তাবে ‘সর্বদলীয় রাষ্ট্রভাষা সংগ্রাম পরিষদ’ গঠিত হয়।\n১৯৪৯ সালের ২৩ জুন পূর্ব পাকিস্তান আওয়ামী মুসলিম লীগ (বর্তমান আওয়ামী লীগ) প্রতিষ্ঠিত হয় এবং কারাগারে বন্দি থাকা অবস্থাতেই তাকে যুগ্ম সম্পাদক নির্বাচিত করা হয়।\n১৯৫২ সালে পুলিশের গুলিতে শহীদ হন রফিক, সালাম, বরকত, জব্বার, শফিউরসহ আরও অনেকেই। জেল থেকে পাঠানো এক বিবৃতিতে শেখ মুজিব শহিদদের প্রতি গভীর শোক ও শ্রদ্ধা জানান।\nএকই বছর তিনি শান্তি সম্মেলন উপলক্ষ্যে চীন সফর করেন। শান্তি সম্মেলনে তিনি বাংলায় বক্তৃতা দেন, ভাষা আন্দোলনকে নিয়ে যান বৈশ্বিক অঙ্গনে।\n১৯৫৩ সালে আওয়ামী মুসলিম লীগের সাধারণ সম্পাদক নির্বাচিত হন এবং একজন বাঙালি নেতা হিসেবে তার উত্থান হয়। ১৯৫৪ সালের প্রথম সাধারণ নির্বাচনে যুক্তফ্রন্ট ২৩৭টি আসনের মধ্যে ২২৩টি আসনে জয়লাভ করে।\nআওয়ামী লীগ একাই পায় ১৪৩টি। বঙ্গবন্ধু গোপালগঞ্জ থেকে নির্বাচিত হন এবং ১৫ মে নতুন প্রাদেশিক সরকারের সমবায় ও কৃষিমন্ত্রী হন।\n৩০ মে ভারত স্বাধীনতা আইন-১৯৪৭, প্রয়োগ করে কেন্দ্রীয় পাকিস্তান সরকার হঠাৎ করে যুক্তফ্রন্টের মন্ত্রিসভা ভেঙে দেয়। ১৯৫৬ সালে খান আতাউর রহমানের নেতৃত্বে প্রাদেশিক সরকারে তিনি মন্ত্রী হন।\nমাত্র নয় মাস তিনি মন্ত্রী পদের দায়িত্বে ছিলেন। আওয়ামী লীগের সাধারণ সম্পাদক হিসাবে বাঙালির অধিকার আদায় আন্দোলনকে বেগবান করা এবং সংগঠনকে আরও সুসংহত করার উদ্দেশ্যে ১৯৫৭ সালের ৩০ মে স্বেচ্ছায় মন্ত্রিসভা থেকে পদত্যাগ করেন।\n১৯৫৭ সালের ১৩-১৪ জুন আওয়ামী লীগের কাউন্সিলে শেখ মুজিবুর রহমান পুনরায় আওয়ামী লীগের সাধারণ সম্পাদক নির্বাচিত হন।\n১৯৬৪ সালের ২৫ জানুয়ারি জেলা কমিটির সভাপতি ও সাধারণ সম্পাদকদের উপস্থিতিতে ধানমন্ডির ৩২ নম্বরের বাসভবনে এক বিশেষ সভায় আওয়ামী লীগকে পুনরুজ্জীবিত করা হয়।\nএই অধিবেশনে জাতীয় গণতান্ত্রিক ফ্রন্ট থেকে আলাদা হয়ে আওয়ামী লীগ স্বতন্ত্র দল হিসেবে আবির্ভূত হয়। ১১ মার্চ বঙ্গবন্ধুর নেতৃত্বে সাম্প্রদায়িক দাঙ্গার বিরুদ্ধে দাঙ্গা প্রতিরোধ কমিটি গঠিত হয়।\n১৯৬৬ সালে ৫ ফেব্রুয়ারি লাহোরে বিরোধী দলগুলোর জাতীয় সম্মেলনে ঐতিহাসিক ছয় দফা দাবি উত্থাপন করেন। প্রস্তাবিত ছয় দফা ছিল বাঙালি জাতির মুক্তির সনদ।\nএই ছয় দফা মুক্তিকামী বাঙালি জাতির জন্য অর্থনৈতিক ও সামাজিক মুক্তির বীজ বুনে দেয়। ১৮-২০ মার্চ আওয়ামী লীগের কাউন্সিল মিটিংয়ে শেখ মুজিব আওয়ামী লীগের সভাপতি নির্বাচিত হন।\nছয় দফার পক্ষে জনমত সৃষ্টির লক্ষ্যে তিনি সারা বাংলায় গণসংযোগ সফর শুরু করেন। এ সময় তাকে আটবার গ্রেফতার করা হয় এবং সর্বশেষ ৮ মে গ্রেফতার করে কারাগারে প্রেরণ করা হয়। প্রায় তিন বছর তিনি কারারুদ্ধ ছিলেন।\n১৯৬৮ সালে ৩ জানুয়ারি আইয়ুব সরকার মোট ৩৫ জন বাঙালির (রাজনীতিবিদ, সেনাবাহিনী, নৌবাহিনী, বিমানবাহিনী, সরকারি অফিসার) বিরুদ্ধে রাষ্ট্রদোহিতার অভিযোগ এনে আগরতলা ষড়যন্ত্র মামলা দায়ের করে।\nজেলে বন্দি থাকা অবস্থাতেই ১৮ জানুয়ারি শেখ মুজিবের ওপর পুনরায় গ্রেফতার আদেশ জারি হয়। ভারতের সহায়তায় পাকিস্তান বিচ্ছিন্ন করার অভিযোগে শেখ মুজিবুর রহমানকে ১ নম্বর আসামি করে মোট ৩৫ জনের বিরুদ্ধে ‘রাষ্ট্র বনাম শেখ মুজিব ও অন্যান্য’ মামলা দায়ের করা হয়।\nবঙ্গবন্ধুসহ আগরতলা ষড়যন্ত্র মামলার অভিযুক্তদের মুক্তির দাবিতে সারা দেশে গণবিক্ষোভ শুরু হয়। ১৯ জুন ঢাকা সেনানিবাসে কঠোর নিরাপত্তার মধ্যে আগরতলা ষড়যন্ত্র মামলার বিচারকাজ শুরু হয়।\n১৯৬৯ সালে আগরতলা ষড়যন্ত্র মামলা প্রত্যাহার এবং তার মুক্তির দাবিতে দেশব্যাপী ছাত্র গণআন্দোলন শুরু হয়। টানা গণআন্দোলনের মুখে আইয়ুব সরকার ২২ ফেব্রুয়ারি শেখ মুজিবসহ আগরতলা ষড়যন্ত্র মামলার সব বন্দিকে মুক্তি দিতে বাধ্য হয়।\n২৩ ফেব্রুয়ারি রেসকোর্স ময়দানে বিশাল ছাত্র সমাবেশে কেন্দ্রীয় ছাত্র সংগ্রাম পরিষদ তাকে ‘বঙ্গবন্ধু’ উপাধিতে ভূষিত করে। ৫ ডিসেম্বর সোহরাওয়ার্দীর মৃত্যুবার্ষিকী উপলক্ষ্যে আয়োজিত আওয়ামী লীগের এক জনসভায় শেখ মুজিব পূর্ব পাকিস্তানের নাম রাখেন ‘বাংলাদেশ’।\n১৯৭০ বঙ্গবন্ধু ছয় দফার আলোকে আওয়ামী লীগকে ভোট দিয়ে জয়যুক্ত করার জন্য দেশবাসীর প্রতি উদাত্ত আহ্বা?ন জানান। আওয়ামী লীগের জন্য তিনি নৌকা প্রতীক বেছে নেন।\n১২ নভেম্বর এক প্রলয়ংকরী ঘূর্ণিঝড় উপকূল এলাকায় লাখো মানুষের প্রাণহানি ঘটে। বঙ্গবন্ধু নির্বাচনী প্রচারণা স্থগিত রেখে ঘূর্ণিঝড়বিধ্বস্ত অঞ্চলে ছুটে যান।\n৭ ডিসেম্বর সাধারণ নির্বাচনে আওয়ামী লীগ নিরঙ্কুশ সংখ্যাগরিষ্ঠতা পেয়ে জয়ী হয়। ১৯৭১ সালে ১ মার্চ প্রেসিডেন্ট ইয়াহিয়া খান জাতীয় পরিষদের অধিবেশন শুরুর মাত্র দুই দিন আগে অনির্দিষ্টকালের জন্য এই অধিবেশন স্থগিত ঘোষণা করেন।\nএই ঘোষণার ফলে সর্বস্তরের বাঙালি জনতা রাস্তায় নেমে এসে বিক্ষোভে ফেটে পড়ে। বাঙালি জাতির স্বাধীনতার আকাক্সক্ষা নতুন মোড় নেয়। ১ মার্চ থেকে বঙ্গবন্ধু কার্যত ছিলেন বাংলাদেশ রাষ্ট্রের প্রধান।\nএকদিকে প্রেসিডেন্ট জেনারেল ইয়াহিয়ার নির্দেশ যেত, অপরদিকে ধানমন্ডির ৩২ নম্বর বাড়ি থেকে যেত বঙ্গবন্ধুর নির্দেশ। বাংলার মানুষ মেনে চলতেন বঙ্গবন্ধুর নির্দেশ।\n৭ মার্চ রেসকোর্স ময়দানের জনসমুদ্র থেকে বঙ্গবন্ধু বজ কণ্ঠে ঘোষণা করেন, ‘এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’\nএই ঐতিহাসিক ভাষণের মাধ্যমে বঙ্গবন্ধু দেশবাসীকে স্বাধীনতা সংগ্রামের জন্য সর্বাত্মক প্রস্তুতি গ্রহণের আহ্বান জানান।\n২৫ মার্চ রাতে নিরীহ নিরস্ত্র বাঙালির ওপর পাক হানাদার বাহিনী শতাব্দীর অন্যতম ঘৃণ্য গণহত্যা চালায়। ২৬ মার্চের প্রথম প্রহরে বঙ্গবন্ধু স্বাধীনতা ঘোষণা করেন।\nএরপরই পাকিস্তানি সামরিক জান্তা তাকে গ্রেফতার করে পাকিস্তানে নিয়ে যায়। ১০ এপ্রিল গণপ্রজাতন্ত্রী বাংলাদেশের প্রথম সরকার গঠিত হয় এবং গণপরিষদ কর্তৃক বঙ্গবন্ধু শেখ মুজিবুর রহমানকে রাষ্ট্রপতি নির্বাচিত করা হয়। তার অনুপস্থিতিতে সৈয়দ নজরুল ইসলাম অস্থায়ী রাষ্ট্রপতি এবং তাজউদ্দীন আহমদ প্রধানমন্ত্রী নির্বাচিত হন।\n১৭ এপ্রিল বাংলাদেশ সরকারের শপথ গ্রহণ অনুষ্ঠিত হয়। নয় মাসের রক্তক্ষয়ী সংগ্রাম শেষে ১৯৭১ সালের ১৬ ডিসেম্বর বাংলাদেশ স্বাধীনতা লাভ করে।\n১৯৭২ সালের ৮ জানুয়ারি আন্তর্জাতিক চাপের মুখে পাকিস্তান সরকার বঙ্গবন্ধুকে মুক্তি দিতে বাধ্য হয়। ১০ জানুয়ারি বঙ্গবন্ধু পাকিস্তানের কারাগার থেকে মুক্ত হয়ে স্বাধীন বাংলাদেশের বুকে ফিরে আসেন।\nসেদিন বাঙালি জাতি তার শ্রেষ্ঠ সন্তানকে অবিস্মরণীয় সংবর্ধনা জানায়। লাখো মানুষের হৃদয় নিংড়ানো ভালোবাসায় স্নাত হয়ে বঙ্গবন্ধু বিমানবন্দর থেকে সরাসরি রেসকোর্স ময়দানে আসেন এবং অশ্রুসিক্ত নয়নে জাতির উদ্দেশে ভাষণ দেন।\n১২ জানুয়ারি যুদ্ধবিধ্বস্ত বাংলাদেশের পুনর্গঠনের লক্ষ্যে বঙ্গবন্ধু প্রধানমন্ত্রীর দায়িত্ব গ্রহণ করেন। মাত্র সাড়ে তিন বছরের শাসনামলে নতুন বাংলাদেশকে শক্ত ভিত্তির ওপর স্থাপন করেন। সুত্র ঃ যুগান্তর\nপূর্ববর্তীঝুঁকিতে সেন্টমার্টিন: ব্যর্থ পরিবেশ অধিদফতর উন্নয়ন কর্তৃপক্ষকে দায়িত্ব দিতে সুপারিশ\nপরবর্তীবঙ্গবন্ধুর প্রতিকৃতিতে মালদ্বীপের প্রেসিডেন্টের শ্রদ্ধা


অণুগল্প: ”আত্মবিশ্বাস” - sundarbontimes.com\nপ্রকাশিত: ২:২৫ অপরাহ্ণ, মার্চ ১৪, ২০২০ | আপডেট: ২:২৫:অপরাহ্ণ, মার্চ ১৪, ২০২০\nসভায় হাজারও লোকের উপস্থিতি। প্রধান বক্তার আগমন ঘটলো। মঞ্চে উঠে এলেন তিনি। তীক্ষ্ণ চোখজোড়ায় ব্যক্তিত্বের ছাপ। পকেট থেকে এক হাজার টাকার একটি নোট বের করলেন ।\nটাকার নোটটা তুলে ধরলেন হাত মেলে ওপরে। দৃপ্তকণ্ঠে বললেন ‘আপনাদের মাঝে কে কে চায় এই নোটটি?’\nকোন কথা নেই, সারি সারি হাত ওঠে গেল ওপরে। অর্থাৎ সবাই চায় নোটটি!\nমৃদু হাসি খেলে গেল বক্তার ঠোঁটের কোণে। নোটটি হাতের মুঠোয় মুচড়ে দুমড়ে আবার তুলে ধরলেন, ‘এবার কে কে চান?’\nসবগুলো হাত ওঠে গেল আবারও, ঠিক আগেরবারের মতোই।\n‘আচ্ছা! আমি আপনাদের কাউকে অবশ্যই দেব টাকাটি, কিন্তু তার আগে একটি কাজ করবো!’ এই বলে নোটটি মাটিতে ফেলে জুতো দিয়ে মাড়ালেন তিনি। ধুলো-ময়লা মাখা কুঁচকানো নোটটি দেখিয়ে কৌতুকের স্বরে বললেন, ‘এই ময়লা নোটটি নিতেও আপত্তি নেই আপনাদের?’\nবক্তা বলতে শুরু করলেন, ‘সুপ্রিয় অতিথিবৃন্দ! আপনারা এইমাত্র জীবনের খুব গুরুত্বপূর্ণ একটি শিক্ষা প্রত্যক্ষ করলেন। এক হাজার টাকার এই নোটটিকে আমি দুমড়ে মুচড়ে মাটিতে ফেলে জুতো দিয়ে মাড়িয়েছি, কিন্তু তারপরও আপনারা টাকাটি পেতে আগ্রহ প্রকাশ করেছেন ; কারণ যত যা-ই করি না কেন আমি টাকাটির মূল্য তাতে বিন্দুমাত্র কমেনি! ঝকঝকে নোটটি আর এই কুঁচকানো ময়লা নোটটিতে কোন পার্থক্য নেই, এটি এখনো এক হাজার টাকা মূল্যমানের!\nজীবনে আমাদের অনেক দুঃখ, বেদনা, হতাশা, ব্যর্থতার মুখোমুখি হতে হয়, আমাদের আত্মবিশ্বাস একদম তলানিতে গিয়ে ঠেকে, নিজেকে আয়নায় দেখে ভাবি, আমার জীবনটা শেষ হয়েগেছে! আমাকে দিয়ে কিছুই হবে না!\nএই বিপর্যয়ের মুহূর্তগুলোতে মনে রাখতে হবে এই এক হাজার টাকার নোটটির গল্প। দুমড়ে-মুচড়ে ধুলি ধূসরিত হয়ে নোটটির মর্যাদা কি একটুও কমেছে? কমেনি!\nকবি রুদ্র অয়ন\nকবিতা : “ভালবাসি তোমাকে”\nকবিতা: “একাকী একজন“


ট্রিক্স নির্দেশক, বাইনারি বিকল্পের খবর\nজুন 10, 2016 সেরা ব্রোকার লেখক ওয়াসেনাত বসু 47328 দর্শকরা\nএই সমিতি যে গাণিতিক গণনার পর্যায়ে ট্রিক্স নির্দেশক আপনাকে শক্তিশালী নিশ্চল বা মেঘ খামারে সঙ্গে প্রতিযোগিতা না প্রয়োজন।\nট্রিক্স নির্দেশক - ফরেক্সকপি পদ্ধতিতে ট্রেড কপি\nক্লায়েন্ট পাশ থেকে পরিচালিত অ্যাকাউন্টের ট্রিক্স নির্দেশক বিশেষজ্ঞ উপদেষ্টা (ইএ) ট্রেডিং করার অনুমতি দেয় ৩.১.২।জরুরি সাড়াদানব্যবস্থাপনা\nপ্রাণী হেজহগকে ধন্যবাদ জানাতে শুরু করে - "আপনাকে ধন্যবাদ, হেজহগ, আপনি একজন প্রকৃত বন্ধু। আপনার spiky সূঁচ আমাদের কষ্ট থেকে রক্ষা। " এবং তারপর থেকে আজ পর্যন্ত, জঙ্গলের সকল প্রাণী সামান্য কাঁধের হেজহগ দিয়ে তাদের বন্ধুত্বকে লালন করে। সত্য বন্ধুত্ব সমস্যা পরিচিত হয়। তাহলে প্রশ্ন আসতেই পারে যে কেন আপনি ট্রিক্স নির্দেশক আমাদের Video Marketing PRO কোর্সটিই করতে চাইবেন।\nসব দেশেই রাজনৈতিক দলগুলোর মধ্যে রাজনৈতিক স্বার্থের নানা লড়াই, প্রতিযোগিতা ও রাজনৈতিক অবস্থান ভিন্নতা থাকা খুবই স্বাভাবিক। কিন্তু সকলের জন্য পালনীয় এর কিছু ‘নো গো এরিয়া’ থাকে, যা থেকে দলগুলো সকলকে দূরে থাকতে হয়। কিংকু চৌধারি বললেন, "সে কী স‍্যার, ঐ যে চিত্রকর মৃগেল হকের কথা হচ্ছে এখানে? ঐ যে যিনি ধুন্ধুমার ইয়াব্বড় সব পোরট্রেট এঁকে পথেঘাটে ঝুলিয়ে দেন?"\nপে ডে ঋণ স্বল্পমেয়াদী ঋণ, আপনার paycheck থেকে আয় উপর ভিত্তি করে সর্বোচ্চ ঋণ পরিমাণ। ঋণ নেওয়া ঋণগুলি আপনাকে জরুরি জরুরী অর্থ প্রদানের অনুমতি দেয় তবে উচ্চতর শতাংশগুলি সহ আসে। সমস্ত ঋণ আপনি এবং একটি পে ডে ঋণ ঋণদাতা মধ্যে সম্মত কিস্তি পেমেন্ট repaid হয়। 16% - ইন্টারনেট ব্যবহার করে ক্লাব ফর্ম উন্নয়ন\nযত্নসহকারে মিশ্র উপাদান চুল প্রয়োগ, শিকড় থেকে শুরু করে 40 মিনিট শিকড় থেকে শুরু করে এবং তাদের টিপস দিয়ে শেষ। ওয়াসার পানিতে কলিফর্ম থাকেই ট্রিক্স নির্দেশক জানিয়ে তিনি বলেন, “কেবল ফুটিয়ে খেলে সেই জীবাণু মুক্ত হতে পারে।”\nদ্বিতীয় পদ্ধতি টিএসটি সময় KVKV ব্যবহার করা হয়। একই সাথে, এটি উল্লেখ করা উচিত যে, যদিও ঘরোয়া ও বিশ্বব্যাপী অনুশীলনে এইচএমএসিগুলির ব্যবহার বেশ সাধারণ, তবুও উপলব্ধ পদ্ধতিগত সাহিত্যে এই ধরনের বিষয়গুলির প্রয়োগের কার্যকারিতা, নির্ভরযোগ্যতা এবং সীমাবদ্ধতার উপর বৈজ্ঞানিক, ভিত্তিক ডেটা নিশ্চিত করাও সম্ভব ছিল না। প্রথমত, আমরা বাইরের বিকল্পের দালালের শর্তগুলির জন্য টিসি "এক্সপোডার" বিশেষভাবে বিকাশ লাভ করার জন্য এই দৃষ্টি আকর্ষণ করতে চাই Binomo .\n"আমাদের ফলাফলগুলিও আবিষ্কার করে যে বিলম্বের ছাড়ের মধ্যে পার্থক্যগুলি মূলত ট্রিক্স নির্দেশক জেনেটিক পূর্বাভাসের পরিবর্তে আচরণের কারণে হয়।" নুরুল ফিরলে রাতে ওর চোখে চোখ রেখে বলল, “মালিহা কে?”\nআমরা সর্বদা সর্বোত্তম মূল্য-কর্মক্ষমতা অনুপাত সহ ক্লায়েন্টের সম্ভাবনার এবং ইচ্ছাকে বিবেচনা করে সবচেয়ে উপযুক্ত সমাধান খুঁজে বের করার চেষ্টা করি। জনসভায় এরইমধ্যে উপস্থিত হয়েছেন- বিএনপি মহাসচিব মির্জা ফখরুল ইসলাম আলমগীর, স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, ব্যারিস্টার জমিরুদ্দিন সরকার, ব্যারিস্টার রফিকুল ইসলাম মিয়া, ড. মঈন খান, নজরুল ইসলাম খান, মির্জা আব্বাস, গয়েশ্বরচন্দ্র রায়, আমীর খসরু মাহমুদু চৌধুরীসহ শীর্ষ নেতারা।